























I PRIEDAS

PREPARATO CHARAKTERISTIKŲ SANTRAUKA
1. 
VAISTINIO PREPARATO PAVADINIMAS

Apixaban STADA 2,5 mg plėvele dengtos tabletės


2. KOKYBINĖ IR KIEKYBINĖ SUDĖTIS

Kiekvienoje plėvele dengtoje tabletėje yra 2,5 mg apiksabano.

Pagalbinė (-s) medžiaga (-os), kurios (-ių) poveikis žinomas
Kiekvienoje 2,5 mg plėvele dengtoje tabletėje yra 0,80 mg laktozės.

Visos pagalbinės medžiagos išvardytos 6.1 skyriuje.


3. FARMACINĖ FORMA

Plėvele dengta tabletė (tabletė)
Geltonos spalvos, apvalios, abipus išgaubtos plėvele dengtos tabletės, kurių vidutinis storis yra 4,2 mm ± 0,4 mm, o skersmuo – 6 mm.


4. KLINIKINĖ INFORMACIJA

4.1 Terapinės indikacijos

Suaugusieji
Venų tromboembolinių (VTE) reiškinių profilaktika suaugusiems pacientams, kuriems atlikta planinė klubo arba kelio sąnario pakeitimo operacija.

Insulto ir sisteminės embolijos profilaktika suaugusiems pacientams, kuriems pasireiškia su vožtuvų liga nesusijęs prieširdžių virpėjimas (VNPV) ir yra vienas ar daugiau rizikos veiksnių, pvz., anksčiau patirtas insultas ar praeinantis smegenų išemijos priepuolis (PSIP), amžius ≥ 75 metai, hipertenzija, cukrinis diabetas, simptomus sukeliantis širdies nepakankamumas (≥ II klasės pagal NYHA).

Giliųjų venų trombozės (GVT) bei plaučių embolijos (PE) gydymas ir pasikartojančios GVT ir PE profilaktika suaugusiesiems (apie PE sergančius pacientus, kurių nestabili hemodinamika, žr. 4.4 skyriuje.)

Vaikų populiacija
Venų tromboembolijos (VTE) gydymas ir VTE pasikartojimo profilaktika pacientams vaikams nuo 28 dienų iki mažiau kaip 18 metų.

4.2 Dozavimas ir vartojimo metodas

Dozavimas

VTE profilaktika (VTEp): planinė klubo arba kelio sąnario pakeitimo operacija suaugusiesiems
Rekomenduojama apiksabano dozė yra 2,5 mg, vartojama per burną du kartus per parą. Pirmąją dozę reikia išgerti praėjus 12–24 valandoms po operacijos.

Spręsdami dėl antikoaguliantų paskyrimo laiko šiuo laikotarpiu, gydytojai turi apsvarstyti galimą ankstyvojo antikoaguliantų vartojimo VTE profilaktikai naudą ir kraujavimo po operacijos riziką.

Pacientams, kuriems atliekama klubo sąnario pakeitimo operacija
Rekomenduojama gydymo trukmė yra 32–38 dienos.

Pacientams, kuriems atliekama kelio sąnario pakeitimo operacija
Rekomenduojama gydymo trukmė yra 10–14 dienų.

Insulto ir sisteminės embolijos profilaktika suaugusiems pacientams, kuriems pasireiškia su vožtuvų liga nesusijęs prieširdžių virpėjimas (VNPV)
Rekomenduojama apiksabano dozė yra 5 mg, vartojama per burną du kartus per parą.

Dozės mažinimas
Rekomenduojama apiksabano dozė yra 2,5 mg, vartojama per burną du kartus per parą pacientams, kuriems yra VNPV ir bent dvi iš toliau išvardytų savybių: amžius ≥ 80 metų, kūno svoris ≤ 60 kg arba kreatinino koncentracija serume ≥ 1,5 mg/dl (133 µmol/l).

Gydymas turi būti tęsiamas ilgą laiką.

GVT gydymas, PE gydymas ir pasikartojančios GVT bei PE (VTEt) profilaktika suaugusiesiems
Gydant ūminę GVT ir gydant PE, pirmąsias 7 dienas rekomenduojama apiksabano dozė yra 10 mg, vartojama per burną du kartus per parą, po to skiriama 5 mg dozė, vartojama per burną du kartus per parą. Pagal esamas medicinines rekomendacijas, trumpalaikis gydymas (bent 3 mėnesius) turi būti skiriamas atsižvelgiant į laikinus rizikos veiksnius (pvz., neseniai atlikta chirurginė operacija, patirta trauma, imobilizacija).

Apiksabano skiriant pasikartojančios GVT ir PE profilaktikai, rekomenduojama dozė yra 2,5 mg, kuri vartojama per burną du kartus per parą. Jei vaistinis preparatas skiriamas pasikartojančios GVT ir PE profilaktikai, 2,5 mg dozė du kartus per parą turi būti skiriama baigus 6 mėn. trukmės gydymo apiksabanu (po 5 mg du kartus per parą) ar kitu antikoaguliantu kursą, kaip nurodyta toliau 1 lentelėje (taip pat žr. 5.1 skyrių).

1 lentelė. Rekomenduojamos dozės (VTEt)

	
	Dozavimo režimas
	Didžiausia paros dozė

	GVT arba PE gydymas
	pirmąsias 7 dienas – po 10 mg du kartus per parą
	20 mg

	
	vėliau – po 5 mg du kartus per parą
	10 mg

	Pasikartojančios GVT ir (arba) PE profilaktika užbaigus GVT arba PE 6 mėn. gydymą
	po 2,5 mg du kartus per parą
	5 mg



Bendra gydymo trukmė turi būti parenkama individualiai, atidžiai įvertinus gydymo naudos ir kraujavimo rizikos santykį  (žr. 4.4 skyrių).

VTE gydymas ir VTE pasikartojimo profilaktika pacientams vaikams
Vaikams nuo 28 dienų iki mažiau kaip 18 metų, gydymą apiksabanu reikia pradėti po mažiausiai 5 dienų trukmės pradinės parenterinės antikoaguliantų terapijos (žr. 5.1 skyrių).

Gydant apiksabanu vaikus, dozė parenkama pagal kūno svorio kategoriją. Rekomenduojama apiksabano dozė vaikams, kurių kūno svoris ≥ 35 kg, pateikta 2 lentelėje.

2 lentelė. Dozės rekomendacijos VTE gydymui ir VTE pasikartojimo profilaktikai pacientams vaikams, kurių kūno svoris ≥ 35 kg (po pradinės parenterinės antikoaguliacijos)

	
	1–7 dienos
	8 diena ir vėliau

	Kūno svoris (kg)
	Dozavimo grafikas
	Didžiausia paros dozė
	Dozavimo grafikas
	Didžiausia paros dozė

	≥ 35
	10 mg du kartus per parą
	20 mg
	5 mg du kartus per parą
	10 mg



Dėl vaikų, kurių kūno svoris < 35 kg, žr. apiksabano granulių atidaromose kapsulėse preparato charakteristikų santrauką ir apiksabano dengtų granulių paketėlyje preparato charakteristikų santrauką.

Remiantis vaikų populiacijai skirtomis VTE gydymo gairėmis, viso gydymo trukmė turi būti parenkama individualiai, atidžiai įvertinus gydymo naudos ir kraujavimo rizikos santykį (žr. 4.4 skyrių).

Praleista dozė suaugusiesiems ir vaikams
Praleistą rytinę dozę reikia suvartoti iš karto prisiminus ir ją galima vartoti kartu su vakarine doze. Praleistą vakarinę dozę galima vartoti tik tą patį vakarą, pacientui negalima vartoti dviejų dozių kitą rytą. Kitą dieną pacientas turi ir toliau vartoti įprastą dozę du kartus per parą, kaip rekomenduojama.

Gydymo keitimas
Gydymą parenteriniu būdu vartojamais antikoaguliantais į gydymą Apixaban STADA (ir atvirkščiai) galima pakeisti atėjus kitos numatytos dozės vartojimo laikui (žr. 4.5 skyrių). Kartu šių vaistinių preparatų skirti negalima.

Gydymo vitamino K antagonistu (VKA) keitimas į gydymą Apixaban STADA
Paciento gydymą vitamino K antagonistu (VKA) keičiant į gydymą Apixaban STADA, reikia nutraukti gydymą varfarinu arba kitu VKA ir pradėti vartoti Apixaban STADA, kai tarptautinis normalizuotasis santykis (TNS) (angl., the international normalized ratio [INR]) yra < 2.

Gydymo Apixaban STADA keitimas į gydymą VKA
Paciento gydymą Apixaban STADA keičiant į gydymą VKA, reikia ir toliau vartoti Apixaban STADA ne trumpiau kaip 2 paras po to, kai pradedamas gydymas VKA. Po 2 Apixaban STADA vartojimo kartu su VKA parų, prieš vartojant kitą numatytą Apixaban STADA dozę, reikia nustatyti TNS. Apixaban STADA vartoti kartu su VKA reikia tol, kol TNS taps ≥ 2.

Apie pacientus vaikus duomenų nėra.

Senyviems pacientams
VTEp ir VTEt. Dozės koreguoti nereikia (žr. 4.4 ir 5.2 skyrius).

VNPV. Dozės koreguoti nereikia, išskyrus atvejus, kai yra tenkinami dozės mažinimo kriterijai (žr. „Dozės mažinimas“ 4.2 skyriaus pradžioje).

Pacientams, kurių inkstų funkcija sutrikusi

Suaugę pacientai
Suaugusiems pacientams, kuriems yra lengvas arba vidutinio sunkumo inkstų funkcijos sutrikimas, taikomos šios rekomendacijos:
· VTE profilaktikai pacientams, kuriems atlikta planinė klubo arba kelio sąnario pakeitimo operacija (VTEp), GVT gydymui, PE gydymui ir pasikartojančios GVT ir PE (VTEt) profilaktikai dozės koreguoti nereikia (žr. 5.2 skyrių);
· insulto ir sisteminės embolijos profilaktikai pacientams, kuriems pasireiškia VNPV, o kreatinino koncentracija serume yra ≥ 1,5 mg/dl (133  µmol/l) ir jiems yra ≥ 80 metų arba jų kūno svoris  ≤ 60 kg, dozę reikia sumažinti (žr. pirmiau esančią paantraštę apie dozės mažinimą). Jeigu kitų kriterijų (amžius, kūno svoris) dozei mažinti nėra, dozės koreguoti nereikia (žr. 5.2 skyrių).

Suaugusiems pacientams, kuriems yra sunkus inkstų funkcijos sutrikimas (kreatinino klirensas 15‑29 ml/min.), taikomos šios rekomendacijos (žr. 4.4 ir 5.2 skyrius):
· VTE profilaktikai pacientams, kuriems atlikta planinė klubo arba kelio sąnario pakeitimo operacija (VTEp), GVT gydymui, PE gydymui ir pasikartojančios GVT ir PE (VTEt) profilaktikai apiksabano reikia vartoti atsargiai;
· insulto ir sisteminės embolijos profilaktikai pacientams, kuriems pasireiškia VNPV, reikia skirti mažesniąją 2,5 mg apiksabano dozę du kartus per parą.

Pacientų, kurių kreatinino klirensas yra < 15 ml/min. ar kuriems atliekamos dializės, gydymo šiuo vaistiniu preparatu patirties nėra, todėl jiems apiksabano vartoti nerekomenduojama (žr. 4.4 ir 5.2 skyrius).

Vaikų populiacija
Remiantis duomenimis apie suaugusiuosius ir ribotais duomenimis apie pacientus vaikus (žr. 5.2 skyrių), dozės nereikia koreguoti pacientams vaikams, kurių inkstų funkcijos sutrikimas yra lengvas arba vidutinio sunkumo. Apiksabano nerekomenduojama vartoti pacientams vaikams, kuriems yra sunkus inkstų funkcijos sutrikimas (žr. 4.4 skyrių).

Pacientams, kurių kepenų funkcija sutrikusi
Apiksabano draudžiama vartoti suaugusiems pacientams, kurie serga kepenų liga, susijusia su koaguliopatija ir kliniškai reikšminga kraujavimo rizika (žr. 4.3 skyrių).

Vaistinio preparato nerekomenduojama vartoti pacientams, kuriems yra sunkus kepenų funkcijos sutrikimas (žr. 4.4 ir 5.2 skyrius).

Vaistinio preparato reikia atsargiai vartoti pacientams, kuriems yra lengvas ar vidutinio sunkumo kepenų funkcijos sutrikimas (A arba B klasės pagal Child Pugh). Pacientams, kuriems yra lengvas ar vidutinio sunkumo kepenų funkcijos sutrikimas, vaistinio preparato dozės koreguoti nereikia (žr. 4.4 ir 5.2 skyrius).

Pacientai, kuriems buvo nustatytas padidėjęs kepenų fermentų aktyvumas (alaninaminotransferazės (ALT) / aspartataminotransferazės (AST) aktyvumas buvo > 2 x VNR [viršutinė normos riba]) arba bendrojo bilirubino koncentracija buvo ≥ 1,5 x VNR, nebuvo įtraukti į klinikinius tyrimus. Todėl šiems pacientams Apixaban STADA reikia vartoti atsargiai (žr. 4.4 ir 5.2 skyrius). Prieš pradedant vartoti Apixaban STADA turi būti atlikti kepenų funkcijos tyrimai.

Apiksabano poveikis netirtas pacientams vaikams, kurių kepenų funkcija sutrikusi.

Kūno svoris
VTEp ir VTEt. Suaugusiesiems dozės koreguoti nereikia (žr. 4.4 ir 5.2 skyrius).

VNPV. Dozės koreguoti nereikia, išskyrus atvejus, kai atitinka dozės mažinimo kriterijus (žr. „Dozės mažinimas“ 4.2 skyriaus pradžioje).

Apiksabano skyrimas vaikams yra pagrįstas fiksuotos dozės pagal kūno svorio kategoriją režimu (žr. 4.2 skyrių).

Lytis
Dozės koreguoti nereikia (žr. 5.2 skyrių).

Pacientai, kuriems atliekama kateterinė abliacija (VNPV)
Pacientai, kuriems atliekama kateterinė abliacija, gali tęsti apiksabano vartojimą (žr. 4.3, 4.4 ir 4.5 skyrius).

Pacientai, kuriems atliekama kardioversija
Suaugę pacientai, kuriems pasireiškia VNPV ir gali reikėti kardioversijos, gali pradėti arba tęsti apiksabano vartojimą.

Anksčiau antikoaguliantų nevartojusiems pacientams reikia apsvarstyti galimybę prieš kardioversiją vaizdinio tyrimo metodu (pvz., atliekant fechokardiografiją (PTE) arba kompiuterinės tomografijos (KT) skenavimą) atmesti trombo kairiajame prieširdyje buvimą, atsižvelgiant į nustatytas medicinines gaires. 

Pacientams, pradedantiems gydymą apiksabanu, ne trumpiau kaip 2,5 paros prieš kardioversiją reikia vartoti 5 mg du kartus per parą (5 vienkartines dozes) tinkamai antikoaguliacijai užtikrinti (žr. 5.1 skyrių). Jeigu pacientas atitinka dozės mažinimo kriterijus (žr. ankstesnius poskyrius „Dozės mažinimas“ ir „Pacientai, kurių inkstų funkcija sutrikusi“), dozavimo režimą reikia sumažinti iki 2,5 mg apiksabano du kartus per parą, gydymą tęsiant mažiausiai 2,5 paros (suvartojant 5 vienkartines dozes).

Jei kardioversiją reikia atlikti anksčiau negu galima suvartoti 5 apiksabano dozes, reikia skirti 10 mg įsotinamąją dozę, o po to vartoti po 5 mg du kartus per parą. Jeigu pacientas atitinka dozės mažinimo kriterijus (žr. ankstesnius poskyrius „Dozės mažinimas“ ir „Pacientai, kurių inkstų funkcija sutrikusi“), dozavimo režimą reikia sumažinti ir skirti 5 mg įsotinamąją dozę, o po to vartoti po 2,5 mg du kartus per parą. Įsotinamoji dozė turi būti suvartojama iki kardioversijos likus ne mažiau kaip 2 valandoms (žr. 5.1 skyrių).

Visiems pacientams, kuriems atliekama kardioversija, prieš ją atliekant reikia gauti patvirtinimą, kad pacientas suvartojo apiksabano, kaip skirta. Priimant sprendimą dėl gydymo pradžios ir trukmės reikia atsižvelgti į nustatytas rekomendacines gydymo antikoaguliantais gaires pacientams, kuriems atliekama kardioversija.

Pacientai, kuriems pasireiškia VNPV ir kurie serga ūminiu koronariniu sindromu (ŪKS), ir (arba) kuriems atliekama perkutaninė vainikinių arterijų intervencija (PVAI)
Nepakanka patirties apiksabano rekomenduojamomis dozėmis gydant VNPV patiriančius pacientus, kai vaistinio preparato skiriama kartu su trombocitų agregaciją slopinančiais vaistiniais preparatais ŪKS sergantiems pacientams ir (arba) pacientams, kuriems atliekama PVAI, pasiekus hemostazę (žr. 4.4 ir 5.1 skyrius).

Vaikų populiacija
Apiksabano saugumas ir veiksmingumas pacientams vaikams nuo 28 dienų iki mažiau kaip 18 metų, kitoms indikacijoms nei venų tromboembolijos (VTE) gydymas ir VTE pasikartojimo profilaktika, neištirti. Duomenų apie naujagimius ir apie kitas indikacijas nėra (taip pat žr. 5.1 skyrių). Todėl apiksabano nerekomenduojama vartoti naujagimiams ir pacientams vaikams nuo 28 dienų iki mažiau kaip 18 metų, esant kitoms indikacijoms nei VTE gydymas ir VTE pasikartojimo profilaktika.

Apiksabano saugumas ir veiksmingumas vaikams ir jaunesniems kaip 18 metų paaugliams tromboembolijos profilaktikos indikacijai neištirti. Turimi duomenys apie tromboembolijos profilaktiką pateikiami 5.1 skyriuje, tačiau dozavimo rekomendacijų pateikti negalima.

Vartojimo metodas suaugusiesiems ir vaikams
Vartoti per burną.
Apixaban STADA reikia nuryti užgeriant vandeniu valgio metu arba nevalgius.

Pacientams, kurie negali nuryti visos tabletės, Apixaban STADA tabletes galima susmulkinti ir ištirpinti vandenyje, arba 5 % gliukozės tirpale vandenyje (G5W) arba obuolių sultyse, arba sumaišyti su obuolių tyre ir nedelsiant suvartoti per burną (žr. 5.2 skyrių). Apixaban STADA tabletes taip pat galima susmulkinti ir ištirpinti 60 ml vandens arba G5W ir iš karto suleisti pro nazogastrinį vamzdelį (žr. 5.2 skyrių).

Susmulkintos Apixaban STADA tabletės išlieka stabilios vandenyje, G5W, obuolių sultyse ir obuolių tyrėje iki 4 valandų.

4.3 Kontraindikacijos

· Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.
· Kliniškai reikšmingas aktyvus kraujavimas.
· Kepenų liga, susijusi su koaguliopatija ir kliniškai reikšminga kraujavimo rizika (žr. 5.2 skyrių).
· Pažeidimas arba būklė, dėl kurių manoma, kad reikšmingai padidėja stipraus kraujavimo rizika. Tai gali būti esamas arba neseniai buvęs virškinimo trakto išopėjimas, didelę kraujavimo riziką keliantys piktybiniai navikai, neseniai patirta galvos ar nugaros smegenų trauma, neseniai atlikta galvos, stuburo arba akių operacija, neseniai patirtas intrakranijinis kraujavimas, diagnozuoti arba įtariami stemplės venų mazgai, arterioveninės formavimosi ydos, kraujagyslių aneurizmos arba dideli galvos ar nugaros smegenyse esančių kraujagyslių pokyčiai.
· Kartu taikomas gydymas kokiais nors kitais antikoaguliantais, pvz., nefrakcionuotu heparinu (NFH), mažos molekulinės masės heparinais (enoksaparinu, dalteparinu ir kt.), heparino dariniais (fondaparinuksu ir kt.), geriamaisiais antikoaguliantais (varfarinu, rivaroksabanu, dabigatrano eteksilatu ir kt.), išskyrus tomis aplinkybėmis, kai vienas antikoaguliantas keičiamas kitu (žr. 4.2 skyrių) arba kai skiriamos NFH dozės, kurios būtinos centrinės venos arba arterinio kateterio pralaidumo palaikymui arba kai NFH skiriama kateterinės abliacijos, atliekamos dėl prieširdžių virpėjimo, metu (žr. 4.4 ir 4.5 skyrius).

4.4 Specialūs įspėjimai ir atsargumo priemonės

Kraujavimo rizika
Kaip ir vartojant kitų antikoaguliantų, apiksabano vartojančių pacientų būklę reikia atidžiai stebėti dėl kraujavimo požymių. Vaistinio preparato rekomenduojama vartoti atsargiai pacientams, kuriems yra kraujavimo riziką didinančių būklių. Jeigu pasireiškia stiprus kraujavimas, apiksabano vartojimą reikia nutraukti (žr. 4.8 ir 4.9 skyrius).

Nors gydant apiksabanu, įprastai reguliariai stebėti ekspozicijos nereikia, išskirtinėmis aplinkybėmis, kai apiksabano ekspozicijos žinojimas gali padėti priimti klinikinį sprendimą, pvz., perdozavimo ir skubios operacijos atvejais, gali būti naudingas kalibruotas kiekybinis anti-Xa faktoriaus tyrimas (žr. 5.1 skyrių).

Suaugusiesiems galima skirti specifinio neutralizuojančio vaistinio preparato (andeksaneto alfa), kuris slopina apiksabano farmakodinaminį poveikį. Tačiau jo saugumas ir veiksmingumas pacientams vaikams nenustatyti (žr. andeksaneto alfa preparato charakteristikų santrauką). Galima spręsti dėl šviežios šaldytos plazmos transfuzijos, protrombino komplekso koncentrato (PKK) arba rekombinantinio VIIa faktoriaus skyrimo. Tačiau nėra 4 faktorių PKK preparatų vartojimo klinikinėje praktikoje patirties, juos skiriant kraujavimui, kuris pasireiškė apiksabano vartojantiems vaikams ir suaugusiems pacientams, stabdyti.

Sąveika su kitais vaistiniais preparatais, kurie veikia hemostazę
Dėl padidėjusios kraujavimo rizikos apiksabano draudžiama vartoti kartu su bet kokiais kitais antikoaguliantais (žr. 4.3 skyrių).

Apiksabano vartojimas kartu su trombocitų funkciją slopinančiomis medžiagomis didina kraujavimo riziką (žr. 4.5 skyrių).

Būtina imtis atsargumo priemonių, jeigu pacientas kartu yra gydomas selektyviaisiais serotonino reabsorbcijos inhibitoriais (SSRI), serotonino-noradrenalino reabsorbcijos inhibitoriais (SNRI) arba nesteroidiniais vaistiniais preparatais nuo uždegimo (NVPNU), įskaitant acetilsalicilo rūgštį (ASR).

Po operacijos kitų trombocitų agregacijos inhibitorių vartoti kartu su apiksabanu nerekomenduojama (žr. 4.5 skyrių).

Pacientams, kuriems pasireiškia prieširdžių virpėjimas ir yra būklių, dėl kurių būtina skirti monoterapiją arba gydymą dviem trombocitų funkciją slopinančiais vaistiniais preparatais, prieš pradedant kartu gydyti apiksabanu, reikia atidžiai įvertinti galimą naudos ir rizikos santykį.

Suaugusių pacientų, kuriems pasireiškia prieširdžių virpėjimas, klinikinio tyrimo duomenimis, ASR vartojimas kartu su apiksabanu padidino stipraus kraujavimo riziką nuo 1,8 % per metus iki 3,4 % per metus ir padidino kraujavimo riziką vartojant varfarino nuo 2,7 % per metus iki 4,6 % per metus. Šio klinikinio tyrimo metu nedidelei daliai pacientų (2,1 %) buvo taikytas gydymas dviem trombocitų funkciją slopinančiais vaistiniais preparatais (žr. 5.1 skyrių).

Klinikiniame tyrime dalyvavo pacientai, kuriems pasireiškia prieširdžių virpėjimas ir kurie serga ŪKS, ir (arba) kuriems atliekama PVAI ir taikomas planinis 6 mėnesių trukmės gydymo kursas vartojant P2Y12 inhibitorių (su ASR arba be jos) ir geriamaisiais antikoaguliantais (apiksabanu arba VKA). Kartu vartojant ASR, padidėjo pagal Tarptautinės trombozės ir hemostazės asociacijos (angl. International Society on Thrombosis and Hemostasis, ISTH) klasifikaciją stipraus arba kliniškai reikšmingo nestipraus (KRNS) kraujavimo rizika apiksabanu gydytiems pacientams nuo 16,4 % per metus iki 33,1 % per metus (žr. 5.1 skyrių).

Klinikinio tyrimo su didelės rizikos grupės pacientais, kurie patyrė ŪKS be prieširdžių virpėjimo ir kartu sirgo įvairiomis širdies ir kitomis gretutinėmis ligomis bei vartojo ASR arba vartojo ASR kartu su klopidogreliu, metu buvo pranešta apie reikšmingą stipraus kraujavimo pagal ISTH rizikos padidėjimą vartojant apiksabano (5,13 % per metus), palyginti su placebu (2,04 % per metus).

Tyrimo CV185325 metu 12 pacientų vaikų, kurie vienu metu buvo gydomi apiksabanu ir ASR ≤ 165 mg per parą, kliniškai svarbių kraujavimo reiškinių nenustatyta.

Trombolizinių vaistinių preparatų vartojimas ūminio išeminio insulto gydymui
Trombolizinių vaistinių preparatų skyrimo apiksabano vartojantiems pacientams ūminiam išeminiam insultui gydyti patirtis yra labai ribota (žr. 4.5 skyrių).

Pacientai, kuriems protezuoti širdies vožtuvai
Apiksabano saugumas ir veiksmingumas nebuvo tirtas pacientams, kuriems protezuoti širdies vožtuvai ir pasireiškia arba nepasireiškia prieširdžių virpėjimas. Todėl apiksabano vartoti tokiomis aplinkybėmis nerekomenduojama.

Apiksabanas netirtas pacientams vaikams, kuriems protezuoti širdies vožtuvai, todėl vartoti apiksabano nerekomenduojama.

Antifosfolipidiniu sindromu sergantys pacientai
Tiesioginio poveikio geriamieji antikoaguliantai (TPGAK), įskaitant apiksabaną, nerekomenduojami antifosfolipidiniu sindromu sergantiems pacientams, kuriems praeityje buvo nustatyta trombozė. Taikant gydymą TPGAK, ypač tiems pacientams, kuriems nustatyti visų trijų pogrupių antifosfolipidiniai antikūnai (vilkligės antikoaguliantai, antikardiolipino antikūnai ir anti‑beta 2‑glikoproteino I antikūnai), tromboziniai reiškiniai gali pasikartoti dažniau, nei taikant gydymą vitamino K antagonistu.

Chirurginės operacijos ir invazinės procedūros
Apiksabano vartojimą reikia nutraukti ne vėliau kaip likus 48 valandoms iki planuojamos operacijos arba invazinės procedūros, kurioms būdinga vidutinė ar didelė kraujavimo rizika. Tokios yra intervencijos, kurias atliekant, negalima paneigti kliniškai reikšmingo kraujavimo galimybės arba, kurias atliekant, kraujavimo rizika būtų nepriimtina.

Apiksabano vartojimą reikia nutraukti ne vėliau kaip likus 24 valandoms iki planuojamos operacijos arba invazinės procedūros, kurioms būdinga maža kraujavimo rizika. Tokios yra intervencijos, kurias atliekant, numatoma, kad bet koks pasireiškęs kraujavimas būtų minimalus, nestiprus dėl savo lokalizacijos arba lengvai kontroliuojamas.

Jeigu operacijos arba invazinės procedūros atidėti negalima, reikia imtis tinkamų atsargumo priemonių, atsižvelgiant į padidėjusią kraujavimo riziką. Šią kraujavimo riziką reikia įvertinti, atsižvelgiant į intervencijos skubumą.

Apiksabano vartojimą po invazinės procedūros arba chirurginės intervencijos reikia atnaujinti kuo greičiau, kai tik leidžia klinikinė būklė ir pasiekiama reikiama hemostazė (apie kardioversiją žr. 4.2 skyrių).

Pacientams, kuriems dėl prieširdžių virpėjimo atliekama kateterinė abliacija, gydymo apiksabanu nutraukti nereikia (žr. 4.2, 4.3 ir 4.5 skyrių).

Laikinas vaistinio preparato vartojimo sustabdymas
Dėl aktyvaus kraujavimo, planuojamos operacijos arba invazinės procedūros nutraukus antikoaguliantų, įskaitant apiksabano, vartojimą, didėja trombozės rizika. Gydymo nutraukimo epizodų reikia vengti ir, jeigu dėl kokių nors priežasčių reikia laikinai nutraukti antikoaguliacinį gydymą apiksabanu, gydymas turi būti atnaujintas kuo greičiau, kai tik bus įmanoma.

Spinalinė / epidurinė anestezija arba punkcija
Atliekant laidinę anesteziją (spinalinę / epidurinę anesteziją) arba spinalinę / epidurinę punkciją, antitrombozinių vaistinių preparatų tromboembolinių komplikacijų profilaktikai vartojantiems pacientams, kyla epidurinės ar spinalinės hematomos, dėl kurios gali pasireikšti ilgalaikis arba nuolatinis paralyžius, atsiradimo rizika. Šių reiškinių rizika gali būti didesnė po operacijos naudojant nuolatinius epidurinius kateterius arba kartu vartojant vaistinių preparatų, kurie veikia hemostazę. Nuolatinius epidurinius ar intratekalinius kateterius reikia pašalinti likus ne mažiau kaip 5 valandoms iki pirmosios apiksabano dozės. Ši rizika taip pat gali padidėti dėl traumos ar pakartotinių epidurinės ar spinalinės punkcijos. Reikia dažnai stebėti, ar pacientams neatsiranda neurologinio sutrikimo požymių ir simptomų (pvz., kojų tirpimas ar silpnumas, žarnyno ar šlapimo pūslės funkcijos sutrikimai). Pastebėjus neurologinių sutrikimų, būtina neatidėliotina diagnostika ir gydymas. Prieš laidinę intervenciją gydytojas turi įvertinti galimos naudos ir rizikos santykį pacientams, kuriems taikomas antikoaguliacinis gydymas, arba pacientams, kuriems bus taikomas antikoaguliacinis gydymas trombozių profilaktikai.

Klinikinės apiksabano vartojimo naudojant ilgalaikius intratekalinius ar epidurinius kateterius patirties nėra. Jeigu yra tokia būtinybė, atsižvelgiant į bendrąsias vaistinio preparato farmakokinetines (FK) savybes, po paskutiniosios apiksabano dozės pavartojimo iki kateterio ištraukimo turi praeiti ne mažiau kaip 20–30 valandų (t. y., 2 pusinės eliminacijos periodai) ir, prieš ištraukiant kateterį, reikia praleisti mažiausiai vieną dozę. Kitą apiksabano dozę galima skirti, praėjus ne mažiau kaip 5 valandoms po kateterio ištraukimo. Kaip ir vartojant visų kitų naujųjų antikoaguliantų vaistinių preparatų, patirtis taikant laidinę nejautrą yra ribota, todėl atliekant tokią nejautrą, apiksabano rekomenduojama vartoti labai atsargiai.

Duomenų apie laidinės anestezijos kateterio įstūmimo arba ištraukimo laiką apiksabano vartojantiems pacientams vaikams nėra. Tokiais atvejais reikia nutraukti apiksabano vartojimą ir apsvarstyti galimybę skirti trumpo poveikio parenterinio antikoagulianto.

PE sergantys pacientai, kurių nestabili hemodinamika, arba pacientai, kuriems būtina trombolizė arba plaučių embolektomija
Gydant plaučių embolija sergančius pacientus, kurių nestabili hemodinamika arba kuriems gali būti taikoma trombolizė ar plaučių embolektomija, apiksabano nerekomenduojama skirti vietoje nefrakcionuoto heparino, nes apiksabano veiksmingumas ir saugumas šiomis klinikinėmis aplinkybėmis nėra ištirti.

Pacientai, sergantys aktyviu vėžiu
Aktyviu vėžiu sergantiems pacientams gali būti didelė venų tromboembolijos ir kraujavimo rizika.
Jeigu vėžiu sergantiems pacientams svarstoma skirti apiksabano GVT ir PE gydymui, reikia atidžiai įvertinti naudos ir rizikos santykį (taip pat žr. 4.3 skyrių).

Pacientai, kurių inkstų funkcija sutrikusi
Suaugę pacientai
Riboti klinikiniai duomenys rodo, kad pacientams, kuriems yra sunkus inkstų funkcijos sutrikimas (kreatinino klirensas 15–29 ml/min.), padidėja apiksabano koncentracija kraujo plazmoje, todėl gali padidėti kraujavimo rizika. VTE profilaktikai po atliktos planinės klubo arba kelio sąnario pakeitimo operacijos (VTEp), GVT gydymui, PE gydymui ir pasikartojančios GVT ir PE (VTEt) profilaktikai apiksabano reikia vartoti atsargiai pacientams, kuriems yra sunkus inkstų funkcijos sutrikimas (kreatinino klirensas 15–29 ml/min.) (žr. 4.2 ir 5.2 skyrius).

Insulto ir sisteminės embolijos profilaktikai pacientams, kuriems pasireiškia VNPV, esant sunkiam inkstų funkcijos sutrikimui (kreatinino klirensas 15–29 ml/min.), ir pacientams, kurių kreatinino koncentracija serume yra ≥ 1,5 mg/dl (133 µmol/l) ir jiems yra ≥ 80 metų arba jų kūno svoris ≤ 60 kg, reikia skirti mažesnę 2,5 mg apiksabano dozę du kartus per parą (žr. 4.2 skyrių).

Pacientų, kurių kreatinino klirensas yra < 15 ml/min. ar kuriems atliekamos dializės, gydymo šiuo vaistiniu preparatu patirties nėra, todėl šiems pacientams apiksabano vartoti nerekomenduojama (žr. 4.2 ir 5.2 skyrius).

Vaikų populiacija
Gydymas pacientams vaikams, kuriems nustatytas sunkus inkstų funkcijos sutrikimas, netirtas, todėl jiems apiksabano vartoti negalima (žr. 4.2 ir 5.2 skyrius).

Senyviems pacientams
Vyresnis amžius gali padidinti kraujavimo riziką (žr. 5.2 skyrių).

Be to, apiksabano vartoti kartu su ASR senyviems pacientams reikia atsargiai dėl galimos didesnės kraujavimo rizikos.

Kūno svoris
Suaugusiesiems mažas kūno svoris (< 60 kg) gali padidinti kraujavimo riziką (žr. 5.2 skyrių). 

Pacientams, kurių kepenų funkcija sutrikusi
Apiksabano draudžiama vartoti pacientams, kurie serga kepenų liga, susijusia su koaguliopatija ir kliniškai reikšminga kraujavimo rizika (žr. 4.3 skyrių).

Vaistinio preparato nerekomenduojama vartoti pacientams, kuriems yra sunkus kepenų funkcijos sutrikimas (žr. 5.2 skyrių).

Vaistinį preparatą reikia atsargiai skirti pacientams, kuriems yra lengvas ar vidutinio sunkumo kepenų funkcijos sutrikimas (A arba B klasės pagal Child Pugh) (žr. 4.2 ir 5.2 skyrius).

Pacientai, kuriems buvo nustatytas padidėjęs kepenų fermentų aktyvumas (ALT / AST aktyvumas buvo > 2 x VNR) arba bendrojo bilirubino koncentracija buvo ≥ 1,5 x VNR, nebuvo įtraukti į klinikinius tyrimus. Todėl šiems pacientams apiksabano reikia vartoti atsargiai (žr. 5.2 skyrių). Prieš pradedant vartoti apiksabano, reikia atlikti kepenų funkcijos tyrimus.

Apiksabanas netirtas pacientams vaikams, kurių kepenų funkcija sutrikusi.

Sąveika su su citochromo P450 3A4 (CYP3A4) izofermento ir P-glikoproteino (P-gp) inhibitoriais
Apiksabano nerekomenduojama skirti pacientams, kuriems kartu taikomas sisteminis gydymas stipraus poveikio ir CYP3A4 izofermento, ir P-gp inhibitoriais: azolų grupės priešgrybeliniais vaistiniais preparatais (pvz., ketokonazolu, itrakonazolu, vorikonazolu ir pozakonazolu) ir ŽIV proteazių inhibitoriais (pvz., ritonaviru). Šių vaistinių preparatų vartojimas gali padidinti apiksabano ekspoziciją 2 kartus (žr. 4.5 skyrių) arba dar daugiau, jeigu kartu yra papildomų apiksabano ekspoziciją didinančių veiksnių (pvz., sunkus inkstų funkcijos sutrikimas).

Klinikinių duomenų apie vaikus, kuriems kartu skiriamas sisteminis gydymas stipriais CYP 3A4 ir P-gp inhibitoriais, nėra (žr. 4.5 skyrių).

Sąveika su CYP3A4 izofermento ir P-gp induktoriais
Apiksabano vartojant kartu su stipraus poveikio CYP3A4 izofermento ir P-gp induktoriais (pvz., rifampicinu, fenitoinu, karbamazepinu, fenobarbitaliu ar jonažolės vaistiniais preparatais), gali maždaug 50 % sumažėti apiksabano ekspozicija. Klinikinio tyrimo, kuriame dalyvavo pacientai, sirgę prieširdžių virpėjimu, duomenimis, apiksabano vartojant kartu su stipraus poveikio ir CYP3A4 izofermento, ir P-gp induktoriais, palyginti su vieno apiksabano vartojimu, buvo stebėtas veiksmingumo sumažėjimas ir kraujavimo rizikos padidėjimas.

Pacientams, kuriems taikomas sisteminis gydymas kartu su stipraus poveikio CYP3A4 izofermento ir P-gp induktoriais, galioja šios rekomendacijos (žr. 4.5 skyrių):
· VTE profilaktikai pacientams, kuriems atlikta planinė klubo arba kelio sąnario pakeitimo operacija, insulto ir sisteminės embolijos profilaktikai pacientams, kuriems pasireiškia VNPV, ir pasikartojančios GVT ir PE profilaktikai apiksabano reikia vartoti atsargiai;
· GVT gydymui ir PE gydymui apiksabano vartoti negalima, nes gali būti nepakankamas veiksmingumas.

Klinikinių duomenų apie pacientus vaikus, kuriems kartu skiriamas sisteminis gydymas stipriais CYP 3A4 ir P-gp induktoriais, nėra (žr. 4.5 skyrių).

Šlaunikaulio lūžio operacija
Apiksabano veiksmingumas ir saugumas pacientams, kuriems atliekama šlaunikaulio lūžio operacija, klinikinių tyrimų metu netirtas. Todėl šiems pacientams vaistinio preparato vartoti nerekomenduojama.

Laboratorinių tyrimų rodikliai
Kaip ir tikėtasi, dėl apiksabano veikimo mechanizmo, yra paveikiami krešėjimo tyrimų [pvz., protrombino laiko (PL), tarptautinio normalizuotojo santykio (TNS) ir aktyvinto dalinio tromboplastino laiko (aDTL)] rezultatai. Pastebėta, kad vartojant terapinę vaistinio preparato dozę, šių krešėjimo tyrimų rezultatų pokyčiai yra nedideli ir labai skiriasi įvairiems pacientams (žr. 5.1 skyrių).

Pagalbinės medžiagos
Šio vaistinio preparato negalima vartoti pacientams, kuriems nustatytas retas paveldimas sutrikimas – galaktozės netoleravimas, visiškas laktazės stygius arba gliukozės ir galaktozės malabsorbcija.

Šio vaistinio preparato tabletėje yra mažiau kaip 1 mmol (23 mg) natrio, t. y. jis beveik neturi reikšmės.

4.5 Sąveika su kitais vaistiniais preparatais ir kitokia sąveika

CYP3A4 izofermento ir P-gp inhibitoriai
Apiksabano skiriant kartu su stipraus poveikio ir CYP3A4 izofermento, ir P-gp inhibitoriumi ketokonazolu (400 mg vieną kartą per parą), apiksabano vidutinis AUC padidėjo 2 kartus, o vidutinė Cmax – 1,6 karto.

Apiksabano nerekomenduojama skirti pacientams, kuriems kartu skiriamas sisteminis gydymas stipraus poveikio ir CYP3A4 izofermento, ir P-gp inhibitoriais, pvz., azolų grupės priešgrybeliniais vaistiniais preparatais (pvz., ketokonazolu, itrakonazolu, vorikonazolu ir pozakonazolu) ir ŽIV proteazių inhibitoriais (pvz., ritonaviru) (žr. 4.4 skyrių).

Tikėtina, kad veikliosios medžiagos, kurios nelaikomos stipraus poveikio ir CYP3A4, ir P-gp inhibitoriais (pvz., amjodaronas, klaritromicinas, diltiazemas, flukonazolas, naproksenas, chinidinas, verapamilis), apiksabano koncentraciją plazmoje didins mažesniu mastu. Kartu su vaistiniais preparatais, kurie nėra stiprūs ir CYP3A4 izofermento, ir P-gp inhibitoriai, vartojamo apiksabano dozės koreguoti nereikia. Pvz., diltiazemo (360 mg kartą per parą), kuris laikomas vidutinio stiprumo CYP3A4 izofermento ir silpnu P-gp inhibitoriumi, vartojimas apiksabano vidutinį AUC padidino 1,4 karto, o Cmax – 1,3 karto. Naprokseno (vienkartinė 500 mg dozė), kuris yra P-gp inhibitorius, bet neslopina CYP3A4 izofermento, vartojimas apiksabano vidutinius AUC ir Cmax padidino atitinkamai 1,5 karto ir 1,6 karto. Klaritromicino (500 mg dozė du kartus per parą), kuris yra P-gp inhibitorius ir stiprus CYP3A4 izofermento inhibitorius, vartojimas apiksabano vidutinius AUC ir Cmax padidino atitinkamai 1,6 karto ir 1,3 karto.

CYP3A4 izofermento ir P-gp induktoriai
Apiksabano skiriant kartu su stipraus poveikio ir CYP3A4 izofermento, ir P-gp induktoriumi rifampicinu, apiksabano vidutiniai AUC ir Cmax sumažėjo atitinkamai maždaug 54 % ir 42 %. Apiksabano vartojant kartu su kitais stipraus poveikio CYP3A4 izofermento ir P-gp induktoriais (pvz.: fenitoinu, karbamazepinu, fenobarbitaliu ar jonažolės vaistiniais preparatais), apiksabano koncentracija plazmoje taip pat gali sumažėti. Kartu su šiais vaistiniais preparatais vartojamo apiksabano dozės koreguoti nereikia, tačiau pacientams, kuriems skiriamas gydymas stipraus poveikio CYP3A4 izofermento ir P-gp induktoriais, apiksabano reikia atsargiai vartoti VTE profilaktikai po planinių klubo arba kelio sąnario pakeitimo operacijų, insulto ir sisteminės embolijos profilaktikai pacientams, kuriems pasireiškia VNPV, ir pasikartojančios GVT ir PE profilaktikai.

Apiksabano nerekomenduojama skirti GVT ir PE gydymui pacientams, kuriems kartu skiriamas sisteminis gydymas stipraus poveikio CYP3A4 ir P-gp induktoriais, nes veiksmingumas gali būti nepakankamas (žr. 4.4 skyrių).

Antikoaguliantai, trombocitų agregacijos inhibitoriai, SSRI/SNRI ir NVPNU
Dėl padidėjusios kraujavimo rizikos apiksabano draudžiama vartoti kartu su bet kokiais kitais antikoaguliantais, išskyrus konkrečias aplinkybes, kai vienas antikoaguliantas keičiamas kitu; kai skiriamos NFH dozės, kurios reikalingos centrinės venos arba arterinio kateterio pralaidumui palaikyti; arba NFH skiriamas dėl prieširdžių virpėjimo kateterinės abliacijos metu (žr. 4.3 skyrių).

Po enoksaparino (vienkartinė 40 mg dozė) pavartojimo kartu su apiksabanu (5 mg vienkartinė dozė), buvo stebėtas adityvus poveikis anti-Xa faktoriaus aktyvumui.

Apiksabano skiriant kartu su vieną kartą per parą vartojama 325 mg ASR doze, farmakokinetinės ar farmakodinaminės sąveikos nenustatyta.

I fazės tyrimų metu apiksabano skiriant kartu su klopidogreliu (75 mg vieną kartą per parą) arba kartu su vieną kartą per parą vartojamu 75 mg klopidogrelio ir 162 mg ASR deriniu, arba su prazugreliu (iš pradžių 60 mg, o vėliau – 10 mg vieną kartą per parą), nenustatyta reikšmingo kraujavimo laiko pailgėjimo arba papildomo trombocitų agregacijos slopinimo, palyginti su trombocitų funkciją slopinančių vaistinių preparatų vartojimu be apiksabano. Krešėjimo tyrimų (PL, TNS ir aDTL) rodmenų padidėjimas atitiko skiriamo vieno apiksabano poveikį.

P-gp inhibitoriaus naprokseno (500 mg) vartojimas apiksabano vidutinius AUC ir Cmax padidino atitinkamai 1,5 karto ir 1,6 karto. Atitinkamai padidėjo su apiksabano poveikiu susijusių krešėjimo tyrimų rezultatai. Naprokseno poveikio arachidono rūgšties sukeltai trombocitų agregacijai pokyčių nepastebėta, taip pat nepastebėta kliniškai reikšmingai pailgėjusio kraujavimo laiko atvejų, kai apiksabano buvo skiriama kartu su naproksenu.

Nepaisant šių duomenų, kartu su apiksabanu vartojant trombocitų agregaciją slopinančių vaistinių preparatų, kai kuriems pacientams gali pasireikšti stipresnis farmakodinaminis poveikis. Apiksabano reikia atsargiai vartoti kartu su SSRI/SNRI, NVPNU, ASR ir (arba) P2Y12 inhibitoriais, kadangi šie vaistiniai preparatai paprastai didina kraujavimo riziką (žr. 4.4 skyrių).

Trūksta patirties apiksabano skiriant kartu su kitais trombocitų agregacijos inhibitoriais (tokiais, kaip GPIIb / IIIa receptorių antagonistai, dipiridamolis, dekstranas arba sulfinpirazonas) arba tromboliziniais vaistiniais preparatais. Kadangi tokie vaistiniai preparatai didina kraujavimo riziką, jų vartoti kartu su apiksabanu nerekomenduojama (žr. 4.4 skyrių).

Tyrimo CV185325 metu 12 pacientų vaikų, kurie vienu metu buvo gydomi apiksabanu ir ASR ≤ 165 mg per parą, kliniškai svarbių kraujavimo reiškinių nenustatyta.

Kiti kartu vartojami vaistiniai preparatai
Apiksabano skiriant kartu su atenololiu arba famotidinu, kliniškai reikšmingos farmakokinetinės ar farmakodinaminės sąveikos nenustatyta. Apiksabano 10 mg dozę skiriant kartu su 100 mg atenololio, apiksabano farmakokinetika kliniškai reikšmingai nepakito.
Šių abiejų vaistinių preparatų vartojant kartu, apiksabano vidutiniai AUC ir Cmax buvo atitinkamai 15 % ir 18 % mažesni nei skiriant vien apiksabano. Apiksabano 10 mg dozę skiriant kartu su 40 mg famotidino, apiksabano AUC ir Cmax nepakito.

Apiksabano poveikis kitiems vaistiniams preparatams
In vitro tyrimų metu nustatyta, kad apiksabanas neslopina CYP1A2, CYP2A6, CYP2B6, CYP2C8, CYP2C9, CYP2D6 ar CYP3A4 izofermentų aktyvumo (IC50 > 45 µM) ir silpnai slopina CYP2C19 izofermento aktyvumą (IC50 > 20 µM), kai vaistinio preparato koncentracija yra reikšmingai didesnė nei didžiausia pacientams nustatyta koncentracija plazmoje. Apiksabanas neindukavo CYP1A2, CYP2B6, CYP3A4/5 izofermentų, kai jo koncentracija buvo iki 20 µM. Todėl nesitikima, kad apiksabanas keistų kartu vartojamų ir minėtų izofermentų metabolizuojamų vaistinių preparatų metabolinį klirensą. Apiksabanas reikšmingai neslopina P-gp.

Su sveikais savanoriais atliktų tyrimų duomenimis, kaip nurodyta toliau, apiksabanas nedarė reikšmingos įtakos digoksino, naprokseno ar atenololio farmakokinetikos rodikliams.

Digoksinas
Kartu skiriant apiksabano (20 mg vieną kartą per parą) ir P-gp substrato digoksino (0,25 mg vieną kartą per parą), digoksino AUC ar Cmax nepakito. Taigi, apiksabanas neslopina P-gp veikiamų substratų pernašos.

Naproksenas
Vienkartinę apiksabano dozę (10 mg) skiriant kartu su dažnai vartojamu NVPNU naproksenu (500 mg), poveikio naprokseno AUC ir Cmax nebuvo.

Atenololis
Vienkartinę apiksabano dozę (10 mg) skiriant kartu su dažnai vartojamu beta adrenoreceptorių blokatoriumi atenololiu (100 mg), atenololio farmakokinetikos rodikliai nepakito.

Aktyvintoji anglis
Aktyvintosios anglies vartojimas mažina apiksabano ekspoziciją (žr. 4.9 skyrių).

Vaikų populiacija
Sąveikos tyrimų neatlikta.
Aukščiau nurodyti sąveikos duomenys buvo gauti vertinant suaugusiuosius, todėl reikia atsižvelgti į 4.4 skyriuje pateiktus įspėjimus gydant vaikų populiacijos pacientus.

4.6 Vaisingumas, nėštumo ir žindymo laikotarpis

Nėštumas
Duomenų apie apiksabano vartojimą nėštumo metu nėra. Tyrimai su gyvūnais tiesioginio ar netiesioginio kenksmingo toksinio poveikio reprodukcijai neparodė (žr. 5.3 skyrių). Dėl atsargumo nėštumo metu apiksabano geriau nevartoti.

Žindymas
Nežinoma, ar apiksabano ar jo metabolitų išsiskiria į gydytų moterų pieną. Esami tyrimų su gyvūnais duomenys rodo, kad apiksabano išsiskiria į gyvūnų pieną (žr. 5.3 skyrių). Pavojaus žindomiems naujagimiams ar kūdikiams negalima atmesti.

Atsižvelgiant į žindymo naudą kūdikiui ir gydymo naudą moteriai, reikia nuspręsti, ar nutraukti žindymą, ar nutraukti ar susilaikyti nuo gydymo apiksabanu.

Vaisingumas
Tyrimai su gyvūnais, kuriems buvo skiriamas apiksabano, poveikio vaisingumui neparodė (žr. 5.3 skyrių).

4.7 Poveikis gebėjimui vairuoti ir valdyti mechanizmus

Apiksabanas gebėjimo vairuoti ir valdyti mechanizmus neveikia arba veikia nereikšmingai.

4.8 Nepageidaujamas poveikis

Saugumo duomenų santrauka
Apiksabano saugumas suaugusiesiems buvo tirtas septynių III fazės klinikinių tyrimų metu, juose dalyvavo daugiau kaip 21 000 pacientų: daugiau kaip 5 000 pacientų dalyvavo VTEp tyrimuose, daugiau kaip 11 000 pacientų dalyvavo VNPV tyrimuose ir daugiau kaip 4 000 pacientų dalyvavo VTE (VTEt) gydymo tyrimuose, kurių metu bendra vidutinė vaistinio preparato ekspozicija buvo atitinkamai 20 dienų, 1,7 metų ir 221 diena (žr. 5.1 skyrių).

Dažnos nepageidaujamos reakcijos buvo kraujavimas, sumušimas, kraujavimas iš nosies ir hematoma (žr. 3 lentelę, kurioje aprašytas nepageidaujamų reakcijų pobūdis ir dažnis pagal indikacijas).

VTEp tyrimų duomenimis, iš viso 11 % pacientų, kurie vartojo 2,5 mg apiksabano dozę du kartus per parą, pasireiškė nepageidaujamų reakcijų. Bendrasis nepageidaujamų reakcijų, susijusių su kraujavimu vartojant apiksabano, dažnis buvo 10 % apiksabano ir enoksiparino palyginamųjų tyrimų metu.

VNPV tyrimų duomenimis, bendrasis nepageidaujamų reakcijų, susijusių su kraujavimu vartojant apiksabaną, dažnis buvo 24,3 % apiksabano palyginamojo tyrimo su varfarinu metu ir 9,6 % apiksabano palyginamojo tyrimo su acetilsalicilo rūgštimi metu. Apiksabano palyginamojo tyrimo su varfarinu duomenimis, didžiojo kraujavimo iš virškinimo trakto (VT) (įskaitant kraujavimą iš viršutinės VT dalies, iš apatinės VT dalies ir iš tiesiosios žarnos) pagal ISTH dažnis vartojant apiksabano buvo 0,76 % per metus. Didžiojo intraokulinio kraujavimo pagal ISTH dažnis vartojant apiksabano buvo 0,18 % per metus.

VTEt tyrimų metu bendrasis nepageidaujamų reakcijų, susijusių su kraujavimu vartojant apiksabano, dažnis buvo: 15,6 % apiksabano palyginamojo tyrimo su enoksaparinu / varfarinu metu ir 13,3 % placebu kontroliuotuose tyrimuose (žr. 5.1 skyrių).

Nepageidaujamų reakcijų santrauka lentelėje
3 lentelėje išvardytos nepageidaujamos reakcijos, suklasifikuotos pagal organų sistemų klases ir dažnį. Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis), skiriant suaugusiesiems VTEp, VNPV ir VTEt indikacijoms ir pacientams vaikams nuo 28 dienų iki < 18 metų VTEt ir VTE pasikartojimo profilaktikos indikacijoms.

3 lentelėje nurodytų nepageidaujamų reakcijų dažnis pacientams vaikams yra gautas iš tyrimo CV185325, kuriame jie vartojo apiksabano VTE gydymui ir VTE pasikartojimo profilaktikai.

3 lentelė. Nepageidaujamos reakcijos lentelėje

	Organų sistemų klasės
	VTE profilaktika suaugusiems pacientams, kuriems atlikta planinė klubo arba kelio sąnario pakeitimo operacija (VTEp)
	Insulto ir sisteminės embolijos profilaktika suaugusiems pacientams, kuriems pasireiškia VNPV ir yra vienas ar daugiau rizikos veiksnių (VNPV)
	GVT bei PE gydymas ir pasikartojančios GVT bei PE (VTEt) profilaktika suaugusiesiems
	VTE gydymas ir VTE pasikartojimo profilaktika pacientams vaikams nuo 28 dienų iki mažiau kaip 18 metų amžiaus

	Kraujo ir limfinės sistemos sutrikimai

	Anemija
	Dažnas
	Dažnas
	Dažnas
	Dažnas

	Trombocitopenija
	Nedažnas
	Nedažnas
	Dažnas
	Dažnas

	Imuninės sistemos sutrikimai

	Padidėjęs jautrumas, alerginė edema ir anafilaksija
	Retas
	Nedažnas
	Nedažnas
	Dažnas‡

	Niežėjimas
	Nedažnas
	Nedažnas
	Nedažnas*
	Dažnas

	Angioneurozinė edema
	Nežinomas
	Nežinomas
	Nežinomas
	Nežinomas

	Nervų sistemos sutrikimai

	Kraujavimas į smegenis†
	Nežinomas
	Nedažnas
	Retas
	Nežinomas

	Akių sutrikimai

	Intraokulinis kraujavimas (įskaitant junginės kraujosruvą)
	Retas
	Dažnas
	Nedažnas
	Nežinomas

	Kraujagyslių sutrikimai

	Kraujavimas, hematoma
	Dažnas
	Dažnas
	Dažnas
	Dažnas

	Hipotenzija (įskaitant hipotenziją procedūros metu)
	Nedažnas
	Dažnas
	Nedažnas
	Dažnas

	Kraujavimas į pilvo ertmę
	Nežinomas
	Nedažnas
	Nežinomas
	Nežinomas

	Kvėpavimo sistemos, krūtinės ląstos ir tarpuplaučio sutrikimai

	Kraujavimas iš nosies
	Nedažnas
	Dažnas
	Dažnas
	Labai dažnas

	Hemoptozė (atkosėjimas krauju)
	Retas
	Nedažnas
	Nedažnas
	Nežinomas

	Kraujavimas iš kvėpavimo takų
	Nežinomas
	Retas
	Retas
	Nežinomas

	Virškinimo trakto sutrikimai

	Pykinimas
	Dažnas
	Dažnas
	Dažnas
	Dažnas

	Kraujavimas iš virškinimo trakto
	Nedažnas
	Dažnas
	Dažnas
	Nežinomas

	Kraujavimas iš hemorojinių mazgų
	Nežinomas
	Nedažnas
	Nedažnas
	Nežinomas

	Kraujavimas iš burnos
	Nežinomas
	Nedažnas
	Dažnas
	Nežinomas

	Hematochezija (šviežias kraujas išmatose)
	Nedažnas
	Nedažnas
	Nedažnas
	Dažnas

	Kraujavimas iš tiesiosios žarnos, kraujavimas iš dantenų
	Retas
	Dažnas
	Dažnas
	Dažnas

	Kraujavimas į retroperitoninį tarpą
	Nežinomas
	Retas
	Nežinomas
	Nežinomas

	Kepenų, tulžies pūslės ir latakų sutrikimai

	Nenormalūs kepenų funkcijos tyrimų rodmenys, aspartataminotransferazės, šarminės fosfatazės aktyvumo padidėjimas kraujyje, bilirubino kiekio padidėjimas kraujyje
	Nedažnas
	Nedažnas
	Nedažnas
	Dažnas

	Gama-gliutamiltransferazės aktyvumo padidėjimas kraujyje
	Nedažnas
	Dažnas
	Dažnas
	Nežinomas

	Alaninaminotransferazės aktyvumo padidėjimas kraujyje
	Nedažnas
	Nedažnas
	Dažnas
	Dažnas

	Odos ir poodinio audinio sutrikimai

	Bėrimas
	Nežinomas
	Nedažnas
	Dažnas
	Dažnas

	Nuplikimas
	Retas
	Nedažnas
	Nedažnas
	Dažnas

	Daugiaformė raudonė (eritema)
	Nežinomas
	Labai retas
	Nežinomas
	Nežinomas

	Odos vaskulitas
	Nežinomas
	Nežinomas
	Nežinomas
	Nežinomas

	Skeleto, raumenų ir jungiamojo audinio sutrikimai

	Kraujavimas į raumenis
	Retas
	Retas
	Nedažnas
	Nežinomas

	Inkstų ir šlapimo takų sutrikimai

	Hematurija
	Nedažnas
	Dažnas
	Dažnas
	Dažnas

	Su antikoaguliantų vartojimu susijusi nefropatija
	Nežinomas
	Nežinomas
	Nežinomas
	Nežinomas

	Lytinės sistemos ir krūties sutrikimai

	Nenormalus kraujavimas iš makšties, kraujavimas iš šlapimo ir lyties organų
	Nedažnas
	Nedažnas
	Dažnas
	Labai dažnas§

	Bendrieji sutrikimai ir vartojimo vietos pažeidimai

	Kraujavimas iš vartojimo vietos
	Nežinomas
	Nedažnas
	Nedažnas
	Nežinomas

	Tyrimai

	Teigiamas slapto kraujavimo mėginys
	Nežinomas
	Nedažnas
	Nedažnas
	Nežinomas

	Sužalojimai, apsinuodijimai ir procedūrų komplikacijos

	Sumušimas
	Dažnas
	Dažnas
	Dažnas
	Dažnas

	Kraujavimas po procedūros (įskaitant hematomą po procedūros, kraujavimą iš žaizdos, kraujagyslės pradūrimo vietos hematomą ir kraujavimą iš kateterio įstatymo vietos), sekrecija iš žaizdos, kraujavimas iš pjūvio vietos (įskaitant hematomą pjūvio vietoje), kraujavimas per operaciją
	Nedažnas
	Nedažnas
	Nedažnas
	Dažnas

	Trauminė hemoragija
	Nežinomas
	Nedažnas
	Nedažnas
	Nežinomas


* CV185057 tyrimo metu (ilgalaikė VTE profilaktika) išplitęs niežėjimas nepasireiškė.
† Terminas „Kraujavimas į smegenis“ apima visas intrakranijines ir intraspinalines kraujosruvas (t. y. hemoraginį insultą arba kraujo išsiliejimą uodeguotame branduolyje (lot. Putamen), smegenėlėse, skilveliuose arba subdurinę hemoragiją).
‡ Apima anafilaksinę reakciją, padidėjusį jautrumą vaistiniams preparatams ir padidėjusį jautrumą.
§ Apima gausų menstruacinį kraujavimą, kraujavimą tarp menstruacijų ir kraujavimą iš makšties.

Apiksabano vartojimas gali būti susijęs su padidėjusia slapto ar akivaizdaus kraujavimo iš bet kurio audinio arba organo rizika, dėl kurios galima pohemoraginė anemija. Sutrikimo požymiai, simptomai ir sunkumas gali būti skirtingi, priklausomai nuo kraujavimo vietos, masto ir intensyvumo (žr. 4.4 ir 5.1 skyrius).

Vaikų populiacija
Apiksabano saugumas tirtas viename I fazės ir trijuose II/III fazės klinikiniuose tyrimuose, kuriuose dalyvavo 970 pacientų. 568 iš šių pacientų gavo vieną ar daugiau apiksabano dozių, ir bendra vidutinė vaistinio preparato ekspozicija buvo atitinkamai 1, 24, 331 ir 80 dienų (žr. 5.1 skyrių). Pacientai vartojo pagal amžių pritaikytų apiksabano farmacinių formų pagal kūno svorį koreguotas dozes.

Apskritai apiksabano saugumo duomenys pacientams vaikams nuo 28 dienų iki < 18 metų buvo panašūs kaip suaugusiesiems ir iš esmės nesiskyrė tarp skirtingų vaikų amžiaus grupių.

Dažniausiai pasireiškusios nepageidaujamos reakcijos pacientams vaikams buvo kraujavimas iš nosies ir nenormalus kraujavimas iš makšties (žr. 3 lentelę, kurioje pateikiamas nepageidaujamų reakcijų sąrašas ir dažnis pagal indikacijas).

Pacientams vaikams kraujavimas iš nosies (labai dažnas), nenormalus kraujavimas iš makšties (labai dažnas), padidėjęs jautrumas ir anafilaksija (dažnas), niežėjimas (dažnas), hipotenzija (dažnas), kraujingos išmatos (dažnas), padidėjęs aspartataminotransferazės aktyvumas (dažnas), nuplikimas (dažnas) ir kraujavimas po procedūros (dažnas) buvo registruojami dažniau, palyginti su suaugusiaisiais, gydytais apiksabanu, tačiau toje pačioje dažnumo kategorijoje kaip ir standartinio gydymo (SG) grupės vaikams; vienintelė išimtis buvo nenormalus kraujavimas iš makšties, apie kurį buvo pranešta kaip apie dažną SG grupėje. Visais atvejais, išskyrus vieną, buvo pranešta apie kepenų transaminazių aktyvumo padidėjimą pacientams vaikams, kuriems kartu buvo skiriama chemoterapija dėl piktybinio naviko.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9 Perdozavimas

Perdozavus apiksabano, gali padidėti kraujavimo rizika. Atsiradus kraujavimo sukeltoms komplikacijoms, būtina nutraukti vaistinio preparato vartojimą ir nustatyti kraujavimo šaltinį. Turi būti apsvarstytas tinkamas gydymas, pvz., chirurginė hemostazė, šviežios šaldytos kraujo plazmos perpylimas arba Xa faktoriaus inhibitorių poveikį neutralizuojančio vaistinio preparato skyrimas (žr. 4.4 skyrių).

Kontroliuojamų klinikinių tyrimų duomenimis, sveikiems tiriamiesiems suaugusiems asmenims skyrus iki 50 mg geriamojo apiksabano paros dozę 3–7 dienas (po 25 mg du kartus per parą 7 dienas arba 50 mg vieną kartą per parą 3 dienas), kliniškai reikšmingų nepageidaujamų reakcijų nepasireiškė.

Remiantis sveikų suaugusių tiriamųjų duomenimis, pavartojus aktyvintosios anglies praėjus 2 ir 6 valandoms po 20 mg apiksabano dozės suvartojimo, vidutinis apiksabano AUC sumažėjo atitinkamai 50 % ir 27 %, o poveikio Cmax nebuvo. Vidutinis apiksabano pusinės eliminacijos laikas sutrumpėjo nuo 13,4 valandų, vartojant tik apiksabano, iki atitinkamai 5,3 valandų ir 4,9 valandų, pavartojus aktyvintosios anglies praėjus 2 ir 6 valandoms po apiksabano suvartojimo. Taigi, aktyvintosios anglies vartojimas gali būti naudingas, gydant apiksabano perdozavimą arba atsitiktinį nurijimą.

Pacientams, sergantiems galutinės stadijos inkstų liga (GSIL), per burną skiriant vienkartinę 5 mg apiksabano dozę, apiksabano AUC dėl hemodializės sumažėjo 14 %. Todėl hemodializė nėra veiksminga priemonė perdozavus apiksabano.

Tais atvejais, kai reikia neutralizuoti antikoaguliacinį poveikį dėl gyvybei pavojingo arba nekontroliuojamo kraujavimo, suaugusiesiems galima skirti Xa faktoriaus inhibitorių poveikį neutralizuojantį vaistinį preparatą (andeksanetą alfa) (žr. 4.4 skyrių). Galima spręsti ir dėl protrombino komplekso koncentrato (PKK) ar rekombinantinio VIIa faktoriaus skyrimo. Apiksabano farmakodinaminio poveikio panaikinimas, nustatytas trombino generacijos testo rezultatų pokyčiais, buvo akivaizdus infuzijos pabaigoje ir pasiekė pradines vertes per 4 valandas po 4 faktorių PKK 30 minučių trukmės infuzijos sveikiems tiriamiesiems. Vis dėlto nėra 4 faktorių PKK preparatų vartojimo klinikinėje praktikoje patirties, juos skiriant kraujavimui sustabdyti apiksabano vartojusiems pacientams. Rekombinantinio VIIa faktoriaus skyrimo apiksabano vartojantiems pacientams patirties iki šiol nėra. Atsižvelgiant į kraujavimo mažėjimą, reikia apsvarstyti kartotinės rekombinantinio VIIa faktoriaus dozės skyrimą ir dozės koregavimą.

Specifinis neutralizuojantysis vaistinis preparatas (andeksanetas alfa), kuris slopina apiksabano farmakodinaminį poveikį, vaikų populiacijai nėra patvirtintas (žr. andeksaneto alfa preparato charakteristikų santrauką). Taip pat galima spręsti dėl šviežios šaldytos plazmos transfuzijos, PKK arba rekombinantinio VIIa faktoriaus skyrimo.

Priklausomai nuo prieinamumo reikia numatyti galimybę pasikonsultuoti su krešėjimo sutrikimų specialistu, jei atsiranda stiprus kraujavimas.


5. FARMAKOLOGINĖS SAVYBĖS

5.1 Farmakodinaminės savybės

Farmakoterapinė grupė – antitromboziniai vaistiniai preparatai, tiesioginiai Xa faktoriaus inhibitoriai, ATC kodas – B01AF02.

Veikimo mechanizmas
Apiksabanas yra stiprus, per burną vartojamas, grįžtamojo poveikio, tiesioginis ir labai selektyvus aktyvios Xa faktoriaus srities inhibitorius. Jo antitromboziniam poveikiui pasireikšti nereikia antitrombino III. Apiksabanas slopina ir laisvąjį, ir prie krešulio prisijungusį Xa faktorių bei protrombinazės aktyvumą. Apiksabanas tiesiogiai neveikia trombocitų agregacijos, tačiau netiesiogiai slopina trombino sužadintą trombocitų agregaciją. Slopindamas Xa faktorių apiksabanas apsaugo nuo trombino susidarymo ir trombo formavimosi. Ikiklinikinių tyrimų duomenimis nustatyta, kad apiksabanas gyvūnų modeliuose sukelia antitrombozinį poveikį ir apsaugo nuo arterijų bei venų trombozės, jo skiriant tokiomis dozėmis, kurios nekeičia hemostazės.

Farmakodinaminis poveikis
Farmakodinaminis apiksabano poveikis atitinka jo veikimo mechanizmą (Xa faktoriaus slopinimą). Dėl Xa faktoriaus slopinimo, apiksabanas ilgina krešėjimo tyrimų rezultatų rodmenis, pvz., protrombino laiką (PL), TNS ir aktyvinto dalinio tromboplastino laiką (aDTL). Suaugusiesiems vartojant terapinę vaistinio preparato dozę, šių krešėjimo tyrimų rezultatų pokyčiai yra nedideli ir labai skiriasi įvairiems pacientams. Vertinant farmakodinaminį apiksabano poveikį, šių tyrimų atlikinėti nerekomenduojama. Atliekant trombino susidarymo tyrimą apiksabanas sumažino endogeninio trombino potencialą, trombino susidarymo žmogaus plazmoje rodiklį.

Apiksabano slopinamasis poveikis Xa faktoriaus aktyvumui (AXA) taip pat nustatytas įrodžius Xa faktoriaus fermento aktyvumo sumažėjimą, naudojant daugelį rinkoje esančių Xa faktoriaus slopinimo tyrimo rinkinių, tačiau naudojant šiuos rinkinius gaunami rezultatai tarpusavyje skiriasi. Klinikinių tyrimų su suaugusiaisiais metu surinkti duomenys gauti tik atliekant Rotachrom® heparino chromogeninį tyrimą. Xa faktoriaus slopinimas rodo beveik tiesioginį tiesinį priklausomumą nuo apiksabano koncentracijos plazmoje, ir šis poveikis būna stipriausias susidarius didžiausiai apiksabano koncentracijai plazmoje. Priklausomybė tarp apiksabano koncentracijos plazmoje ir Xa faktoriaus slopinimo yra beveik tiesinė, skiriant įvairias apiksabano dozes. Apiksabano tyrimų su vaikais rezultatai rodo, kad tiesinis ryšys tarp apiksabano koncentracijos ir AXA atitinka anksčiau nustatytą ryšį suaugusiesiems. Tai patvirtina dokumentuotą apiksabano, kaip selektyvaus FXa inhibitoriaus, veikimo mechanizmą.

4 lentelėje pateikiama kiekvienos suaugusiųjų indikacijos numanoma ekspozicija esant nusistovėjusiai pusiausvyrinei koncentracijai ir Xa faktoriaus slopinimo aktyvumas. Pacientų, vartojusių apiksabano VTE profilaktikai po klubo ar kelio sąnario pakeitimo operacijos, rezultatai rodo mažesnį nei 1,6 karto svyravimą tarp didžiausios ir mažiausios vaistinio preparato koncentracijos. Pacientų, kuriems pasireiškia su vožtuvų liga nesusijęs prieširdžių virpėjimas (VNPV) ir kurie vartojo apiksabano insulto ir sisteminės embolijos profilaktikai, rezultatai rodo mažesnį nei 1,7 karto svyravimą tarp didžiausios ir mažiausios vaistinio preparato koncentracijos. Pacientų, vartojusių apiksabano GVT bei PE gydyti ir pasikartojančios GVT bei PE profilaktikai, rezultatai rodo mažesnį nei 2,2 karto svyravimą tarp didžiausios ir mažiausios vaistinio preparato koncentracijos.

4 lentelė. Prognozuojama apiksabano ekspozicija nusistovėjus pusiausvyrinei koncentracijai ir Xa faktoriaus slopinimo aktyvumas

	
	Apiks.
Cmax (ng/ml)
	Apiks.
Cmin (ng/ml)
	Apiks. Xa faktoriaus slopinimo aktyvumo maks. (TV/ml)
	Apiks. Xa faktoriaus slopinimo aktyvumo min. (TV/ml)

	
	Mediana [5-oji, 95-oji procentilės]

	VTE profilaktika: planinė klubo ar kelio sąnario pakeitimo operacija

	2,5 mg du kartus per parą
	77 [41, 146]
	51 [23, 109]
	1,3 [0,67, 2,4]
	0,84 [0,37, 1,8]

	Insulto ir sisteminės embolijos profilaktika: VNPV

	2,5 mg du kartus per parą*
	123 [69, 221]
	79 [34, 162]
	1,8 [1,0, 3,3]
	1,2 [0,51, 2,4]

	5 mg du kartus per parą
	171 [91, 321]
	103 [41, 230]
	2,6 [1,4, 4,8]
	1,5 [0,61, 3,4]

	GVT gydymas, PE gydymas ir pasikartojančios GVT bei PE (VTEt) profilaktika

	2,5 mg du kartus per parą
	67 [30, 153]
	32 [11, 90]
	1,0 [0,46, 2,5]
	0,49 [0,17, 1,4]

	5 mg du kartus per parą
	132 [59, 302]
	63 [22, 177]
	2,1 [0,91, 5,2]
	1,0 [0,33, 2,9]

	10 mg du kartus per parą
	251 [111, 572]
	120 [41, 335]
	4,2 [1,8, 10,8]
	1,9 [0,64, 5,8]


*Populiacija su koreguota doze pagal ARISTOTLE tyrimo 2 iš 3 dozės mažinimo kriterijus.

Nors gydant apiksabanu, jo ekspozicijos įprastai stebėti nereikia, gali būti naudinga atlikti kalibruotą kiekybinį poveikio anti-Xa faktoriui tyrimą esant išskirtinėms aplinkybėms, kai apiksabano ekspozicijos nustatymas gali padėti priimti klinikinius sprendimus, pvz., perdozavimo ar neatidėliotinų operacijų atvejais.

Vaikų populiacija
Apiksabano tyrimuose su vaikais buvo naudojama „STA® Liquid Anti-Xa apixaban“ mėginių analizė. Šių tyrimų rezultatai rodo, kad tiesinis ryšys tarp apiksabano koncentracijos ir slopinamojo poveikio Xa faktoriaus aktyvumui (angl. anti-Factor Xa activity, AXA) atitinka anksčiau nustatytą ryšį suaugusiesiems. Tai patvirtina dokumentuotą apiksabano, kaip selektyvaus FXa inhibitoriaus, veikimo mechanizmą.

Tyrimo CV185155 metu svorio kategorijoje nuo 9 iki ≥ 35 kg geometrinio vidurkio (%CV) AXAmin ir AXAmax buvo nuo 27,1 (22,2) ng/ml iki 71,9 (17,3) ng/ml ir tai atitiko geometrinio vidurkio (%CV) reikšmes Cminss ir Cmaxss 30,3 (22) ng/ml ir 80,8 (16,8) ng/ml. Naudojant vaikams skirtą dozavimo režimą šiuose AXA diapazonuose pasiektos ekspozicijos buvo panašios į tas, kurios buvo nustatytos suaugusiesiems, du kartus per parą vartojantiems 2,5 mg apiksabano dozę.

Tyrimo CV185362 metu svorio kategorijoje nuo 6 iki ≥ 35 kg geometrinio vidurkio (%CV) AXAmin ir AXAmax buvo nuo 67,1 (30,2) ng/ml iki 213 (41,7) ng/ml ir tai atitiko geometrinio vidurkio (%CV) reikšmes Cminss ir Cmaxss 71,3 (61,3) ng/ml ir 230 (39,5) ng/ml. Naudojant vaikams skirtą dozavimo režimą šiuose AXA diapazonuose pasiektos ekspozicijos buvo panašios į tas, kurios buvo nustatytos suaugusiesiems, du kartus per parą vartojantiems 5 mg apiksabano dozę.

Tyrimo CV185325 metu svorio kategorijoje nuo 6 iki ≥ 35 kg geometrinio vidurkio (%CV) AXAmin ir AXAmax buvo nuo 47,1 (57,2) ng/ml iki 146 (40,2) ng/ml ir tai atitiko geometrinio vidurkio (%CV) reikšmes Cminss ir Cmaxss 50 (54,5) ng/ml ir 144 (36,9) ng/ml. Naudojant vaikams skirtą dozavimo režimą šiuose AXA diapazonuose pasiektos ekspozicijos buvo panašios į tas, kurios buvo nustatytos suaugusiesiems, vartojantiems 5 mg apiksabano du kartus per parą.

Numanoma pusiausvyrinės koncentracijos ekspozicija ir Xa faktoriaus slopinimo aktyvumas vaikų populiacijos tyrimuose rodo, kad pusiausvyrinės apiksabano koncentracijos ir AXA svyravimai nuo didžiausios iki mažiausios reikšmės bendroje populiacijoje buvo maždaug 3 kartai (min., maks.: 2,65‑3,22).

Klinikinis veiksmingumas ir saugumas

VTE profilaktika (VTEp): planinė klubo arba kelio pakeitimo operacija
Apiksabano klinikinių tyrimų programa buvo sukurta, siekiant nustatyti apiksabano veiksmingumą ir saugumą jo skiriant VTE profilaktikai plačiai suaugusių pacientų, kuriems atliekama planinė klubo arba kelio sąnario pakeitimo operacija, populiacijai. Į du pagrindinius, dvigubai koduotus, daugelyje šalių atliktus tyrimus atsitiktinės atrankos būdu buvo įtraukti iš viso 8 464 pacientai; tyrimų metu buvo palygintas per burną vartojamo apiksabano po 2,5 mg du kartus per parą (4 236 pacientai) ir enoksaparino 40 mg kartą per parą (4 228 pacientai) poveikis. Tarp tiriamųjų asmenų buvo įtraukti 1 262 pacientai, kurie buvo 75 metų amžiaus ir vyresni (iš jų 618 buvo apiksabano vartojusiųjų grupėje), 1 004 pacientai, kurių kūno svoris buvo nedidelis (≤ 60 kg; iš jų 499 buvo apiksabano vartojusiųjų grupėje), 1 495 pacientai, kurių KMI buvo ≥ 33 kg/m2 (iš jų 743 buvo apiksabano vartojusiųjų grupėje), ir 415 pacientų, kuriems buvo vidutinio sunkumo inkstų funkcijos sutrikimas (iš jų 203 buvo apiksabano vartojusiųjų grupėje).

ADVANCE-3 tyrime dalyvavo 5 407 pacientai, kuriems buvo atliekama planinė klubo sąnario pakeitimo operacija, o ADVANCE-2 tyrime dalyvavo 3 057 pacientai, kuriems buvo atliekama planinė kelio sąnario pakeitimo operacija. Tiriamiesiems asmenims buvo skiriama arba per burną vartojamo apiksabano po 2,5 mg du kartus per parą (toliau lentelėse – po bid) arba po oda skiriamo enoksaparino 40 mg kartą per parą (toliau lentelėse – sc od). Pirmoji apiksabano dozė buvo skiriama praėjus 12‑24 valandoms po operacijos, o enoksaparino buvo pradedama skirti 9–15 valandų prieš operaciją. Tieks apiksabano, tiek enoksaparino buvo skiriama 32–38 dienas ADVANCE-3 tyrimo metu arba 10‑14 dienų ADVANCE-2 tyrimo metu.

Remiantis ADVANCE-3 ir ADVANCE-2 tyrimuose dalyvavusių tiriamųjų asmenų (8 464 pacientų) medicininės anamnezės duomenimis, 46 % pacientų sirgo hipertenzija, 10 % – hiperlipidemija, 9 % – cukriniu diabetu, o 8 % – vainikinių arterijų liga.

Nustatyta, kad apiksabanas statistiškai reikšmingai labiau sumažino pagrindinės vertinamosios baigties rodiklius (sudėtinį visų VTE atvejų ir mirties dėl įvairių priežasčių, dažnį) bei didžiųjų VTE atvejų vertinamosios baigties rodiklius (sudėtinį proksimalinių giliųjų venų trombozės, nemirtinos plaučių embolijos, ir su VTE susijusių mirčių dažnį), palyginti su enoksaparino poveikiu tiek pacientams, kuriems atlikta planinė klubo sąnario pakeitimo operacija, tiek tiems, kuriems atlikta planinė kelio sąnario pakeitimo operacija (žr. 5 lentelę).

5 lentelė. Pagrindinių III fazės tyrimų metu gauti veiksmingumo rezultatai

	Tyrimas
	ADVANCE-3 (klubo sąnario pakeitimo operacija)
	ADVANCE-2 (kelio sąnario pakeitimo operacija)

	Tiriamasis vaistinis preparatas
Dozė

Gydymo trukmė
	Apiksabanas


2,5 mg po du kartus per parą
35 ± 3 d.
	Enoksaparinas


40 mg sc vieną kartą per parą
35 ± 3 d.
	p reikšmė
	Apiksabanas


2,5 mg po du kartus per parą
12 ± 2 d.
	Enoksaparinas


40 mg sc vieną kartą per parą
12 ± 2 d.
	p reikšmė

	Iš viso VTE ir mirties dėl įvairių priežasčių atvejų

	Atvejų skaičius / tiriamųjų asmenų skaičius
Atvejų dažnis
	27/1 949
	74/1 917
	< 0,0001
	147/976
	243/997
	< 0,0001

	
	1,39 %
	3,86 %
	
	15,06 %
	24,37 %
	

	Santykinė rizika
	0,36
	
	
	0,62
	
	

	95 % PI
	(0,22, 0,54)
	3 
	
	(0,51, 0,74)
	4 
	

	Didžiųjų VTE atvejų

	Atvejų skaičius / tiriamųjų asmenų skaičius
Atvejų dažnis
	10/2 199
	25/2 195
	0,0107
	13/1 195
	26/1 199
	0,0373

	
	
	
	
	
	
	

	
	
0,45 %
	
1,14 %
	
	
1,09 %
	
2,17 %
	

	Santykinė rizika
	0,40
	
	
	0,50
	
	

	95 % PI
	(0,15, 0,80)
	5 
	
	(0,26, 0,97)
	6 
	



2,5 mg apiksabano dozę arba 40 mg enoksaparino dozę vartojusiems pacientams nustatyti saugumo vertinamųjų baigčių, stipraus kraujavimo, sudėtinio stipraus ir KRNS kraujavimo bei visų kraujavimų dažnio rodikliai buvo panašūs (žr. 6 lentelę). Visi kraujavimo kriterijai apėmė ir operacinės srities kraujavimą.

6 lentelė. Pagrindinių III fazės tyrimų metu gauti kraujavimo dažnio rezultatai*

	
	ADVANCE-3 tyrimas
	ADVANCE-2 tyrimas

	
	Apiksabanas
2,5 mg po du kartus per parą
35 ± 3 d.
	Enoksaparinas
40 mg sc vieną kartą per parą
35 ± 3 d.
	Apiksabanas
2,5 mg po du kartus per parą
12 ± 2 d.
	Enoksaparinas
40 mg sc vieną kartą per parą
12 ± 2 d.

	Visi tiriamieji
	n = 2 673
	n = 2 659
	n = 1 501
	n = 1 508

	Gydymo laikotarpis 1

	Stiprus kraujavimas
	22 (0,8 %)
	18 (0,7 %)
	9 (0,6 %)
	14 (0,9 %)

	Mirtinas
	0
	0
	0
	0

	Stiprus + KRNS
	129 (4,8 %)
	134 (5,0 %)
	53 (3,5 %)
	72 (4,8 %)

	Visi kraujavimai
	313 (11,7 %)
	334 (12,6 %)
	104 (6,9 %)
	126 (8,4 %)

	Gydymo laikotarpis po operacijos 2

	Stiprus kraujavimas
	9 (0,3 %)
	11 (0,4 %)
	4 (0,3 %)
	9 (0,6 %)

	Mirtinas
	0
	0
	0
	0

	Stiprus + KRNS
	96 (3,6 %)
	115 (4,3 %)
	41 (2,7 %)
	56 (3,7 %)

	Visi kraujavimai
	261 (9,8 %)
	293 (11,0 %)
	89 (5,9 %)
	103 (6,8 %)


* Visi kraujavimo kriterijai apėmė ir operacinės srities kraujavimą.
1 Įskaitant atvejus, pasireiškusius po pirmosios enoksaparino dozės pavartojimo (prieš operaciją).
2 Įskaitant atvejus, pasireiškusius po pirmosios apiksabano dozės pavartojimo (po operacijos).

II fazės ir III fazės tyrimų duomenimis, bendrasis nepageidaujamų kraujavimo, anemijos ir transaminazių aktyvumo pokyčių (pvz., padidėjusios ALT aktyvumo) pasireiškimo dažnis skaitine verte buvo mažesnis apiksabano vartojusiems pacientams, kuriems buvo atliekama planinė klubo arba kelio sąnario pakeitimo operacija, palyginti su enoksaparino vartojusiųjų grupe.

Kai tyrime dalyvavo pacientai, kuriems buvo atliekama kelio sąnario pakeitimo operacija, numatytu tiriamojo vaistinio preparato vartojimo laikotarpiu apiksabano grupėje buvo diagnozuoti 4 PE atvejai, kai tuo tarpu enoksaparino vartojusiųjų grupėje šio reiškinio atvejų nebuvo. Šio didesnio plaučių embolijos atvejų skaičiaus paaiškinti negalima.

Insulto ir sisteminės embolijos profilaktika pacientams, kuriems pasireiškia su vožtuvų liga nesusijęs prieširdžių virpėjimas (VNPV)
Klinikinės programos (ARISTOTLE: apiksabanas, palyginti su varfarinu; AVERROES: apiksabanas, palyginti su ASR) metu į grupes atsitiktinės atrankos būdu buvo suskirstyti iš viso 23 799 suaugę pacientai, įskaitant 11 927, kuriems atsitiktinės atrankos būdu buvo paskirta vartoti apiksabano. Programa buvo suplanuota taip, kad parodytų apiksabano, vartojamo insulto ir sisteminės embolijos profilaktikai, veiksmingumą ir saugumą pacientams, kuriems pasireiškia su vožtuvų liga nesusijęs prieširdžių virpėjimas (VNPV) ir yra vienas ar daugiau papildomų rizikos veiksnių, pvz.:
· anksčiau patirtas insultas arba praeinantis smegenų išemijos priepuolis (PSIP);
· amžius ≥ 75 metų;
· hipertenzija;
· cukrinis diabetas;
· simptomus sukeliantis širdies nepakankamumas (≥ II klasės pagal NYHA).

ARISTOTLE tyrimas
ARISTOTLE tyrimo metu iš viso 18 201 suaugusiam pacientui atsitiktinės atrankos būdu buvo paskirtas dvigubai koduotas gydymas 5 mg apiksabano doze du kartus per parą (arba 2,5 mg doze du kartus per parą atrinktiems pacientams [4,7 %], žr. 4.2 skyrių) arba varfarinu (tikslinės TNS ribos 2,0‑3,0), pacientai vartojo tiriamąją veikliąją medžiagą vidutiniškai 20 mėnesių. Vidutinis tiriamųjų amžius buvo 69,1 metai, vidutinis CHADS2 įvertinimas buvo 2,1 ir 18,9 % pacientų anksčiau buvo patyrę insultą arba PSIP.

Tyrimo duomenimis, vartojant apiksabano, buvo pasiektas statistiškai reikšmingas svarbiausiosios vertinamosios baigties apsaugos nuo insulto (hemoraginio arba išeminio) ir sisteminės embolijos pranašumas (žr. 7 lentelę), palyginti su varfarinu.

7 lentelė. Veiksmingumo vertinamosios baigtys pacientams, kuriems pasireiškia prieširdžių virpėjimas, ARISTOTLE tyrimo metu

	
	Apiksabanas
N = 9 120
n (% per metus)
	Varfarinas
N = 9 081
n (% per metus)
	Santykinė rizika
(95 % PI)
	p reikšmė

	Insultas arba sisteminė embolija
	212 (1,27)
	265 (1,60)
	0,79 (0,66, 0,95)
	0,0114

	Insultas
	
	
	
	

	Išeminis arba neapibūdintas
	162 (0,97)
	175 (1,05)
	0,92 (0,74, 1,13)
	

	Hemoraginis
	40 (0,24)
	78 (0,47)
	0,51 (0,35, 0,75)
	

	Sisteminė embolija
	15 (0,09)
	17 (0,10)
	0,87 (0,44, 1,75)
	



Pacientų, kuriems atsitiktinės atrankos būdu buvo paskirta vartoti varfarino, dalies, kai buvo pasiektos protrombino laiko terapinės ribos (ang. time in therapeutic range, TTR) (TNS 2-3) procentinė mediana buvo 66 %.

Nustatyta, kad apiksabanas sumažino insulto ir sisteminės embolijos atvejų skaičių, palyginti su varfarinu, esant bet kuriam nukrypimui nuo centrinio TTR. Didžiausio kvartilio nuo centro TTR santykinė rizika vartojant apiksabano, palyginti su varfarinu, buvo 0,73 (95 % PI, 0,38, 1,40).

Buvo įvertintos pagrindinės antrinės vertinamosios baigtys – stiprus kraujavimas ir mirtis dėl įvairių priežasčių, pagal iš anksto nustatytą hierarchinę bandymų strategiją I tipo paklaidoms kontroliuoti tyrimo metu. Buvo pasiektas taip pat ir pagrindinių antrinių vertinamųjų baigčių (stipraus kraujavimo ir mirties dėl įvairių priežasčių) statistiškai reikšmingas pranašumas (žr. 8 lentelę). Gerėjant TNS stebėjimui, pastebėti apiksabano pranašumai, palyginti su varfarinu, mirties dėl įvairių priežasčių atžvilgiu buvo mažesni.

8 lentelė. Antrinės vertinamosios baigtys pacientams, kuriems pasireiškia prieširdžių virpėjimas, ARISTOTLE tyrimo metu

	
	Apiksabanas
N = 9 088
n (% per metus)
	Varfarinas
N = 9 052
n (% per metus)
	Santykinė rizika (95 % PI)
	p reikšmė

	Kraujavimo baigtys

	Stiprus*
	327 (2,13)
	462 (3,09)
	0,69 (0,60, 0,80)
	< 0,0001

	Mirtinas
	10 (0,06)
	37 (0,24)
	
	

	Intrakranijinis
	52 (0,33)
	122 (0,80)
	
	

	Stiprus + KRNS†
	613 (4,07)
	877 (6,01)
	0,68 (0,61, 0,75)
	< 0,0001

	Visi
	2356 (18,1)
	3060 (25,8)
	0,71 (0,68, 0,75)
	< 0,0001

	Kitos vertinamosios baigtys

	Mirtis, ištikusi dėl įvairių priežasčių
	603 (3,52)
	669 (3,94)
	0,89 (0,80, 1,00)
	0,0465

	Miokardo infarktas
	90 (0,53)
	102 (0,61)
	0,88 (0,66, 1,17)
	


* Stiprus kraujavimas apibūdinamas pagal tarptautinės trombozės ir hemostazės draugijos (angl. International Society on Thrombosis and Haemostasis, ISTH) kriterijus.
† Kliniškai reikšmingas nestiprus kraujavimas.

Bendrasis gydymo nutraukimo dėl nepageidaujamų reakcijų dažnis ARISTOTLE tyrimo metu vartojant apiksabano buvo 1,8 %, o vartojant varfarino – 2,6 %.

Veiksmingumo rezultatai iš anksto apibūdintuose pogrupiuose, įskaitant pogrupius, suskirstytus pagal CHADS2 balą, amžių, kūno svorį, lytį, inkstų funkcijos būklę, anksčiau patirtą insultą arba PSIP ir cukrinį diabetą, atitiko pagrindinius veiksmingumo rezultatus bendrojoje populiacijoje, tirtoje klinikinio tyrimo metu.

Stipraus kraujavimo iš virškinimo trakto (įskaitant kraujavimą iš viršutinės VT dalies, kraujavimą iš apatinės VT dalies ir kraujavimą iš tiesiosios žarnos) pagal ISTH dažnis buvo 0,76 % per metus vartojant apiksabano ir 0,86 % per metus vartojant varfarino.

Stipraus kraujavimo rezultatai iš anksto apibūdintuose pogrupiuose, įskaitant pagal CHADS2 balą, amžių, kūno svorį, lytį, inkstų funkcijos būklę, anksčiau patirtą insultą arba PSIP ir cukrinį diabetą, atitiko rezultatus bendrojoje populiacijoje, tirtoje klinikinio tyrimo metu.

AVERROES tyrimas
AVERROES tyrimo metu tyrėjams nusprendus, kad iš viso 5 598 suaugę pacientai netinkami gydyti VKA, jiems atsitiktinės atrankos būdu buvo paskirtas gydymas 5 mg apiksabano doze du kartus per parą (arba 2,5 mg doze du kartus per parą atrinktiems pacientams [6,4 %], žr. 4.2 skyrių) arba ASR. Buvo skiriama vartoti vienkartinė ASR paros dozė tyrėjo nuožiūra: 81 mg (64 %), 162 mg (26,9 %), 243 mg (2,1 %) arba 324 mg (6,6 %). Pacientai vartojo tiriamojo vaistinio preparato vidutiniškai 14 mėnesių. Vidutinis amžius buvo 69,9 metai, vidutinis CHADS2 įvertinimas – 2,0 ir 13,6 % pacientų anksčiau buvo patyrę insultą arba PSIP.

Dažnos priežastys, dėl kurių netiko gydymas VKA, AVERROES tyrimo metu buvo negalėjimas / maža galimybė nustatyti TNS reikiamais laiko intervalais (42,6 %), pacientas atsisakė gydymo VKA (37,4 %), CHADS2 balas = 1 ir gydytojas nerekomendavo gydymo VKA (21,3 %), pacientas negalėjo tinkamai laikytis VKA vaistinio preparato vartojimo nurodymų (15,0 %) ir sunkumai / tikėtini sunkumai susisiekiant su pacientu, prireikus skubiai keisti dozę (11,7 %).

AVERROES tyrimas buvo nutrauktas anksčiau nei numatyta, remiantis nepriklausomo duomenų stebėjimo komiteto rekomendacija, gavus aiškius insulto ir sisteminės embolijos sumažėjimo įrodymus ir priimtinus saugumo duomenis.

Bendrasis gydymo nutraukimo dėl nepageidaujamų reakcijų dažnis AVERROES tyrimo metu vartojant apiksabano buvo 1,5 %, o vartojant ASR – 1,3 %.

Šio tyrimo duomenimis, vartojant apiksabano, buvo pasiektas statistiškai reikšmingas svarbiausiosios vertinamosios baigties apsaugos nuo insulto (hemoraginio, išeminio ar neapibūdinto) ar sisteminės embolijos pranašumas (žr. 9 lentelę), palyginti su ASR.

9 lentelė. Svarbiausios veiksmingumo vertinamosios baigtys pacientams, kuriems pasireiškia prieširdžių virpėjimas, AVERROES tyrimo metu

	
	Apiksabanas
N = 2 807
n (% per metus)
	ASR
N = 2 791
n (% per metus)
	Santykinė rizika
(95 % PI)
	p reikšmė

	Insultas ar sisteminė embolija*
	51 (1,62)
	113 (3,63)
	0,45 (0,32, 0,62)
	< 0,0001

	Insultas
	
	
	
	

	Išeminis ar neapibūdintas
	43 (1,37)
	97 (3,11)
	0,44 (0,31, 0,63)
	

	Hemoraginis
	6 (0,19)
	9 (0,28)
	0,67 (0,24, 1,88)
	

	Sisteminė embolija
	2 (0,06)
	13 (0,41)
	0,15 (0,03, 0,68)
	

	Insultas, sisteminė embolija, MI arba mirtis, kurios priežastis – kraujagyslių sutrikimai *†
	132 (4,21)
	197 (6,35)
	0,66 (0,53, 0,83)
	0,003

	Miokardo infarktas
	24 (0,76)
	28 (0,89)
	0,86 (0,50, 1,48)
	

	Mirtis dėl kraujagyslių sutrikimų
	84 (2,65)
	96 (3,03)
	0,87 (0,65, 1,17)
	

	Mirtis dėl įvairių priežasčių †
	111 (3,51)
	140 (4,42)
	0,79 (0,62, 1,02)
	0,068


* Įvertinant pagal nuosekliąją bandymų strategiją, skirtą I tipo paklaidoms kontroliuoti tyrimo metu.
† Antrinė vertinamoji baigtis.

Statistiškai reikšmingų stipraus kraujavimo dažnio skirtumų vartojant apiksabano ar ASR nebuvo (žr. 10 lentelę).

10 lentelė. Kraujavimo reiškiniai pacientams, kuriems pasireiškia prieširdžių virpėjimas, AVERROES tyrimo metu

	
	Apiksabanas
N = 2 798
n (% per metus)
	ASR
N = 2 780
n (% per metus)
	Santykinė rizika (95 % PI)
	p reikšmė

	Stiprus*
	45 (1,41)
	29 (0,92)
	1,54 (0,96, 2,45)
	0,0716

	Mirtinas, n
	5 (0,16)
	5 (0,16)
	
	

	Intrakranijinis, n
	11 (0,34)
	11 (0,35)
	
	

	Stiprus + KRNS†
	140 (4,46)
	101 (3,24)
	1,38 (1,07, 1,78)
	0,0144

	Visi
	325 (10,85)
	250 (8,32)
	1,30 (1,10, 1,53)
	0,0017


* Stiprus kraujavimas apibūdinamas pagal tarptautinės trombozės ir hemostazės draugijos (angl. International Society on Thrombosis and Haemostasis, ISTH) kriterijus.
† Kliniškai reikšmingas nestiprus kraujavimas.

Pacientai, kuriems pasireiškia VNPV, kuriems yra ŪKS ir (arba) kuriems atliekama PVAI
AUGUSTUS atvirame atsitiktinių imčių, kontroliuojamame, 2-2 veiksnių modelio tyrime dalyvavo 4 614 VNPV patiriantys suaugusieji pacientai, sergantys ŪKS (43 %) ir (arba) kuriems buvo atlikta PVAI (56 %). Visiems pacientams skirtas bazinis gydymas P2Y12 inhibitoriumi (klopidogreliu: 90,3 %) pagal vietos sveikatos priežiūros standartą.

Pacientai per 14 dienų po ŪKS ir (arba) PVAI atsitiktinės atrankos būdu buvo suskirstyti į grupes vartoti po 5 mg apiksabano du kartus per parą (po 2,5 mg du kartus per parą, jeigu atitiko du arba daugiau dozės mažinimo kriterijų; 4,2 % vartojo mažesnę dozę) arba VKA, kartu skiriant ASR (81 mg vieną kartą per parą) arba placebo. Pacientų amžiaus vidurkis buvo 69,9 metų; 94 % atsitiktinės atrankos būdu priskirtų pacientų pagal CHA2DS2-VASc skalę įvertinti > 2 balais, o 47 % pagal HAS- BLED skalę įvertinti > 3 balais. Pacientų, kuriems atsitiktinės atrankos būdu paskirta vartoti VKA, laiko, kai vertės atitiko terapines ribas (TTR) (TNS 2–3), procentinė dalis buvo 56 %; laiko, kai vertės buvo mažesnės nei TTR – 32 %, o laiko, kai vertės buvo didesnės už TTR –12 %.

Pagrindinis AUGUSTUS tyrimo tikslas buvo įvertinti saugumą, o pagrindinė vertinamoji baigtis – stiprus kraujavimas pagal ISTH arba KRNS kraujavimas. Palyginus apiksabaną su VKA, pagrindinė saugumo vertinamoji baigtis (stiprus kraujavimas pagal ISTH arba KRNS kraujavimas) 6-tą mėnesį nustatyta atitinkamai 241 (10,5 %) pacientui apiksabano grupėje ir 332 (14,7 %) pacientams VKA grupėje (SR = 0,69; 95 % PI: 0,58; 0,82; dvipusio kriterijaus p < 0,0001, rodanti ne prastesnį rezultatą, ir p < 0,0001, rodanti geresnį rezultatą). Vertinant VKA poveikį, buvo pritaikyta papildoma analizė pogrupiuose pagal TTR ir nustatyta, kad didžiausias kraujavimų dažnis susijęs su žemiausio kvartilio TTR. Kraujavimų dažnis apiksabano ir didžiausio kvartilio TTR pogrupiuose buvo panašus.
Palyginus ASR su placebu, pagrindinė vertinamoji baigtis stiprus kraujavimas pagal ISTH arba KRNS kraujavimas 6-tą mėnesį nustatyta atitinkamai 367 (16,1 %) pacientams ASR grupėje ir 204 (9,0 %) pacientams placebo grupėje (SR = 1,88; 95 % PI: 1,58; 2,23; dvipusio kriterijaus p < 0,0001).

Konkrečiai, apiksabanu gydytų pacientų grupėje stiprus arba KRNS kraujavimas nustatytas atitinkamai 157 (13,7 %) pacientams, vartojusiems ASR, ir 84 (7,4 %) pacientams, vartojusiems placebo. VKA gydytų pacientų grupėje stiprus arba KRNS kraujavimas nustatytas atitinkamai 208 (18,5 %) pacientams, vartojusiems ASR, ir 122 (10,8 %) pacientams, vartojusiems placebo.

Kitokie gydymo poveikiai vertinti kaip antrinis tyrimo tikslas kartu su sudėtinėmis vertinamosiomis baigtimis.
Palyginus apiksabaną su VKA, sudėtinė vertinamoji baigtis mirtis arba kartotinė hospitalizacija nustatyta atitinkamai 541 (23,5 %) pacientui apiksabano grupėje ir 632 (27,4 %) pacientams VKA grupėje. Sudėtinė vertinamoji baigtis mirtis arba išeminis įvykis (insultas, miokardo infarktas, stento trombozė arba skubi revaskuliarizacija) nustatyta atitinkamai 170 (7,4 %) pacientų apiksabano grupėje ir 182 (7,9 %) pacientams VKA grupėje.
Palyginus ASR su placebu, sudėtinė vertinamoji baigtis mirtis arba kartotinė hospitalizacija nustatyta atitinkamai 604 (26,2 %) pacientams ASR grupėje ir 569 (24,7 %) pacientams placebo grupėje. Sudėtinė vertinamoji baigtis mirtis arba išeminis reiškinys (insultas, miokardo infarktas, stento trombozė arba skubi revaskuliarizacija) nustatyta atitinkamai 163 (7,1 %) pacientams ASR grupėje ir 189 (8,2 %) pacientams placebo grupėje.

Pacientai, kuriems atliekama kardioversija
Atvirame daugiacentriame tyrime EMANATE dalyvavo 1500 suaugusių pacientų, kuriems paskirta kardioversija dėl VNPV ir kurie anksčiau negydyti per burną vartojamais antikoaguliantais arba paskutinę jų dozę suvartojo mažiau kaip prieš 48 valandas. Pacientai atsitiktinės atrankos būdu santykiu 1:1 buvo paskirti į apiksabano arba heparino ir (arba) VKA, vartojamų širdies ir kraujagyslių reiškinių profilaktikai, grupes. Elektrinė ir (arba) farmakologinė kardioversija atlikta suvartojus ne mažiau kaip 5 (penkias) 5 mg du kartus per parą apiksabano dozes (arba tam tikriems pacientams 2,5 mg du kartus per parą (žr. 4.2 skyrių)) arba ne mažiau kaip po 2 valandų po 10 mg įsotinamosios dozės (arba tam tikriems pacientams 5 mg įsotinamosios dozės (žr. 4.2 skyrių)) suvartojimo, jeigu kardioversiją reikėjo atlikti anksčiau. Apiksabano grupėje įsotinamąją dozę gavo 342 pacientai (331 pacientas – 10 mg dozę ir 11 pacientų – 5 mg dozę).

Apiksabano grupėje (n = 753) insulto atvejų nebuvo (0 %), o heparino ir (arba) VKA grupėje įvyko 6 (0,80 %) insultai (n = 747; RS 0,00; 95 % PI 0,00; 0,64). Mirtis dėl įvairių priežasčių ištiko 2 pacientus (0,27 %) apiksabano grupėje ir 1 pacientą (0,13 %) heparino ir (arba) VKA grupėje. Apie sisteminės embolijos reiškinius pranešimų negauta.

Stipraus kraujavimo ir KRNS kraujavimo reiškinių atitinkamai patyrė 3 (0,41 %) ir 11 (1,50 %) pacientų apiksabano grupėje, palyginti su 6 (0,83 %) ir 13 (1,80 %) pacientų heparino ir (arba) VKA grupėje.

Šis žvalgomasis tyrimas parodė, kad veiksmingumas ir saugumas apiksabano ir heparino bei (arba) VKA grupėse, vaistinių preparatų skiriant prieš kardioversiją, yra panašūs.

GVT gydymas, PE gydymas ir pasikartojančios GVT bei PE (VTEt) profilaktika
Suaugusiųjų klinikinė programa (AMPLIFY: apiksabano palyginimas su enoksaparinu / varfarinu; AMPLIFY-EXT: apiksabano palyginimas su placebo) buvo suplanuota siekiant parodyti apiksabano veiksmingumą ir saugumą gydant GVT ir (arba) PE (AMPLIFY) ir kai po 6–12 mėnesių trukmės GVT ir (arba) PE gydymo antikoaguliantais šio vaistinio preparato skiriama pasikartojančios GVT ir (arba) PE profilaktikai (AMPLIFY-EXT). Abu šie tyrimai buvo atsitiktinės atrankos, paralelinių grupių, dvigubai koduoti ir tarptautiniai. Juose dalyvavo pacientai, sergantys simptomine proksimaline GVT arba simptomine PE. Visas pagrindines saugumo ir veiksmingumo vertinamąsias baigtis koduotu būdu išnagrinėjo nepriklausomas komitetas.

AMPLIFY tyrimas
Į AMPLIFY tyrimą atsitiktinės atrankos būdu iš viso buvo atrinkti 5 395 suaugę pacientai, kurie buvo gydomi per burną vartojamu apiksabanu (7 dienas du kartus per parą po 10 mg, po to 6 mėnesius du kartus per parą po 5 mg) arba po oda skiriamu enoksaparinu (bent 5 dienas du kartus per parą po 1 mg/kg (tol, kol TNS pasieks ≥ 2)) ir 6 mėnesius per burną vartojamu varfarinu (tikslinis TNS: 2,0‑3,0).

Vidutinis tiriamųjų amžius buvo 56,9 m. ir 89,8 % atsitiktinės atrankos būdu priskirtų pacientų buvo patyrę neišprovokuotų VTE reiškinių.

Pacientų, kuriems atsitiktinės atrankos būdu buvo paskirta vartoti varfarino, vidutinis procentinis terapinio diapazono nustatymo laikas (TNS 2,0–3,0) buvo 60,9. Nustatyta, kad apiksabanas sumažino pasikartojančių simptominių VTE reiškinių arba su VTE susijusios mirties atvejų skaičių, esant bet kuriam nukrypimui nuo centrinio TTR; didžiausio kvartilio nuo centrinio TTR santykinė rizika vartojant apiksabano, palyginti su enoksaparinu / varfarinu, buvo 0,79 (95 % PI, 0,39, 1,61).

Šio tyrimo duomenys rodo, kad, vertinant pagal sudėtinę pagrindinę vertinamąją baigtį (t. y. pagal pripažintų pasikartojančių simptominių VTE reiškinių (nemirtinos GVT arba nemirtinos PE) arba su VTE susijusios mirties atvejų skaičių) gydymas enoksaparinu / varfarinu nebuvo pranašesnis už gydymą apiksabanu (žr. 11 lentelę).

11 lentelė. AMPLIFY tyrimo metu gauti veiksmingumo rezultatai

	
	Apiksabanas N = 2 609
n (%)
	Enoksaparinas / varfarinas
N = 2 635
n (%)
	Santykinė rizika (95 % PI)

	VTE arba su VTE susijusi mirtis
	59 (2,3)
	71 (2,7)
	0,84 (0,60, 1,18)*

	GVT
	20 (0,7)
	33 (1,2)
	

	PE
	27 (1,0)
	23 (0,9)
	

	Su VTE susijusi mirtis
	12 (0,4)
	15 (0,6)
	

	VTE arba mirtis dėl įvairių priežasčių
	84 (3,2)
	104 (4,0)
	0,82 (0,61, 1,08)

	VTE arba su širdies ir kraujagyslių reiškiniais susijusi mirtis
	61 (2,3)
	77 (2,9)
	0,80 (0,57, 1,11)

	VTE, su VTE susijusi mirtis arba stiprus kraujavimas
	73 (2,8)
	118 (4,5)
	0,62 (0,47, 0,83)


* Rezultatai buvo ne prastesni nei enoksaparino / varfarino (p reikšmė < 0,0001)

VTE gydymo pradžioje apiksabanas pasižymėjo panašiu veiksmingumu tiek gydant PE sergančius pacientus [santykinė rizika 0,9; 95 % PI (0,5, 1,6)], tiek ir GVT sergančius pacientus [santykinė rizika 0,8; 95 % PI (0,5, 1,3)]. Veiksmingumo rezultatai pogrupiuose, atsižvelgiant į amžių, lytį, kūno masės indeksą (KMI), inkstų funkciją, PE indeksą, GVT trombo vietą ir tai, ar pacientas anksčiau buvo gydomas parenteriniu būdu vartojamu heparinu, iš esmės buvo panašūs.

Pagrindinė saugumo vertinamoji baigtis buvo stiprus kraujavimas. Šio tyrimo duomenys rodo, kad pagrindinės vertinamosios baigties požiūriu apiksabanas buvo statistiškai pranašesnis už enoksapariną / varfariną [santykinė rizika 0,31, 95 % pasikliautinasis intervalas (0,17, 0,55), p reikšmė < 0,0001] (žr. 12 lentelę).

12 lentelė. AMPLIFY tyrimo metu gauti kraujavimo rezultatai

	
	Apiksabanas
N = 2 676
n (%)
	Enoksaparinas / varfarinas
N = 2 689
n (%)
	Santykinė rizika (95 % PI)

	Stiprus
	15 (0,6)
	49 (1,8)
	0,31 (0,17, 0,55)

	Stiprus + KRNS
	115 (4,3)
	261 (9,7)
	0,44 (0,36, 0,55)

	Nestiprus
	313 (11,7)
	505 (18,8)
	0,62 (0,54, 0,70)

	Visi
	402 (15,0)
	676 (25,1)
	0,59 (0,53, 0,66)



Palyginti su enoksaparino / varfarino grupe, patvirtinto stipraus kraujavimo ir KRNS kraujavimo iš bet kurios anatominės vietos atvejų skaičius apiksabano grupėje paprastai buvo mažesnis. Pripažintas stiprus kraujavimas iš virškinimo trakto pagal ISTH pasireiškė 6 (0,2 %) apiksabanu gydytiems pacientams ir 17 (0,6 %) enoksaparinu / varfarinu gydytų pacientų.

AMPLIFY-EXT tyrimas
Į AMPLIFY-EXT tyrimą atsitiktinės atrankos būdu iš viso buvo atrinkti 2 482 suaugę pacientai, kurie 12 mėnesių buvo gydomi per burną vartojamu apiksabanu (du kartus per parą po 2,5 mg arba du kartus per parą po 5 mg) arba placebu po to, kai buvo baigtas 6–12 mėnesių trukmės pirminis gydymas antikoaguliantais. Prieš pradėdami dalyvauti AMPLIFY-EXT tyrime 836 iš šių pacientų (33,7 %) dalyvavo AMPLIFY tyrime.

Vidutinis tiriamųjų amžius buvo 56,7 m. ir 91,7 % atsitiktinės atrankos būdu priskirtų pacientų buvo patyrę neišprovokuotų VTE reiškinių.

Šio tyrimo duomenimis, vertinant pagal pagrindinę vertinamąją baigtį (simptominiai, pasikartojantys VTE reiškiniai (nemirtina GVT arba nemirtina PE) arba mirtis dėl įvairių priežasčių), abi apiksabano dozės buvo statistiškai pranašesnės už placebą (žr. 13 lentelę).

13 lentelė. AMPLIFY-EXT tyrimo metu gauti veiksmingumo rezultatai

	
	Apiksabanas
	Apiksabanas
	Placebas
	Santykinė rizika (95 % PI)

	
	2,5 mg
N = 840
	5,0 mg
N = 813
	
N = 829
	2,5 mg apiks., lyginant. su placebu
	5,0 mg apiks., lyginant su placebu

	
	n (%)
	
	

	Pasikartojantys VTE reiškiniai arba mirtis dėl įvairių priežasčių
	19 (2,3)
	14 (1,7)
	77 (9,3)
	0,24
(0,15, 0,40)¥
	0,19
(0,11, 0,33)¥

	GVT*
	6 (0,7)
	7 (0,9)
	53 (6,4)
	
	

	PE*
	7 (0,8)
	4 (0,5)
	13 (1,6)
	
	

	Mirtis dėl įvairių priežasčių
	6 (0,7)
	3 (0,4)
	11 (1,3)
	
	

	Pasikartojantys VTE reiškiniai arba su VTE susijusi mirtis
	14 (1,7)
	14 (1,7)
	73 (8,8)
	0,19
(0,11, 0,33)
	0,20
(0,11, 0,34)

	Pasikartojantys VTE reiškiniai arba su širdies ir kraujagyslių reiškiniais susijusi mirtis
	14 (1,7)
	14 (1,7)
	76 (9,2)
	0,18
(0,10, 0,32)
	0,19
(0,11, 0,33)

	Nemirtina GVT†
	6 (0,7)
	8 (1,0)
	53 (6,4)
	0,11
(0,05, 0,26)
	0,15
(0,07, 0,32)

	Nemirtina PE†
	8 (1,0)
	4 (0,5)
	15 (1,8)
	0,51
(0,22, 1,21)
	0,27
(0,09, 0,80)

	Su VTE susijusi mirtis
	2 (0,2)
	3 (0,4)
	7 (0,8)
	0,28
(0,06, 1,37)
	0,45
(0,12, 1,71)


¥ p reikšmė < 0,0001
* Jei pacientui pasireiškė daugiau nei vienas sudėtinei vertinamajai baigčiai priskiriamas reiškinys, į ataskaitą įtrauktas tik pirmasis reiškinys (pvz., jei tiriamasis iš pradžių patyrė GVT, o vėliau – PE, į ataskaitą įtraukta tik GVT).
† Kai kuriems tiriamiesiems gali pasireikšti daugiau nei vienas reiškinys ir jie gali būti pateikti abiejose klasifikacijose.

Apiksabano veiksmingumas VTE pasikartojimo profilaktikai išliko panašus visuose pogrupiuose, įskaitant pagal amžių, lytį, KMI ir inkstų funkciją sudarytus pogrupius.

Pagrindinė vertinamoji baigtis buvo stiprus kraujavimas gydymo laikotarpiu. Šio tyrimo duomenys rodo, kad stipraus kraujavimo dažnis abiejų apiksabano dozių grupėse statistiškai nesiskyrė nuo to, kuris pasireiškė placebo grupėje. Tarp tų, kurie du kartus per parą vartojo po 2,5 mg apiksabano ir placebo grupės nebuvo pastebėta statistiškai reikšmingų stipraus kraujavimo + KRNS, nestipraus kraujavimo ir visų kraujavimų dažnio skirtumų (žr. 14 lentelę).

14 lentelė. AMPLIFY-EXT tyrimo metu gauti kraujavimo rezultatai

	
	Apiksabanas
	Apiksabanas
	Placebas
	Santykinė rizika (95 % PI)

	
	2,5 mg
N = 840
	5,0 mg
N = 811
	
N = 826
	2,5 mg apiks.,
lyginant su placebu
	5,0 mg apiks.,
lyginant su placebu

	
	
	n (%)
	
	
	

	Stiprus
	2 (0,2)
	1 (0,1)
	4 (0,5)
	0,49
(0,09, 2,64)
	0,25
(0,03, 2,24)

	Stiprus + KRNS
	27 (3,2)
	35 (4,3)
	22 (2,7)
	1,20
(0,69, 2,10)
	1,62
(0,96, 2,73)

	Nestiprus
	75 (8,9)
	98 (12,1)
	58 (7,0)
	1,26
(0,91, 1,75)
	1,70
(1,25, 2,31)

	Visi
	94 (11,2)
	121 (14,9)
	74 (9,0)
	1,24
(0,93, 1,65)
	1,65
(1,26, 2,16)



Patvirtintas stiprus kraujavimas iš virškinimo trakto pagal ISTH pasireiškė 1 (0,1 %) pacientui, vartojusiam po 5 mg apiksabano du kartus per parą, nepasireiškė nei vienam po 2,5 mg apiksabano du kartus per parą vartojusiam pacientui ir pasireiškė 1 (0,1 %) placebo vartojusiam pacientui.

Vaikų populiacija

Venų tromboembolijos (VTE) gydymas ir VTE pasikartojimo profilaktika pacientams vaikams nuo 28 dienų iki < 18 metų
Tyrimas CV185325 buvo atsitiktinių imčių, aktyviai kontroliuojamas, atviras, daugiacentris tyrimas, skirtas įvertinti apiksabano vartojimą pacientų vaikų VTE gydymui. Šiame aprašomajame veiksmingumo ir saugumo tyrime dalyvavo 217 pacientų vaikų, kuriems reikėjo antikoaguliacinio gydymo dėl VTE ir VTE pasikartojimo profilaktikos; 137 pacientai pateko į 1-ąją amžiaus grupę (nuo 12 iki < 18 metų), 44 pacientai – į 2-ąją amžiaus grupę (nuo 2 iki < 12 metų), 32 pacientai – į 3-iąją amžiaus grupę (nuo 28 dienų iki < 2 metų) ir 4 pacientai – į 4-ąją amžiaus grupę (nuo gimimo iki < 28 dienų). Pradinė VTE buvo patvirtinta vaizdiniu tyrimu ir nepriklausomai įvertinta. Prieš priskyrimą atsitiktinėms imtims pacientams buvo skirtas standartinis antikoaguliacinis gydymas iki 14 dienų (vidutinė standartinio antikoaguliacinio gydymo trukmė (SN) prieš tiriamojo vaistinio preparato vartojimo pradžią buvo 4,8 (2,5) dienos, o 92,3 % pacientų tyrimą pradėjo po ≤ 7 dienų). Pacientai santykiu 2:1 buvo priskirti atsitiktinėms imtims ir vartojo pagal amžių pritaikytą apiksabano formą (dozės koreguotos pagal kūno svorį, kad atitiktų dozavimą suaugusiesiems, kai iš pradžių skiriama įsotinamoji 10 mg dozė du kartus per parą 7 dienas, o paskui po 5 mg du kartus per parą) arba jiems buvo skiriamas standartinis gydymas (SG). Pacientams nuo 2 iki < 18 metų SG sudarė mažos molekulinės masės heparinai (MMMH), nefrakcionuoti heparinai (NFH) arba vitamino K antagonistai (VKA). Pacientams, kurių amžius nuo 28 dienų iki < 2 metų, SG apėmė tik heparinus (NFH arba MMMH). Pagrindinis gydymo etapas truko nuo 42 iki 84 dienų < 2 metų pacientams ir 84 dienas > 2 metų pacientams. Nuo 28 dienų iki < 18 metų pacientai, kurie buvo atsitiktinai priskirti vartoti apiksabano, turėjo galimybę tęsti apiksabano vartojimą dar nuo 6 iki 12 savaičių tęstiniame etape.

Pagrindinė sudėtinė veiksmingumo vertinamoji baigtis apėmė visus vaizdais patvirtintos ir nepriklausomų vertintojų nustatytos simptominės ir nesimptominės pasikartojančios VTE ir su VTE susijusios mirties atvejus. Nė vienas pacientas jokioje gydymo grupėje nemirė nuo VTE. Iš viso 4 (2,8 %) pacientai apiksabano grupėje ir 2 (2,8 %) pacientai SG grupėje patyrė bent 1 nepriklausomų vertintojų patvirtintą simptominį arba nesimptominį VTE pasikartojimo reiškinį.

Ekspozicijos trukmės mediana 143 gydytiems pacientams apiksabano grupėje buvo 84,0 dienos. Ekspozicija buvo ilgesnė nei 84 dienos 67 pacientams (46,9 %). Pagrindinė saugumo vertinamoji baigtis, kurią sudarė sudėtinis stipraus ir KRNS kraujavimo rodiklis, buvo nustatyta 2 (1,4 %) pacientams apiksabano grupėje, palyginti su 1 (1,4 %) pacientu SG grupėje, o RS buvo 0,99 (95 % PI 0,1;10,8). Visais atvejais tai buvo susiję su KRNS kraujavimu. Nestiprus kraujavimas pasireiškė 51 (35,7 %) pacientui apiksabano grupėje ir 21 (29,6 %) pacientui SG grupėje, o RS buvo 1,19 (95 % PI 0,8; 1,8).

Stiprus kraujavimas buvo apibūdinamas kraujavimas, atitinkantis vieną ar daugiau iš šių kriterijų: i) mirtinas kraujavimas; ii) kliniškai reikšmingas kraujavimas, susijęs su hemoglobino (HB) koncentracijos sumažėjimu bent 20 g/l (2 g/dl) per 24 valandas; iii) kraujavimas, kuris yra retroperitoninis, plaučių, intrakranijinis ar kitaip susijęs su centrine nervų sistema; iv) kraujavimas, dėl kurio reikia chirurginės intervencijos operacinėje (įskaitant intervencinę radiologiją).

Kraujavimas iš KRNS buvo apibrėžiamas kaip kraujavimas, kuris atitinka vieną arba abu iš toliau nurodytų požymių: (i) akivaizdus kraujavimas, dėl kurio skiriamas kraujo preparatas ir kuris nėra tiesiogiai susijęs su tiriamojo sveikatos būkle, ir (ii) kraujavimas, kuriam reikia medicininės ar chirurginės intervencijos, kad būtų atstatyta hemostazė, išskyrus intervenciją operacinėje.

Nestiprus kraujavimas buvo apibrėžiamas kaip bet koks akivaizdus ar makroskopinis kraujavimas, neatitinkantis pirmiau nurodytų stipraus kraujavimo arba kliniškai reikšmingo nestipraus kraujavimo kriterijų. Mėnesinių kraujavimas buvo priskiriamas prie nestiprių kraujavimų, o ne prie kliniškai reikšmingų nestiprių kraujavimų.

Tarp 53 pacientų, kurie pradėjo dalyvavimą tęstiniame etape ir vartojo apiksabano, simptominės ir nesimptominės pasikartojančios VTE ar su VTE susijusios mirties atvejų neužfiksuota. Tęstinio etapo metu nė vienas pacientas nepatyrė nepriklausomų vertintojų patvirtinto stipruas ar KRNS kraujavimo reiškinio. Aštuoni (8/53; 15,1 %) pacientai tęstinio etapo metu patyrė nestipraus kraujavimo reiškinius.

Apiksabano grupėje įvyko 3 mirtys, o SG grupėje – 1 mirtis; visi šie atvejai buvo tyrėjo įvertinti kaip su gydymu nesusiję. Remiantis nepriklausomo reiškinių vertinimo komiteto išvada, nė viena iš tų mirčių neįvyko dėl VTE arba kraujavimo reiškinio.

Apiksabano saugumo pacientams vaikams duomenų bazė pagrįsta tyrimu CV185325, skirtu VTE gydymui ir VTE pasikartojimo profilaktikai, ir papildyta tyrimu PREVAPIX-ALL bei tyrimu SAXOPHONE, skirtu pirminei VTE profilaktikai, bei vienkartinės dozės tyrimu CV185118. Ji apima 970 vaikų, iš kurių 568 buvo gydyti apiksabanu.

Patvirtintos indikacijos vaikams pirminei VTE profilaktikai nėra.

VTE profilaktika pacientams vaikams, sergantiems ūmine limfoblastine leukemija arba limfoblastine limfoma (ŪLL, LL)
Atliekant tyrimą PREVAPIX-ALL, iš viso 512 pacientų (nuo ≥ 1 iki < 18 metų), kuriems naujai diagnozuota ŪLL arba LL ir kuriems taikoma indukcinė chemoterapija (įskaitant asparaginazės leidimą nuolatiniu centrinės venos prieigos įrenginiu), atsitiktinių imčių būdu, santykiu 1:1, suskirstyti į atviros trombozės profilaktikos grupes: apiksabano arba standartinio gydymo (neskiriant sisteminių antikoaguliantų). Apiksabanas vartotas pagal kūno svorį nustatomos fiksuotos dozės režimu, kurį taikant susidaro ekspozicija, panaši į susidarančią suaugusiesiems, vartojantiems po 2,5 mg du kartus per parą (žr. 15 lentelę). Apiksabano skirta 2,5 mg tablečių, 0,5 mg tablečių arba 0,4 mg/ml geriamojo tirpalo forma. Ekspozicijos trukmės mediana apiksabano grupėje buvo 25 dienos.

15 lentelė. Apiksabano dozavimas PREVAPIX-ALL tyrimo metu

	Kūno svorio diapazonas
	Dozavimo planas

	nuo 6 iki < 10,5 kg
	Po 0,5 mg du kartus per parą

	nuo 10,5 iki < 18 kg
	Po 1 mg du kartus per parą

	nuo 18 iki < 25 kg
	Po 1,5 mg du kartus per parą

	nuo 25 iki < 35 kg
	Po 2 mg du kartus per parą

	≥ 35 kg
	Po 2,5 mg du kartus per parą



Pagrindinė sudėtinė veiksmingumo vertinamoji baigtis apėmė nustatytą simptominę ir nesimptominę nemirtiną giliųjų venų trombozę, plaučių emboliją, galvos smegenų veninių ančių trombozę ir su venų tromboembolija susijusią mirtį. Pagrindinės veiksmingumo vertinamosios baigties dažnis apiksabano grupėje buvo 31 (12,1 %), palyginti su 45 (17,6 %) standartinio gydymo grupėje. Santykinis rizikos sumažėjimas nebuvo reikšmingas.

Saugumo vertinamosios baigtys vertintos pagal ISTH kriterijus. Pagrindinė saugumo vertinamoji baigtis (stiprus kraujavimas) pasireiškė 0,8 % pacientų kiekvienoje gydymo grupėje. KRNS kraujavimas nustatytas 11 pacientų (4,3 %) apiksabano grupėje ir 3 pacientams (1,2 %) standartinio gydymo grupėje. Dažniausias KRNS kraujavimas, prisidėjęs prie skirtumo gydymo grupėse, buvo lengvas ar vidutinio intensyvumo kraujavimas iš nosies. Nestipraus kraujavimo atvejų pasireiškė 37 pacientams (14,5 %) apiksabano grupėje ir 20 pacientų (7,8 %) standartinio gydymo grupėje.

Tromboembolijos (TE) profilaktika pacientams vaikams, kuriems yra įgimta arba įgyta širdies liga
SAXOPHONE buvo atsitiktinių imčių (santykiu 2:1), atvirasis daugiacentris palyginamasis tyrimas su pacientais, kurių amžius buvo nuo 28 dienų iki < 18 metų ir kurie sirgo įgimta arba įgyta širdies liga, kai reikia taikyti antikoaguliacinį gydymą. Pacientai vartojo apiksabano arba jiems pagal sveikatos priežiūros standartą taikyta trombozės profilaktika vitamino K antagonistu ar mažos molekulinės masės heparinu. Apiksabanas vartotas fiksuotos dozės pagal kūno svorį nustatomu režimu, kurį taikant susidaro ekspozicija, panaši į susidarančią suaugusiesiems, vartojantiems po 5 mg dozę du kartus per parą (žr. 16 lentelę). Apiksabano skirta 5 mg tablečių, 0,5 mg tablečių arba 0,4 mg/ml geriamojo tirpalo forma. Vidutinė ekspozicijos trukmė apiksabano grupėje buvo 331 para.

16 lentelė. Apiksabano dozavimas SAXOPHONE tyrimo metu

	Kūno svorio diapazonas
	Dozavimo planas

	nuo 6 iki < 9 kg
	1 mg du kartus per parą

	nuo 9 iki < 12 kg
	1,5 mg du kartus per parą

	nuo 12 iki < 18 kg
	2 mg du kartus per parą

	nuo 18 iki < 25 kg
	3 mg du kartus per parą

	nuo 25 iki < 35 kg
	4 mg du kartus per parą

	≥ 35 kg
	5 mg du kartus per parą



Pagrindinė saugumo vertinamoji baigtis, susidedanti iš įvertinto pagal ISTH apibrėžimą stipraus ir KRNS kraujavimo, nustatyta 1 iš 126 pacientų (0,8 %) apiksabano grupėje ir 3 iš 62 pacientų (4,8 %) standartinio gydymo grupėje. Antrinių saugumo vertinamųjų baigčių (patvirtinto stipraus, KRNS ir bet kokio kraujavimo) dažnis abiejose gydymo grupėse buvo panašus. Antrinė saugumo vertinamoji baigtis (vaistinio preparato vartojimo nutraukimas dėl nepageidaujamo reiškinio, netoleravimo arba kraujavimo) pranešta 7 pacientams (5,6 %) apiksabano grupėje ir 1 pacientui (1,6 %) standartinio gydymo grupėje. Nė vienas pacientas jokioje gydymo grupėje nepatyrė tromboembolijos reiškinio. Nė vienoje gydymo grupėje mirties atvejų nepranešta.

Šis tyrimas buvo perspektyviai suplanuotas aprašomajam veiksmingumui ir saugumui nustatyti, dėl tikėtinai mažo TE ir kraujavimo atvejų dažnio šioje populiacijoje. Dėl stebėto mažo TE dažnio šio tyrimo metu galutinio rizikos ir naudos įvertinimo nustatyti nepavyko.

Europos vaistų agentūra atidėjo įpareigojimą pateikti referencinio vaistinio preparato, kurio sudėtyje yra apiksabano, tyrimų su vienu ar daugiau vaikų populiacijos pogrupių duomenis dėl venų tromboembolijos gydymo (vartojimo vaikams informacija pateikiama 4.2 skyriuje).

5.2 Farmakokinetinės savybės

Absorbcija
Suaugusiesiems iki 10 mg apiksabano dozių absoliutus biologinis prieinamumas yra maždaug 50 %. Apiksabanas yra greitai absorbuojamas, o didžiausia jo koncentracija (Cmax) susidaro praėjus 3‑4 valandoms po tabletės išgėrimo. Vartojant 10 mg apiksabano dozę su maistu, vaistinio preparato AUC ir Cmax nekinta. Apiksabano galima vartoti valgio metu arba nevalgius.

Per burną vartojant iki 10 mg apiksabano dozes, jo farmakokinetika yra tiesinė, didinant dozę, ekspozicija proporcingai didėja. Vartojant 25 mg ir didesnes apiksabano dozes, pasireiškia tirpumo ribojama absorbcija ir sumažėjęs biologinis prieinamumas. Apiksabano ekspozicijos rodiklių kintamumas yra nedidelis ar vidutinis, t. y. kintamumas tam pačiam pacientui ir tarp pacientų (CV %) yra atitinkamai maždaug 20 % ir 30 %.

Per burną vartojant 10 mg apiksabano dozę, kaip 2 susmulkintas tabletes po 5 mg, ištirpintas 30 ml vandens, ekspozicija buvo panaši kaip ir per burną vartojant 2 nesmulkintas tabletes po 5 mg. Per burną vartojant 10 mg apiksabano dozę, susmulkinus 2 tabletes po 5 mg ir sumaišius su 30 g obuolių tyrės, Cmax ir AUC buvo atitinkamai 21 % ir 16 % mažesni nei vartojant 2 nesmulkintas tabletes po 5 mg. Ekspozicijos sumažėjimas nebuvo laikomas klinikiškai reikšmingu.

Susmulkintą 5 mg apiksabano tabletę, ištirpintą 60 ml G5W, vartojant pro nazogastrinį vamzdelį, ekspozicija buvo panaši kaip ir kituose klinikiniuose tyrimuose, kuriuose dalyvavo sveiki tiriamieji, kurie per burną vartojo vienkartinę 5 mg apiksabano dozę.

Atsižvelgiant į prognozuojamas dozei proporcingas apiksabano farmakokinetines savybes, atliktų tyrimų biologinio prieinamumo rezultatai taikomi mažesnėms apiksabano dozėms.

Vaikų populiacija
Apiksabanas greitai absorbuojamas, o didžiausia jo koncentracija (Cmax) susidaro praėjus maždaug 2 valandoms po vienos dozės suvartojimo.

Pasiskirstymas
Prie suaugusiųjų plazmos baltymų jungiasi apytiksliai 87 % vaistinio preparato. Pasiskirstymo tūris (Vss) yra maždaug 21 litras.

Vaikų populiacijos duomenų apie apiksabano jungimąsi prie plazmos baltymų nėra.

Biotransformacija ir eliminacija
Apiksabanas šalinamas daugeliu būdų. Maždaug 25 % suaugusiųjų suvartotos apiksabano dozės šalinama metabolitų pavidalu, o didžioji jų dalis nustatoma išmatose. Suaugusiesiems apiksabano ekskrecija pro inkstus sudaro maždaug 27 % bendrojo klirenso. Klinikinių ir ikiklinikinių tyrimų metu nustatyta, kad vaistinis preparatas papildomai šalinamas atitinkamai su tulžimi ir tiesioginės ekskrecijos žarnyne būdu.

Suaugusiesiems bendrasis apiksabano klirensas yra apie 3,3 l/val., o jo pusinės eliminacijos laikas – maždaug 12 valandų.

Vaikams bendrasis apskaičiuotas apiksabano klirensas yra maždaug 3,0 l/val.

Svarbiausieji biotransformacijos būdai yra O-demetilinimas ir 3-oksopiperidinilo dalies hidroksilinimas. Apiksabanas daugiausia metabolizuojamas veikiant CYP3A4/5 izofermentams, o CYP1A2, 2C8, 2C9, 2C19 ir 2J2 izofermentų įtaka nedidelė. Svarbiausias su veikliosios medžiagos poveikiu susijęs žmogaus kraujo plazmoje nustatomas komponentas yra nepakitęs apiksabanas, o veiklių kraujyje esančių metabolitų nenustatoma. Apiksabanas yra pernašos baltymų P-gp ir krūties vėžio atsparumo baltymo (BCRP) substratas.

Senyvi pacientai
Senyviems pacientams (vyresniems kaip 65 metų) nustatytos didesnės vaistinio preparato koncentracijos plazmoje, palyginti su jaunesniais asmenimis, vidutinės AUC reikšmės yra maždaug 32 % didesnės, o Cmax nesiskiria.

Sutrikusi inkstų funkcija 
Sutrikusi inkstų funkcija nedaro įtakos didžiausiai apiksabano koncentracijai. Vertinant kreatinino klirensą, nustatyta su sumažėjusia inkstų funkcija susijusi padidėjusi apiksabano ekspozicija. Pacientams, kuriems buvo nesunkus (kreatinino klirensas 51–80 ml/min.), vidutinio sunkumo (kreatinino klirensas 30–50 ml/min.) ir sunkus (kreatinino klirensas 15–29 ml/min.) inkstų funkcijos sutrikimas, apiksabano koncentracija plazmoje (AUC) padidėjo atitinkamai 16 %, 29 % ir 44 %, lyginant su asmenimis, kuriems kreatinino klirensas buvo normalus. Inkstų funkcijos sutrikimas neturi akivaizdžios įtakos ryšiui tarp apiksabano koncentracijos kraujo plazmoje ir Xa faktoriaus slopinimo.

Pacientams, sergantiems galutinės stadijos inkstų liga (GSIL), apiksabano AUC padidėjo 36 %, kai vienkartinė 5 mg apiksabano dozė buvo skiriama iš karto po hemodializės, palyginus su pacientais, kurių inkstų funkcija normali. Hemodializę pradėjus praėjus dviem valandoms po vienkartinės 5 mg apiksabano dozės, apiksabano AUC sumažėjo 14 % šiems GSIL sergantiems pacientams, atitinkamai apiksabano dializės klirensas buvo 18 ml/min. Todėl hemodializė nėra veiksminga priemonė perdozavus apiksabano.

Pacientams vaikams, kurių amžius ≥ 2 metai, sunkus inkstų funkcijos sutrikimas diagnozuojamas, kai apskaičiuotasis glomerulų filtracijos greitis (aGFG) tampa mažesnis kaip 30 ml/min/1,73 m2 kūno paviršiaus ploto (KPP). Tyrimo CV185325 metu jaunesniems kaip 2 metų pacientams sunkų inkstų funkcijos sutrikimą apibrėžiančios ribos pagal lytį ir postnatalinį amžių apibendrintos toliau pateiktoje 17 lentelėje; kiekviena iš jų atitinka aGFG < 30 ml/min/1,73 m2 KPP 2 metų ir vyresniems pacientams.

17 lentelė. aGFG tinkamumo ribos tyrimui CV185325

	Postnatalinis amžius (lytis)
	GFG referencinis diapazonas (ml/min./1,73 m2)
	aGFG tinkamumo ribos*

	1 savaitė (vyriška ir moteriška)
	41 ± 15
	≥ 8

	2–8 savaitės (vyriška ir moteriška)
	66 ± 25
	≥ 12

	Nuo > 8 savaičių iki < 2 metų (vyriška ir moteriška)
	96 ± 22
	≥ 22

	2–12 metų (vyriška ir moteriška)
	133 ± 27
	≥ 30

	13–17 metų (vyriška)
	140 ± 30
	≥ 30

	13–17 metų (moteriška)
	126 ± 22
	≥ 30


* Tinkamumo riba dalyvauti tyrime CV185325, kur apskaičiuotasis glomerulų filtracijos greitis (aGFG) buvo apskaičiuotas pagal atnaujintą hospitalinę Schwartz lygtį (Schwartz, GJ et al., CJASN 2009). Ši pagal protokolą nustatyta riba atitiko aGFG, kurio nepasiekus potencialus pacientas buvo laikomas turinčiu „nepakankamą inkstų funkciją“ ir dėl to negalėjo dalyvauti tyrime CV185325. Kiekviena riba buvo nustatyta taip: aGFG, kuris sudaro < 30 % dydžio, gaunamo iš GFG referencinio diapazono (pagal amžių ir lytį) atėmus 1 standartinį nuokrypį (SN). Jaunesnių kaip 2 metų pacientų ribinės vertės atitinka aGFG, kuris yra < 30 ml/min/1,73 m2, o tai yra standartinis sunkaus inkstų nepakankamumo apibrėžimas vyresniems kaip 2 metų pacientams.

Vaikai, kurių glomerulų filtracijos greitis ≤ 55 ml/min/1,73 m2, tyrime CV185325 nedalyvavo, nors tie, kurių inkstų funkcijos sutrikimas yra lengvas arba vidutinio sunkumo (aGFG nuo ≥ 30 iki < 60 ml/min/1,73 m2 KPP), buvo tinkami dalyvauti. Remiantis duomenimis apie suaugusiuosius ir ribotais duomenimis apie visus apiksabanu gydytus vaikus, dozės nereikia koreguoti vaikams, kurių inkstų funkcijos sutrikimas yra lengvas arba vidutinio sunkumo. Apiksabano nerekomenduojama vartoti pacientams vaikams, kuriems yra sunkus inkstų funkcijos sutrikimas (žr. 4.2 ir 4.4 skyrius).

Sutrikusi kepenų funkcija 
Tyrimo metu lyginant vaistinio preparato poveikį 8 asmenims, kuriems buvo nesunkus kepenų funkcijos sutrikimas, A klasės pagal Child-Pugh klasifikaciją, įvertintas 5 balais (n = 6) ir 6 balais (n = 2), 8 asmenims, kuriems buvo vidutinio sunkumo kepenų funkcijos sutrikimas, B klasės pagal Child-Pugh klasifikaciją, įvertintas 7 balais (n = 6) ir 8 balais (n = 2), bei 16 sveikų kontrolinės grupės asmenų, nustatyta, kad vienkartinės 5 mg apiksabano dozės farmakokinetikos ir farmakodinamikos rodikliai asmenims, kuriems buvo kepenų funkcijos sutrikimas, nepakito. Asmenims, kuriems buvo nesunkus ar vidutinio sunkumo kepenų funkcijos sutrikimas, ir sveikiems asmenims nustatyti Xa faktoriaus slopinimo ir TNS rodiklių pokyčiai buvo panašūs.

Apiksabanas netirtas su pacientais vaikais, kurių kepenų funkcija sutrikusi.

Lytis
Apiksabano ekspozicija yra maždaug 18 % didesnė moterims nei vyrams.

Farmakokinetinių savybių skirtumai tarp lyčių pacientams vaikams netirti.

Etninės grupės ir rasė
I fazės tyrimų rezultatai neparodė pastebimų apiksabano farmakokinetikos rodiklių skirtumo baltaodžiams, azijiečiams ir juodaodžiams / afroamerikiečiams asmenims. Pacientams, kuriems buvo skiriama apiksabano, populiacijos farmakokinetikos analizės duomenys paprastai buvo panašūs į I fazės tyrimų rezultatus.

Su etnine grupe ir rase susiję farmakokinetinių savybių skirtumai pacientams vaikams netirti.

Kūno svoris
Pacientams, kurių kūno svoris > 120 kg, nustatyta maždaug 30 % mažesnė apiksabano ekspozicija, o pacientams, kurių kūno svoris < 50 kg – maždaug 30 % didesnė ekspozicija, lyginant su ekspozicija asmenims, kurių kūno svoris buvo 65–85 kg.

Apiksabano skyrimas pacientams vaikams yra pagrįstas fiksuotos dozės pagal kūno svorio kategoriją režimu.

Santykis tarp farmakokinetikos ir farmakodinamikos
Suaugusiesiems farmakokinetikos ir farmakodinamikos (FK / FD) santykis tarp apiksabano koncentracijos plazmoje ir keleto FD vertinamųjų baigčių (Xa faktoriaus slopinimo [AXA], TNS, PL, aDTL) buvo vertinamas skiriant įvairias vaistinio preparato dozes (0,5–50 mg). Santykis tarp apiksabano koncentracijos plazmoje ir Xa faktoriaus slopinimo buvo geriausiai apibūdintas tiesiniu modeliu. Pacientams nustatytas FK / FD santykis buvo panašus į sveikiems asmenims nustatytą FK / FD santykį.

Panašiai apiksabano FK / FD vertinimo vaikams rezultatai rodo, kad tarp apiksabano koncentracijos ir AXA yra tiesinis ryšys. Tai atitinka pirmiau nustatytą ryšį suaugusiesiems.

5.3 Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo, galimo kancerogeniškumo ir toksinio poveikio reprodukcijai ir embriono bei vaisiaus ir jauniklių vystymuisi ikiklinikinių tyrimų duomenys specifinio pavojaus žmogui nerodo.

Kartotinių dozių toksiškumo tyrimų duomenimis, svarbiausi stebėti vaistinio preparato sukeliami reiškiniai buvo susiję su farmakodinaminiu apiksabano poveikiu kraujo krešėjimo rodikliams. Toksinio poveikio tyrimų duomenimis, nustatytas nedaug padidėjęs polinkis kraujuoti arba tokio padidėjimo nenustatyta visai. Vis dėlto šiuos duomenis interpretuoti ekstrapoliuojant žmonėms reikia atsargiai, kadangi toks nustatytas poveikis gali būti susijęs su ikiklinikinių tyrimų metu naudotų gyvūnų rūšių mažesniu jautrumu vaistiniam preparatui, lyginant su žmonėmis.

Žiurkės piene buvo nustatytas didelis apiksabano koncentracijos piene ir koncentracijos patelės kraujo plazmoje santykis (Cmax maždaug 8, AUC maždaug 30), galimai susijęs su aktyvia vaistinio preparato pernaša į žiurkių pieną.


6. FARMACINĖ INFORMACIJA

6.1 Pagalbinių medžiagų sąrašas

Tabletės šerdis
Mikrokristalinė celiuliozė
Kroskarmeliozės natrio druska
Dokuzato natrio druska
Skiepytasis polivinilkaprolaktamo-polivinilacetato-polietilenglikolio kopolimeras
Magnio stearatas

Tabletės plėvelė (geltonasis „opadry II“)
Hipromeliozė 2910, 15 mPas
Laktozė monohidratas
Titano dioksidas (E171)
Makrogolis 3350
Geltonasis geležies oksidas (E172)

6.2 Nesuderinamumas

Duomenys nebūtini.

6.3 Tinkamumo laikas

3 metai

6.4 Specialios laikymo sąlygos

Šiam vaistiniam preparatui specialių laikymo sąlygų nereikia.

6.5 Talpyklės pobūdis ir jos turinys

Aliuminio-PVC / PE / PVdC lizdinės plokštelės, kuriose yra 10, 20, 30, 60, 90, 100, 168 arba 200 plėvele dengtų tablečių.
Aliuminio-PVC / PE / PVdC perforuotos dalomosios lizdinės plokštelės, kuriose yra 10 x 1, 20 x 1, 30 x 1, 60 x 1, 90 x 1, 100 x 1, 168 x 1 arba 200 x 1 plėvele dengtų tablečių.

Gali būti tiekiamos ne visų dydžių pakuotės.

6.6 Specialūs reikalavimai atliekoms tvarkyti

Specialių reikalavimų nėra.

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7. REGISTRUOTOJAS

STADA Arzneimittel AG
Stadastrasse 2-18
61118 Bad Vilbel
Vokietija


8. REGISTRACIJOS PAŽYMĖJIMO NUMERIS (-IAI)

	Lizdinė plokštelė:
LT/1/26/6074/001 – N10
LT/1/26/6074/002 – N20
LT/1/26/6074/003 – N30
LT/1/26/6074/004 – N60
LT/1/26/6074/005 – N90
LT/1/26/6074/006 – N100
LT/1/26/6074/007 – N168
LT/1/26/6074/008 – N200
	Dalomoji lizdinė plokštelė:
LT/1/26/6074/009 – N10x1
LT/1/26/6074/010 – N20x1
LT/1/26/6074/011 – N30x1
LT/1/26/6074/012 – N60x1
LT/1/26/6074/013 – N90x1
LT/1/26/6074/014 – N100x1
LT/1/26/6074/015 – N168x1
LT/1/26/6074/016 – N200x1




9. REGISTRAVIMO / PERREGISTRAVIMO DATA

Registravimo data 2026 m. liepos 17 d.


10. TEKSTO PERŽIŪROS DATA

2026 m. liepos 17 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

1. 
VAISTINIO PREPARATO PAVADINIMAS

Apixaban STADA 5 mg plėvele dengtos tabletės


2. KOKYBINĖ IR KIEKYBINĖ SUDĖTIS

Kiekvienoje plėvele dengtoje tabletėje yra 5 mg apiksabano.

Pagalbinė medžiaga, kurios poveikis žinomas
Kiekvienoje 5 mg plėvele dengtoje tabletėje yra 1,60 mg laktozės.

Visos pagalbinės medžiagos išvardytos 6.1 skyriuje.


3. FARMACINĖ FORMA

Plėvele dengta tabletė (tabletė)
Rausvos spalvos, ovalios plėvele dengtos tabletės su vagele vienoje pusėje, kurių vidutinis storis yra 4,4 mm ± 0,4 mm, ilgis – 11 mm, o plotis – 6 mm.

Tabletę galima padalyti į lygias dozes.


4. KLINIKINĖ INFORMACIJA

4.1 Terapinės indikacijos

Suaugusieji
Insulto ir sisteminės embolijos profilaktika suaugusiems pacientams, kuriems pasireiškia su vožtuvų liga nesusijęs prieširdžių virpėjimas (VNPV) ir yra vienas ar daugiau rizikos veiksnių, pvz., anksčiau patirtas insultas ar praeinantis smegenų išemijos priepuolis (PSIP), amžius ≥ 75 metai, hipertenzija, cukrinis diabetas, simptomus sukeliantis širdies nepakankamumas (≥ II klasės pagal NYHA).

Giliųjų venų trombozės (GVT) bei plaučių embolijos (PE) gydymas ir pasikartojančios GVT ir PE profilaktika suaugusiesiems (apie PE sergančius pacientus, kurių nestabili hemodinamika, žr. 4.4 skyriuje.)

Vaikų populiacija
Venų tromboembolijos (VTE) gydymas ir VTE pasikartojimo profilaktika pacientams vaikams nuo 28 dienų iki mažiau kaip 18 metų.

4.2 Dozavimas ir vartojimo metodas

Dozavimas

Insulto ir sisteminės embolijos profilaktika suaugusiems pacientams, kuriems pasireiškia su vožtuvų liga nesusijęs prieširdžių virpėjimas (VNPV)
Rekomenduojama apiksabano dozė yra 5 mg, vartojama per burną du kartus per parą.

Dozės mažinimas
Rekomenduojama apiksabano dozė yra 2,5 mg, ji vartojama per burną du kartus per parą pacientams, kuriems yra VNPV ir bent dvi iš toliau išvardytų savybių: amžius ≥ 80 metų, kūno svoris ≤ 60 kg arba kreatinino koncentracija serume ≥ 1,5 mg/dl (133  µmol/l).

Gydymas turi būti tęsiamas ilgą laiką.

GVT gydymas, PE gydymas ir pasikartojančios GVT bei PE (VTEt) profilaktika suaugusiesiems Gydant ūminę GVT ir gydant PE, pirmąsias 7 dienas rekomenduojama apiksabano dozė yra 10 mg, vartojama per burną du kartus per parą, po to skiriama 5 mg dozė, vartojama per burną du kartus per parą. Pagal esamas medicinines rekomendacijas, trumpalaikis gydymas (bent 3 mėnesius) turi būti skiriamas atsižvelgiant į laikinus rizikos veiksnius (pvz., neseniai atlikta chirurginė operacija, patirta trauma, imobilizacija).

Apiksabano skiriant pasikartojančios GVT ir PE profilaktikai, rekomenduojama dozė yra 2,5 mg, kuri vartojama per burną du kartus per parą. Jei vaistinis preparatas skiriamas pasikartojančios GVT ir PE profilaktikai, 2,5 mg dozė du kartus per parą turi būti skiriama baigus 6 mėn. trukmės gydymo apiksabanu (po 5 mg du kartus per parą) ar kitu antikoaguliantu kursą, kaip nurodyta toliau 1 lentelėje (taip pat žr. 5.1 skyrių).

1 lentelė. Rekomenduojamos dozės (VTEt)

	
	Dozavimo režimas
	Didžiausia paros dozė

	GVT arba PE gydymas
	pirmąsias 7 dienas – po 10 mg du kartus per parą
	20 mg

	
	vėliau – po 5 mg du kartus per parą
	10 mg

	Pasikartojančios GVT ir (arba) PE profilaktika užbaigus GVT arba PE 6 mėn. gydymą
	po 2,5 mg du kartus per parą
	5 mg



Bendra gydymo trukmė turi būti parenkama individualiai, atidžiai įvertinus gydymo naudos ir kraujavimo rizikos santykį (žr. 4.4 skyrių).

VTE gydymas ir VTE pasikartojimo profilaktika pacientams vaikams
Vaikams nuo 28 dienų iki mažiau kaip 18 metų, gydymą apiksabanu reikia pradėti po mažiausiai 5 dienų trukmės pradinės parenterinės antikoaguliantų terapijos (žr. 5.1 skyrių).

Gydant apiksabanu vaikus, dozė parenkama pagal kūno svorio kategoriją. Rekomenduojama apiksabano dozė vaikams, kurių kūno svoris ≥ 35 kg, pateikta 2 lentelėje.

2 lentelė. Dozės rekomendacijos VTE gydymui ir VTE pasikartojimo profilaktikai pacientams vaikams, kurių kūno svoris ≥ 35 kg (po pradinės parenterinės antikoaguliacijos)

	
	1–7 dienos
	8 diena ir vėliau

	Kūno svoris (kg)
	Dozavimo grafikas
	Didžiausia paros dozė
	Dozavimo grafikas
	Didžiausia paros dozė

	≥ 35
	10 mg du kartus per parą
	20 mg
	5 mg du kartus per parą
	10 mg



Dėl vaikų, kurių kūno svoris < 35 kg, žr. apiksabano granulių atidaromose kapsulėse preparato charakteristikų santrauką ir apiksabano dengtų granulių paketėlyje preparato charakteristikų santrauką.

Remiantis vaikų populiacijai skirtomis VTE gydymo gairėmis, viso gydymo trukmė turi būti parenkama individualiai, atidžiai įvertinus gydymo naudos ir kraujavimo rizikos santykį (žr. 4.4 skyrių).

Praleista dozė suaugusiesiems ir vaikams
Praleistą rytinę dozę reikia suvartoti iš karto prisiminus ir ją galima vartoti kartu su vakarine doze. Praleistą vakarinę dozę galima vartoti tik tą patį vakarą, pacientui negalima vartoti dviejų dozių kitą rytą. Kitą dieną pacientas turi ir toliau vartoti įprastą dozę du kartus per parą, kaip rekomenduojama.

Gydymo keitimas
Gydymą parenteriniu būdu vartojamais antikoaguliantais į gydymą Apixaban STADA (ir atvirkščiai) galima pakeisti atėjus kitos numatytos dozės vartojimo laikui (žr. 4.5 skyrių). Kartu šių vaistinių preparatų skirti negalima.

Gydymo vitamino K antagonistu (VKA) keitimas į gydymą Apixaban STADA
Paciento gydymą vitamino K antagonistu (VKA) keičiant į gydymą Apixaban STADA, reikia nutraukti gydymą varfarinu arba kitu VKA ir pradėti vartoti Apixaban STADA, kai tarptautinis normalizuotasis santykis (TNS) (angl., the international normalized ratio [INR]) yra < 2.

Gydymo Apixaban STADA keitimas į gydymą VKA
Paciento gydymą Apixaban STADA keičiant į gydymą VKA, reikia ir toliau vartoti Apixaban STADA ne trumpiau kaip 2 paras po to, kai pradedamas gydymas VKA. Po 2 Apixaban STADA vartojimo kartu su VKA parų, prieš vartojant kitą numatytą Apixaban STADA dozę, reikia nustatyti TNS. Apixaban STADA vartoti kartu su VKA reikia tol, kol TNS taps ≥ 2.

Apie pacientus vaikus duomenų nėra.

Senyviems pacientams
VTEt. Dozės koreguoti nereikia (žr. 4.4 ir 5.2 skyrius).

VNPV. Dozės koreguoti nereikia, išskyrus atvejus, kai yra tenkinami dozės mažinimo kriterijai (žr. „Dozės mažinimas“ 4.2 skyriaus pradžioje).

Pacientams, kurių inkstų funkcija sutrikusi

Suaugę pacientai
Suaugusiems pacientams, kuriems yra lengvas arba vidutinio sunkumo inkstų funkcijos sutrikimas, taikomos šios rekomendacijos:
· VTE profilaktikai pacientams, kuriems atlikta planinė klubo arba kelio sąnario pakeitimo operacija (VTEp), GVT gydymui, PE gydymui ir pasikartojančios GVT ir PE (VTEt) profilaktikai dozės koreguoti nereikia (žr. 5.2 skyrių);
· insulto ir sisteminės embolijos profilaktikai pacientams, kuriems pasireiškia VNPV, o kreatinino koncentracija serume yra ≥ 1,5 mg/dl (133  µmol/l) ir jiems yra ≥ 80 metų arba jų kūno svoris ≤ 60 kg, dozę reikia sumažinti (žr. pirmiau esančią paantraštę apie dozės mažinimą). Jeigu kitų kriterijų (amžius, kūno svoris) dozei mažinti nėra, dozės koreguoti nereikia (žr. 5.2 skyrių).

Suaugusiems pacientams, kuriems yra sunkus inkstų funkcijos sutrikimas (kreatinino klirensas 15– 29 ml/min.), taikomos šios rekomendacijos (žr 4.4 ir 5.2 skyrius):
· VTE profilaktikai pacientams, kuriems atlikta planinė klubo arba kelio sąnario pakeitimo operacija (VTEp), GVT gydymui, PE gydymui ir pasikartojančios GVT ir PE (VTEt) profilaktikai apiksabano reikia vartoti atsargiai;
· insulto ir sisteminės embolijos profilaktikai pacientams, kuriems pasireiškia VNPV, reikia skirti mažesniąją 2,5 mg apiksabano dozę du kartus per parą.

Pacientų, kurių kreatinino klirensas yra < 15 ml/min. ar kuriems atliekamos dializės, gydymo šiuo vaistiniu preparatu patirties nėra, todėl jiems apiksabano vartoti nerekomenduojama (žr. 4.4 ir 5.2 skyrius).

Vaikų populiacija
Remiantis duomenimis apie suaugusiuosius ir ribotais duomenimis apie pacientus vaikus (žr. 5.2 skyrių), dozės nereikia koreguoti pacientams vaikams, kurių inkstų funkcijos sutrikimas yra lengvas arba vidutinio sunkumo. Apiksabano nerekomenduojama vartoti pacientams vaikams, kuriems yra sunkus inkstų funkcijos sutrikimas (žr. 4.4 skyrių).

Pacientams, kurių kepenų funkcija sutrikusi
Apiksabano draudžiama vartoti suaugusiems pacientams, kurie serga kepenų liga, susijusia su koaguliopatija ir kliniškai reikšminga kraujavimo rizika (žr. 4.3 skyrių).

Vaistinio preparato nerekomenduojama vartoti pacientams, kuriems yra sunkus kepenų funkcijos sutrikimas (žr. 4.4 ir 5.2 skyrius).

Vaistinio preparato reikia atsargiai vartoti pacientams, kuriems yra lengvas ar vidutinio sunkumo kepenų funkcijos sutrikimas (A arba B klasės pagal Child Pugh). Pacientams, kuriems yra lengvas ar vidutinio sunkumo kepenų funkcijos sutrikimas, vaistinio preparato dozės koreguoti nereikia (žr. 4.4 ir 5.2 skyrius).

Pacientai, kuriems buvo nustatytas padidėjęs kepenų fermentų aktyvumas (alaninaminotransferazės (ALT) / aspartataminotransferazės (AST) aktyvumas buvo > 2 x VNR [viršutinė normos riba]) arba bendrojo bilirubino koncentracija buvo ≥ 1,5 x VNR, nebuvo įtraukti į klinikinius tyrimus. Todėl šiems pacientams Apixaban STADA reikia vartoti atsargiai (žr. 4.4 ir 5.2 skyrius). Prieš pradedant vartoti Apixaban STADA turi būti atlikti kepenų funkcijos tyrimai.

Apiksabano poveikis netirtas, kurių kepenų funkcija sutrikusi.

Kūno svoris
VTEt – suaugusiesiems dozės koreguoti nereikia (žr. 4.4 ir 5.2 skyrius).
VNPV – dozės koreguoti nereikia, išskyrus atvejus, kai atitinka dozės mažinimo kriterijus (žr. „Dozės mažinimas“ 4.2 skyriaus pradžioje).

Apiksabano skyrimas vaikams yra pagrįstas fiksuotos dozės pagal kūno svorio kategoriją režimu (žr. 4.2 skyrių).

Lytis
Dozės koreguoti nereikia (žr. 5.2 skyrių).

Pacientai, kuriems atliekama kateterinė abliacija (VNPV)
Pacientai, kuriems atliekama kateterinė abliacija, gali tęsti apiksabano vartojimą (žr. 4.3, 4.4 ir 4.5 skyrius).

Pacientai, kuriems atliekama kardioversija
Suaugę pacientai, kuriems pasireiškia VNPV ir gali reikėti kardioversijos, gali pradėti arba tęsti apiksabano vartojimą.

Anksčiau antikoaguliantų nevartojusiems pacientams reikia apsvarstyti galimybę prieš kardioversiją vaizdinio tyrimo metodu (pvz., atliekant perstemplinę echokardiografiją (PTE) arba kompiuterinės tomografijos (KT) skenavimą) atmesti trombo kairiajame prieširdyje buvimą, atsižvelgiant į nustatytas medicinines gaires.

Pacientams, pradedantiems gydymą apiksabanu, ne trumpiau kaip 2,5 paros prieš kardioversiją reikia vartoti 5 mg du kartus per parą (5 vienkartines dozes) tinkamai antikoaguliacijai užtikrinti (žr. 5.1 skyrių). Jeigu pacientas atitinka dozės mažinimo kriterijus (žr. ankstesnius poskyrius „Dozės mažinimas“ ir „Pacientai, kurių inkstų funkcija sutrikusi“), dozavimo režimą reikia sumažinti iki 2,5 mg apiksabano du kartus per parą, gydymą tęsiant mažiausiai 2,5 paros (suvartojant 5 vienkartines dozes).

Jei kardioversiją reikia atlikti anksčiau negu galima suvartoti 5 apiksabano dozes, reikia skirti 10 mg įsotinamąją dozę, o po to vartoti po 5 mg du kartus per parą. Jeigu pacientas atitinka dozės mažinimo kriterijus (žr. ankstesnius poskyrius „Dozės mažinimas“ ir „Pacientai, kurių inkstų funkcija sutrikusi“), dozavimo režimą reikia sumažinti ir skirti 5 mg įsotinamąją dozę, o po to vartoti po 2,5 mg du kartus per parą. Įsotinamoji dozė turi būti suvartojama iki kardioversijos likus ne mažiau kaip 2 valandoms prieš kardioversiją (žr. 5.1 skyrių).

Visiems pacientams, kuriems atliekama kardioversija, prieš ją atliekant reikia gauti patvirtinimą, kad pacientas suvartojo apiksabano, kaip skirta. Priimant sprendimą dėl gydymo pradžios ir trukmės reikia atsižvelgti į nustatytas rekomendacines gydymo antikoaguliantais gaires pacientams, kuriems atliekama kardioversija.

Pacientai, kuriems pasireiškia VNPV ir kurie serga ūminiu koronariniu sindromu (ŪKS) ir (arba) kuriems atliekama perkutaninė vainikinių arterijų intervencija (PVAI)
Nepakanka patirties apiksabano rekomenduojamomis dozėmis gydant VNPV patiriančius pacientus, kai vaistinio preparato skiriama kartu su trombocitų agregaciją slopinančiais vaistiniais preparatais ŪKS sergantiems pacientams ir (arba) pacientams, kuriems atliekama PVAI pasiekus hemostazę (žr. 4.4 ir 5.1 skyrius).

Vaikų populiacija
Apiksabano saugumas ir veiksmingumas pacientams vaikams nuo 28 dienų iki mažiau kaip 18 metų, kitoms indikacijoms nei VTE gydymas ir VTE pasikartojimo profilaktika, neištirti. Duomenų apie naujagimius ir apie kitas indikacijas nėra (taip pat žr. 5.1 skyrių). Todėl apiksabano nerekomenduojama vartoti naujagimiams ir pacientams vaikams nuo 28 dienų iki mažiau kaip 18 metų, esant kitoms indikacijoms nei VTE gydymas ir VTE pasikartojimo profilaktika.

Apiksabano saugumas ir veiksmingumas vaikams ir jaunesniems kaip 18 metų paaugliams tromboembolijos profilaktikos indikacijai neištirti. Turimi duomenys apie tromboembolijos profilaktiką pateikiami 5.1 skyriuje, tačiau dozavimo rekomendacijų pateikti negalima.

Vartojimo metodas suaugusiesiems ir vaikams
Vartoti per burną.
Apixaban STADA reikia nuryti užgeriant vandeniu valgio metu arba nevalgius.

Tabletę galima padalyti į lygias dozes.

Pacientams, kurie negali nuryti visos tabletės, Apixaban STADA tabletes galima susmulkinti ir ištirpinti vandenyje, arba 5 % gliukozės tirpale vandenyje (G5W) arba obuolių sultyse, arba sumaišyti su obuolių tyre ir nedelsiant suvartoti per burną (žr. 5.2 skyrių). Apixaban STADA tabletes taip pat galima susmulkinti ir ištirpinti 60 ml vandens arba G5W ir iš karto suleisti pro nazogastrinį vamzdelį (žr. 5.2 skyrių).

Susmulkintos Apixaban STADA tabletės išlieka stabilios vandenyje, G5W, obuolių sultyse ir obuolių tyrėje iki 4 valandų.

4.3 Kontraindikacijos

· Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.
· Kliniškai reikšmingas aktyvus kraujavimas.
· Kepenų liga, susijusi su koagulopatija ir kliniškai reikšminga kraujavimo rizika (žr. 5.2 skyrių).
· Pažeidimas arba būklė, dėl kurių manoma, kad reikšmingai padidėja stipraus kraujavimo rizika. Tai gali būti esamas arba neseniai buvęs virškinimo trakto išopėjimas, didelę kraujavimo riziką keliantys piktybiniai navikai, neseniai patirta galvos ar nugaros smegenų trauma, neseniai atlikta galvos, stuburo arba akių operacija, neseniai patirtas intrakranijinis kraujavimas, diagnozuoti arba įtariami stemplės venų mazgai, arterioveninės formavimosi ydos, kraujagyslių aneurizmos arba dideli galvos ar nugaros smegenyse esančių kraujagyslių pokyčiai.
· Kartu taikomas gydymas kokiais nors kitais antikoaguliantais, pvz., nefrakcionuotu heparinu (NFH), mažos molekulinės masės heparinais (enoksaparinu, dalteparinu ir kt.), heparino dariniais (fondaparinuksu ir kt.), geriamaisiais antikoaguliantais (varfarinu, rivaroksabanu, dabigatranu ir kt.), išskyrus tomis aplinkybėmis, kai vienas antikoaguliantas keičiamas kitu (žr. 4.2 skyrių) arba kai skiriamos NFH dozės, kurios būtinos centrinės venos arba arterinio kateterio pralaidumo palaikymui arba kai NFH skiriama kateterinės abliacijos, atliekamos dėl prieširdžių virpėjimo, metu (žr. 4.4 ir 4.5 skyrius).

4.4 Specialūs įspėjimai ir atsargumo priemonės

Kraujavimo rizika
Kaip ir vartojant kitų antikoaguliantų, apiksabano vartojančių pacientų būklę reikia atidžiai stebėti dėl kraujavimo požymių. Vaistinio preparato rekomenduojama vartoti atsargiai pacientams, kuriems yra kraujavimo riziką didinančių būklių. Jeigu pasireiškia stiprus kraujavimas, apiksabano vartojimą reikia nutraukti (žr. 4.8 ir 4.9 skyrius).

Nors gydant apiksabanu, įprastai reguliariai stebėti ekspozicijos nereikia, išskirtinėmis aplinkybėmis, kai apiksabano ekspozicijos žinojimas gali padėti priimti klinikinį sprendimą, pvz., perdozavimo ir skubios operacijos atvejais, gali būti naudingas kalibruotas, kiekybinis anti-Xa faktoriaus tyrimas (žr. 5.1 skyrių).

Suaugusiesiems galima skirti specifinio neutralizuojančio vaistinio preparato (andeksaneto alfa), kuris slopina apiksabano farmakodinaminį poveikį. Tačiau jo saugumas ir veiksmingumas pacientams vaikams nenustatyti (žr. andeksaneto alfa preparato charakteristikų santrauką). Galima spręsti dėl šviežios šaldytos plazmos transfuzijos, protrombino komplekso koncentrato (PKK) arba rekombinantinio VIIa faktoriaus skyrimo. Tačiau nėra 4 faktorių PKK preparatų vartojimo klinikinėje praktikoje patirties, juos skiriant kraujavimui, kuris pasireiškė apiksabano vartojantiems vaikams ir suaugusiems pacientams, stabdyti.

Sąveika su kitais vaistiniais preparatais, kurie veikia hemostazę
Dėl padidėjusios kraujavimo rizikos apiksabano draudžiama vartoti kartu su bet kokiais kitais antikoaguliantais (žr. 4.3 skyrių).

Apiksabano vartojimas kartu su trombocitų funkciją slopinančiomis medžiagomis didina kraujavimo riziką (žr. 4.5 skyrių).

Būtina imtis atsargumo priemonių, jeigu pacientas kartu yra gydomas selektyviaisiais serotonino reabsorbcijos inhibitoriais (SSRI), serotonino-noradrenalino reabsorbcijos inhibitoriais (SNRI) arba nesteroidiniais vaistiniais preparatais nuo uždegimo (NVPNU), įskaitant acetilsalicilo rūgštį (ASR).

Po operacijos kitų trombocitų agregacijos inhibitorių vartoti kartu su apiksabanu nerekomenduojama (žr. 4.5 skyrių).

Pacientams, kuriems pasireiškia prieširdžių virpėjimas ir yra būklių, dėl kurių būtina skirti monoterapiją arba gydymą vienu arba dviem trombocitų funkciją slopinančiais vaistiniais preparatais, prieš pradedant kartu gydyti apiksabanu, reikia atidžiai įvertinti laukiamos naudos ir galimos rizikos santykį.

Suaugusių pacientų, kuriems pasireiškia prieširdžių virpėjimas, klinikinio tyrimo duomenimis, ASR vartojimas kartu su apiksabanu padidino stipraus kraujavimo riziką nuo 1,8 % per metus iki 3,4 % per metus ir padidino kraujavimo riziką vartojant varfarino nuo 2,7 % per metus iki 4,6 % per metus. Šio klinikinio tyrimo metu nedidelei daliai pacientų (2,1 %) buvo taikytas gydymas dviem trombocitų funkciją slopinančiais vaistiniais preparatais (žr. 5.1 skyrių).

Klinikiniame tyrime dalyvavo pacientai, kuriems pasireiškia prieširdžių virpėjimas ir kurie serga ŪKS, ir (arba) kuriems atliekama PVAI ir taikomas planinis 6 mėnesių trukmės gydymo kursas vartojant P2Y12 inhibitorių (su ASR arba be jos) ir geriamaisiais antikoaguliantais (apiksabanu arba VKA). Kartu vartojant ASR, padidėjo stipraus kraujavimo pagal Tarptautinės trombozės ir hemostazės asociacijos (angl. International Society on Thrombosis and Hemostasis, ISTH) klasifikaciją stipraus arba kliniškai reikšmingo nestipraus (KRNS) kraujavimo rizika apiksabanu gydytiems pacientams nuo 16,4 % per metus iki 33,1 % per metus (žr. 5.1 skyrių).

Klinikinio tyrimo su didelės rizikos grupės pacientais, kurie patyrė ŪKS be prieširdžių virpėjimo ir kartu sirgo įvairiomis širdies ir kitomis gretutinėmis ligomis bei vartojo ASR arba vartojo ASR kartu su klopidogreliu, metu buvo pranešta apie reikšmingą stipraus kraujavimo pagal ISTH rizikos padidėjimą vartojant apiksabano (5,13 % per metus), palyginti su placebu (2,04 % per metus).

Tyrimo CV185325 metu 12 pacientų vaikų, kurie vienu metu buvo gydomi apiksabanu ir ASR ≤ 165 mg per parą, kliniškai svarbių kraujavimo reiškinių nenustatyta.

Trombolizinių vaistinių preparatų vartojimas ūminio išeminio insulto gydymui
Trombolizinių vaistinių preparatų skyrimo apiksabano vartojantiems pacientams ūminiam išeminiam insultui gydyti patirtis yra labai ribota (žr. 4.5 skyrių).

Pacientai, kuriems protezuoti širdies vožtuvai
Apiksabano saugumas ir veiksmingumas nebuvo tirtas pacientams, kuriems protezuoti širdies vožtuvai ir pasireiškia arba nepasireiškia prieširdžių virpėjimas. Todėl apiksabano vartoti tokiomis aplinkybėmis nerekomenduojama.

Apiksabanas netirtas pacientams vaikams, kuriems protezuoti širdies vožtuvai, todėl vartoti apiksabano nerekomenduojama.

Antifosfolipidiniu sindromu sergantys pacientai
Tiesioginio poveikio geriamieji antikoaguliantai (TPGAK), įskaitant apiksabaną, nerekomenduojami antifosfolipidiniu sindromu sergantiems pacientams, kuriems praeityje buvo nustatyta trombozė. Taikant gydymą TPGAK, ypač tiems pacientams, kuriems nustatyti visų trijų pogrupių antifosfolipidiniai antikūnai (vilkligės antikoaguliantai, antikardiolipino antikūnai ir anti‑beta 2‑glikoproteino I antikūnai), tromboziniai reiškiniai gali pasikartoti dažniau, nei taikant gydymą vitamino K antagonistu.

Chirurginės operacijos ir invazinės procedūros
Apiksabano vartojimą reikia nutraukti ne vėliau kaip likus 48 valandoms iki planuojamos operacijos arba invazinės procedūros, kurioms būdinga vidutinė ar didelė kraujavimo rizika. Tokios yra intervencijos, kurias atliekant, negalima paneigti kliniškai reikšmingo kraujavimo galimybės arba, kurias atliekant, kraujavimo rizika būtų nepriimtina.

Apiksabano vartojimą reikia nutraukti ne vėliau kaip likus 24 valandoms iki planuojamos operacijos arba invazinės procedūros, kurioms būdinga maža kraujavimo rizika. Tokios yra intervencijos, kurias atliekant, numatoma, kad bet koks pasireiškęs kraujavimas būtų minimalus, nekritinis dėl savo lokalizacijos arba lengvai kontroliuojamas.

Jeigu operacijos arba invazinės procedūros atidėti negalima, reikia imtis tinkamų atsargumo priemonių, atsižvelgiant į padidėjusią kraujavimo riziką. Šią kraujavimo riziką reikia įvertinti, atsižvelgiant į intervencijos skubumą.

Apiksabano vartojimą po invazinės procedūros arba chirurginės intervencijos reikia atnaujinti kuo greičiau, kai tik leidžia klinikinė būklė ir pasiekiama reikiama hemostazė (apie kardioversiją žr. 4.2 skyrių).

Pacientams, kuriems dėl prieširdžių virpėjimo atliekama kateterinė abliacija, gydymo apiksabanu nutraukti nereikia (žr. 4.2, 4.3 ir 4.5 skyrius).

Laikinas vaistinio preparato vartojimo sustabdymas
Dėl aktyvaus kraujavimo, planuojamos operacijos arba invazinės procedūros nutraukus antikoaguliantų, įskaitant apiksabano, vartojimą, didėja trombozės rizika. Gydymo nutraukimo epizodų reikia vengti ir, jeigu dėl kokių nors priežasčių reikia laikinai nutraukti antikoaguliacinį gydymą apiksabanu, gydymas turi būti atnaujintas kuo greičiau, kai tik bus įmanoma.

Spinalinė / epidurinė anestezija arba punkcija
Atliekant laidinę anesteziją (spinalinę / epidurinę anesteziją) arba spinalinę / epidurinę punkciją, antitrombozinių vaistinių preparatų tromboembolinių komplikacijų profilaktikai vartojantiems pacientams kyla epidurinės ar spinalinės hematomos, dėl kurios gali pasireikšti ilgalaikis arba nuolatinis paralyžius, atsiradimo rizika. Šių reiškinių rizika gali būti didesnė po operacijos naudojant nuolatinius epidurinius kateterius arba kartu vartojant vaistinių preparatų, kurie veikia hemostazę. Nuolatinius epidurinius ar intratekalinius kateterius reikia pašalinti likus ne mažiau kaip 5 valandoms iki pirmosios apiksabano dozės. Ši rizika taip pat gali padidėti dėl traumos ar pakartotinių epidurinės ar spinalinės punkcijos. Reikia dažnai stebėti, ar pacientams neatsiranda neurologinio sutrikimo požymių ir simptomų (pvz., kojų tirpimas ar silpnumas, žarnyno ar šlapimo pūslės funkcijos sutrikimai). Pastebėjus neurologinių sutrikimų, būtina neatidėliotina diagnostika ir gydymas. Prieš laidinę intervenciją gydytojas turi įvertinti laukiamos naudos ir rizikos santykį pacientams, kuriems taikomas antikoaguliacinis gydymas, arba pacientams, kuriems bus taikomas antikoaguliacinis gydymas trombozių profilaktikai.

Klinikinės apiksabano vartojimo naudojant ilgalaikius intratekalinius ar epidurinius kateterius patirties nėra. Jeigu yra tokia būtinybė, atsižvelgiant į bendrąsias vaistinio preparato farmakokinetines (FK) savybes, po paskutiniosios apiksabano dozės pavartojimo iki kateterio ištraukimo turi praeiti ne mažiau kaip 20–30 valandų (t. y., 2 pusinės eliminacijos periodai) ir, prieš ištraukiant kateterį, reikia praleisti mažiausiai vieną dozę. Kitą apiksabano dozę galima skirti praėjus ne mažiau kaip 5 valandoms po kateterio ištraukimo. Kaip ir vartojant visų kitų naujųjų antikoaguliantų vaistinių preparatų, patirtis taikant laidinę nejautrą yra ribota, todėl atliekant tokią blokadą, apiksabano rekomenduojama vartoti labai atsargiai.

Duomenų apie laidinės anestezijos kateterio įstūmimo arba ištraukimo laiką apiksabano vartojantiems pacientams vaikams nėra. Tokiais atvejais reikia nutraukti apiksabano vartojimą ir apsvarstyti galimybę skirti trumpo poveikio parenterinio antikoagulianto.

PE sergantys pacientai, kurių nestabili hemodinamika, arba pacientai, kuriems būtina trombolizė arba plaučių embolektomija
Gydant plaučių embolija sergančius pacientus, kurių nestabili hemodinamika arba kuriems gali būti taikoma trombolizė ar plaučių embolektomija, apiksabano nerekomenduojama skirti vietoje nefrakcionuoto heparino, nes apiksabano veiksmingumas ir saugumas šiomis klinikinėmis aplinkybėmis nėra ištirti.

Pacientai, sergantys aktyviu vėžiu
Aktyviu vėžiu sergantiems pacientams gali būti didelė venų tromboembolijos ir kraujavimo rizika.
Jeigu vėžiu sergantiems pacientams svarstoma skirti apiksabano GVT ir PE gydymui, reikia atidžiai įvertinti naudos ir rizikos santykį (taip pat žr. 4.3 skyrių).

Pacientai, kurių inkstų funkcija sutrikusi

Suaugę pacientai
Riboti klinikiniai duomenys rodo, kad pacientams, kuriems yra sunkus inkstų funkcijos sutrikimas (kreatinino klirensas 15–29 ml/min.), padidėja apiksabano koncentracija plazmoje, todėl gali padidėti kraujavimo riziką. GVT gydymui, PE gydymui ir pasikartojančios GVT ir PE (VTEt) profilaktikai apiksabano reikia vartoti atsargiai pacientams, kuriems yra sunkus inkstų funkcijos sutrikimas (kreatinino klirensas 15–29 ml/min.) (žr. 4.2 ir 5.2 skyrius).

Insulto ir sisteminės embolijos profilaktikai pacientams, kuriems pasireiškia VNPV, esant sunkiam inkstų funkcijos sutrikimui (kreatinino klirensas yra 15–29 ml/min.), ir pacientams, kurių kreatinino koncentracija serume yra ≥ 1,5 mg/dl (133  µmol/l) ir jiems yra ≥ 80 metų arba jų kūno svoris ≤ 60 kg, reikia skirti mažesnę 2,5 mg apiksabano dozę du kartus per parą (žr. 4.2 skyrių).

Pacientų, kurių kreatinino klirensas yra < 15 ml/min. ar kuriems atliekamos dializės, gydymo šiuo vaistiniu preparatu patirties nėra, todėl šiems pacientams apiksabano vartoti nerekomenduojama (žr. 4.2 ir 5.2 skyrius).

Vaikų populiacija
Gydymas pacientams vaikams, kuriems nustatytas sunkus inkstų funkcijos sutrikimas, netirtas, todėl jiems apiksabano vartoti negalima (žr. 4.2 ir 5.2 skyrius).

Senyviems pacientams
Vyresnis amžius gali padidinti kraujavimo riziką (žr. 5.2 skyrių).

Be to, apiksabaną vartoti kartu su ASR senyviems pacientams reikia atsargiai dėl galimos didesnės kraujavimo rizikos.

Kūno svoris
Suaugusiesiems mažas kūno svoris (< 60 kg) gali padidinti kraujavimo riziką (žr. 5.2 skyrių). 

Pacientams, kurių kepenų funkcija sutrikusi
Apiksabano draudžiama vartoti pacientams, kurie serga kepenų liga, susijusia su koaguliopatija ir kliniškai reikšminga kraujavimo rizika (žr. 4.3 skyrių).

Vaistinio preparato nerekomenduojama vartoti pacientams, kuriems yra sunkus kepenų funkcijos sutrikimas (žr. 5.2 skyrių).

Vaistinį preparatą reikia atsargiai skirti pacientams, kuriems yra lengvas ar vidutinio sunkumo kepenų funkcijos sutrikimas (A arba B klasės pagal Child Pugh) (žr. 4.2 ir 5.2 skyrius).

Pacientai, kuriems buvo nustatytas padidėjęs kepenų fermentų aktyvumas (ALT / AST aktyvumas buvo > 2 x VNR) arba bendrojo bilirubino koncentracija buvo ≥ 1,5 x VNR, nebuvo įtraukti į klinikinius tyrimus. Todėl šiems pacientams apiksabano reikia vartoti atsargiai (žr. 5.2 skyrių). Prieš pradedant vartoti apiksabano, reikia atlikti kepenų funkcijos tyrimus.

Apiksabanas netirtas pacientams vaikams, kurių kepenų funkcija sutrikusi.

Sąveika su citochromo P450 3A4 (CYP3A4) izofermento ir P-glikoproteino (P-gp) inhibitoriais
Apiksabano nerekomenduojama skirti pacientams, kurie kartu taikomas sisteminis gydymas stipraus poveikio ir CYP3A4 izofermento, ir P-gp inhibitoriais, pvz., azolų grupės priešgrybeliniais vaistiniais preparatais (pvz., ketokonazolu, itrakonazolu, vorikonazolu ir pozakonazolu) ir ŽIV proteazių inhibitoriais (pvz., ritonaviru). Šių vaistinių preparatų vartojimas gali padidinti apiksabano ekspoziciją 2 kartus (žr. 4.5 skyrių) arba dar daugiau, jeigu kartu yra papildomų apiksabano ekspoziciją didinančių veiksnių (pvz., sunkus inkstų funkcijos sutrikimas). Klinikinių duomenų apie pacientus vaikus, kuriems kartu skiriamas sisteminis gydymas stipriais CYP 3A4 ir P-gp inhibitoriais, nėra (žr. 4.5 skyrių).

Sąveika su CYP3A4 izofermento ir P-gp induktoriais
Apiksabano vartojant kartu su stipraus poveikio CYP3A4 izofermento ir P-gp induktoriais (pvz., rifampicinu, fenitoinu, karbamazepinu, fenobarbitaliu ar jonažolės vaistiniais preparatais), gali maždaug 50 % sumažėti apiksabano ekspozicija. Klinikinio tyrimo, kuriame dalyvavo pacientai, sirgę prieširdžių virpėjimu, duomenimis, apiksabano vartojant kartu su stipraus poveikio ir CYP3A4 izofermento, ir P-gp induktoriais, palyginti su vieno apiksabano vartojimu, buvo stebėtas veiksmingumo sumažėjimas ir kraujavimo rizikos padidėjimas.

Pacientams, kuriems taikomas sisteminis gydymas kartu su stipraus poveikio CYP3A4 izofermento ir P-gp induktoriais, taikomos šios rekomendacijos (žr. 4.5 skyrių):
· insulto ir sisteminės embolijos profilaktikai pacientams, kuriems pasireiškia VNPV ir pasikartojančios GVT ir PE profilaktikai apiksabano reikia vartoti atsargiai;
· GVT gydymui ir PE gydymui apiksabano vartoti negalima, nes gali būti nepakankamas veiksmingumas.

Klinikinių duomenų apie pacientus vaikus, kuriems kartu skiriamas sisteminis gydymas stipriais CYP 3A4 ir P-gp induktoriais, nėra (žr. 4.5 skyrių).

Laboratorinių tyrimų rodikliai
Kaip ir tikėtasi dėl apiksabano veikimo mechanizmo, yra paveikiami krešėjimo tyrimų [pvz., protrombino laiko (PL), tarptautinio normalizuotojo santykio (TNS) ir aktyvinto dalinio tromboplastino laiko (aDTL)] rezultatai. Pastebėta, kad vartojant terapinę vaistinio preparato dozę, šių krešėjimo tyrimų rezultatų pokyčiai yra nedideli ir labai skiriasi įvairiems pacientams (žr. 5.1 skyrių).

Pagalbinės medžiagos
Šio vaistinio preparato negalima vartoti pacientams, kuriems nustatytas retas paveldimas sutrikimas – galaktozės netoleravimas, visiškas laktazės stygius arba gliukozės ir galaktozės malabsorbcija.

Šio vaistinio preparato tabletėje yra mažiau kaip 1 mmol (23 mg) natrio, t. y. jis beveik neturi reikšmės.

4.5 Sąveika su kitais vaistiniais preparatais ir kitokia sąveika

CYP3A4 izofermento ir P-gp inhibitoriai
Apiksabano skiriant kartu su stipraus poveikio ir CYP3A4 izofermento, ir P-gp inhibitoriumi ketokonazolu (400 mg vieną kartą per parą), apiksabano vidutinis AUC padidėjo 2 kartus, o vidutinė Cmax – 1,6 karto.

Apiksabano nerekomenduojama skirti pacientams, kuriems kartu skiriamas sisteminis gydymas stipraus poveikio ir CYP3A4 izofermento, ir P-gp inhibitoriais, pvz., azolų grupės priešgrybeliniais vaistiniais preparatais (pvz., ketokonazolu, itrakonazolu, vorikonazolu ir pozakonazolu) ir ŽIV proteazių inhibitoriais (pvz., ritonaviru) (žr. 4.4 skyrių).

Tikėtina, kad veikliosios medžiagos, kurios nelaikomos stipraus poveikio ir CYP3A4, ir P-gp inhibitoriais (pvz., amjodaronas, klaritromicinas, diltiazemas, flukonazolas, naproksenas, chinidinas, verapamilis), apiksabano koncentraciją plazmoje didins mažesniu mastu. Kartu su vaistiniais preparatais, kurie nėra stiprūs ir CYP3A4 izofermento, ir P-gp inhibitoriai, vartojamo apiksabano dozės koreguoti nereikia. Pvz., diltiazemo (360 mg kartą per parą), kuris laikomas vidutinio stiprumo CYP3A4 izofermento ir silpnu P-gp inhibitoriumi, vartojimas apiksabano vidutinį AUC padidino 1,4 karto, o Cmax – 1,3 karto. Naprokseno (vienkartinė 500 mg dozė), kuris yra P-gp inhibitorius, bet neslopina CYP3A4 izofermento, vartojimas apiksabano vidutinius AUC ir Cmax padidino atitinkamai 1,5 karto ir 1,6 karto. Klaritromicino (500 mg dozė du kartus per parą), kuris yra P-gp inhibitorius ir stiprus CYP3A4 izofermento inhibitorius, vartojimas apiksabano vidutinius AUC ir Cmax padidino atitinkamai 1,6 karto ir 1,3 karto.

CYP3A4 izofermento ir P-gp induktoriai
Apiksabano skiriant kartu su stipriu tiek CYP3A4 izofermento, tiek P-gp induktoriumi rifampicinu, apiksabano vidutiniai AUC ir Cmax rodikliai sumažėjo, atitinkamai maždaug 54 % ir 42 %. Apiksabano vartojant kartu su kitais stipriais CYP3A4 izofermento ir P-gp induktoriais (pvz., fenitoinu, karbamazepinu, fenobarbitaliu ar jonažolės vaistiniais preparatais), apiksabano koncentracija plazmoje taip pat gali sumažėti. Kartu su šiais vaistiniais preparatais vartojamo apiksabano dozės koreguoti nereikia, tačiau apiksabaną reikia atsargiai vartoti pacientams, kuriems skiriamas gydymas stipraus poveikio CYP3A4 izofermento ir P-gp induktoriais, insulto bei sisteminės embolijos profilaktikai pacientams, kuriems pasireiškia VNPV, ir pasikartojančios GVT ir PE profilaktikai.

Apiksabano nerekomenduojama skirti GVT ir PE gydymui pacientams, kuriems kartu skiriamas sisteminis gydymas stipraus poveikio CYP3A4 ir P-gp induktoriais, nes veiksmingumas gali būti mažesnis nepakankamas (žr. 4.4 skyrių).

Antikoaguliantai, trombocitų agregacijos inhibitoriai, SSRI/SNRI ir NVPNU
Dėl padidėjusios kraujavimo rizikos apiksabano draudžiama vartoti kartu su bet kokiais kitais antikoaguliantais, išskyrus konkrečias aplinkybes, kai vienas antikoaguliantas keičiamas kitu; kai skiriamos NFH dozės, kurios reikalingos centrinės venos arba arterinio kateterio pralaidumui palaikyti; arba NFH skiriamas dėl prieširdžių virpėjimo kateterinės abliacijos metu (žr. 4.3 skyrių).

Po enoksaparino (vienkartinė 40 mg dozė) pavartojimo kartu su apiksabanu (5 mg vienkartinė dozė), buvo stebėtas adityvus poveikis anti-Xa faktoriaus aktyvumui.

Apiksabano skiriant kartu su vieną kartą per parą vartojama 325 mg ASR doze, farmakokinetinės ar farmakodinaminės sąveikos nenustatyta.

I fazės tyrimų metu apiksabano skiriant kartu su klopidogreliu (75 mg vieną kartą per parą) arba kartu su vieną kartą per parą vartojamu 75 mg klopidogrelio ir 162 mg ASR deriniu, arba su prazugreliu (iš pradžių 60 mg, o vėliau – 10 mg vieną kartą per parą), nenustatyta reikšmingo kraujavimo laiko pailgėjimo arba papildomo trombocitų agregacijos slopinimo, palyginti su trombocitų funkciją slopinančių vaistinių preparatų vartojimu be apiksabano. Krešėjimo tyrimų (PL, TNS ir aDTL) rodmenų padidėjimas atitiko skiriamo vieno apiksabano poveikį.

P-gp inhibitoriaus naprokseno (500 mg) vartojimas apiksabano vidutinius AUC ir Cmax padidino atitinkamai 1,5 karto ir 1,6 karto. Atitinkamai padidėjo su apiksabano poveikiu susijusių krešėjimo tyrimų rezultatai. Naprokseno poveikio arachidono rūgšties sukeltai trombocitų agregacijai pokyčių nepastebėta, taip pat nepastebėta kliniškai reikšmingai pailgėjusio kraujavimo laiko atvejų, kai apiksabano buvo skiriama kartu su naproksenu.

Nepaisant šių duomenų, kartu su apiksabanu vartojant trombocitų agregaciją slopinančių vaistinių preparatų, kai kuriems pacientams gali pasireikšti stipresnis farmakodinaminis poveikis. Apiksabano reikia atsargiai vartoti kartu su SSRI/SNRI, NVPNU, ASR ir (arba) P2Y12 inhibitoriais, kadangi šie vaistiniai preparatai paprastai didina kraujavimo riziką (žr. 4.4 skyrių).

Trūksta patirties apiksabano skiriant kartu su kitais trombocitų agregacijos inhibitoriais (tokiais, kaip GPIIb / IIIa receptorių antagonistai, dipiridamolis, dekstranas arba sulfinpirazonas) arba tromboliziniais vaistiniais preparatais. Kadangi tokie vaistiniai preparatai didina kraujavimo riziką, jų vartoti kartu su apiksabanu nerekomenduojama (žr. 4.4 skyrių).

Tyrimo CV185325 metu 12 pacientų vaikų, kurie vienu metu buvo gydomi apiksabanu ir ASR ≤ 165 mg per parą, kliniškai svarbių kraujavimo reiškinių nenustatyta.

Kiti kartu vartojami vaistiniai preparatai
Apiksabano skiriant kartu su atenololiu arba famotidinu, kliniškai reikšmingos farmakokinetinės ar farmakodinaminės sąveikos nenustatyta. Apiksabano 10 mg dozę skiriant kartu su 100 mg atenololio, apiksabano farmakokinetika kliniškai reikšmingai nepakito.

Šių abiejų vaistinių preparatų vartojant kartu, apiksabano vidutiniai AUC ir Cmax buvo atitinkamai 15 % ir 18 % mažesni nei skiriant vien apiksabano. Apiksabano 10 mg apiksabano dozę skiriant kartu su 40 mg famotidino, apiksabano AUC ir Cmax nepakito.

Apiksabano poveikis kitiems vaistiniams preparatams
In vitro tyrimų metu nustatyta, kad apiksabanas neslopina CYP1A2, CYP2A6, CYP2B6, CYP2C8, CYP2C9, CYP2D6 ar CYP3A4 izofermentų aktyvumo (IC50 > 45 µM) ir silpnai slopina CYP2C19 izofermento aktyvumą (IC50 > 20 µM), kai vaistinio preparato koncentracija yra reikšmingai didesnė nei didžiausia pacientams nustatyta koncentracija plazmoje. Apiksabanas neindukavo CYP1A2, CYP2B6, CYP3A4/5 izofermentų, kai jo koncentracija buvo iki 20 µM. Todėl nesitikima, kad apiksabanas keistų kartu vartojamų ir minėtų izofermentų metabolizuojamų vaistinių preparatų metabolinį klirensą. Apiksabanas reikšmingai neslopina P-gp.

Su sveikais savanoriais atliktų tyrimų duomenimis, kaip nurodyta toliau, apiksabanas nedarė reikšmingos įtakos digoksino, naprokseno ar atenololio farmakokinetikos rodikliams.

Digoksinas
Kartu skiriant apiksabano (20 mg vieną kartą per parą) ir P-gp substrato digoksino (0,25 mg vieną kartą per parą), digoksino AUC ar Cmax nepakito. Taigi, apiksabanas neslopina P-gp veikiamų substratų pernašos.

Naproksenas
Vienkartinę apiksabano dozę (10 mg) skiriant kartu su dažnai vartojamu NVPNU naproksenu (500 mg), poveikio naprokseno AUC ir Cmax nebuvo.

Atenololis
Vienkartinę apiksabano dozę (10 mg) skiriant kartu su dažnai vartojamu beta adrenoreceptorių blokatoriumi atenololiu (100 mg), atenololio farmakokinetikos rodikliai nepakito.

Aktyvintoji anglis
Aktyvintosios anglies vartojimas mažina apiksabano ekspoziciją (žr. 4.9 skyrių).

Vaikų populiacija
Sąveikos tyrimų neatlikta. Aukščiau nurodyti sąveikos duomenys buvo gauti vertinant suaugusiuosius, todėl reikia atsižvelgti į 4.4 skyriuje pateiktus įspėjimus gydant vaikų populiacijos pacientus.

4.6 Vaisingumas, nėštumo ir žindymo laikotarpis

Nėštumas
Duomenų apie apiksabano vartojimą nėštumo metu nėra. Tyrimai su gyvūnais tiesioginio ar netiesioginio kenksmingo toksinio poveikio reprodukcijai neparodė (žr. 5.3 skyrių). Dėl atsargumo nėštumo metu apiksabano geriau nevartoti.

Žindymas
Nežinoma, ar apiksabano ar jo metabolitų išsiskiria į gydytų moterų. Esami tyrimų su gyvūnais duomenys rodo, kad apiksabano išsiskiria į gyvūnų pieną (žr. 5.3 skyrių). Pavojaus žindomiems naujagimiams ar kūdikiams negalima atmesti.

Atsižvelgiant į žindymo naudą kūdikiui ir gydymo naudą moteriai, reikia nuspręsti, ar nutraukti žindymą, ar nutraukti ar susilaikyti nuo gydymo apiksabanu.

Vaisingumas
Tyrimai su gyvūnais, kuriems buvo skiriamas apiksabano, poveikio vaisingumui neparodė (žr. 5.3 skyrių).

4.7 Poveikis gebėjimui vairuoti ir valdyti mechanizmus

Apiksabanas gebėjimo vairuoti ir valdyti mechanizmus neveikia arba veikia nereikšmingai.

4.8 Nepageidaujamas poveikis

Saugumo duomenų santrauka
Apiksabano saugumas suaugusiesiems buvo tirtas keturių III fazės klinikinių tyrimų metu, juose dalyvavo daugiau kaip 15 000 pacientų: daugiau kaip 11 000 pacientų dalyvavo VNPV tyrimuose ir daugiau kaip 4 000 pacientų dalyvavo VTE (VTEt) gydymo tyrimuose, kurių metu bendra vidutinė vaistinio preparato ekspozicija buvo atitinkamai 1,7 metų ir 221 diena (žr. 5.1 skyrių).

Dažnos nepageidaujamos reakcijos buvo kraujavimas, sumušimas, kraujavimas iš nosies ir hematoma (žr. 3 lentelę, kurioje aprašytas nepageidaujamų reakcijų pobūdis ir dažnis pagal indikacijas).

VNPV tyrimų duomenimis, bendrasis nepageidaujamų reakcijų, susijusių su kraujavimu vartojant apiksabano, dažnis buvo 24,3 % apiksabano palyginiamojo tyrimo su varfarinu metu ir 9,6 % apiksabano palyginamojo tyrimo su acetilsalicilo rūgštimi metu. Apiksabano palyginamojo tyrimo su varfarinu duomenimis, stipraus kraujavimo iš virškinimo trakto (VT) (įskaitant kraujavimą iš viršutinės VT dalies, iš apatinės VT dalies ir iš tiesiosios žarnos) pagal ISTH dažnis vartojant apiksabano buvo 0,76 % per metus. Stipraus intraokulinio kraujavimo pagal ISTH dažnis vartojant apiksabano buvo 0,18 % per metus.

VTEt tyrimų metu, bendrasis nepageidaujamų reakcijų, susijusių su kraujavimu vartojant apiksabano, dažnis buvo: 15,6 % apiksabano palyginamojo tyrimo su enoksaparinu / varfarinu metu ir 13,3 % placebu kontroliuotuose tyrimuose (žr. 5.1 skyrių).

Nepageidaujamų reakcijų santrauka lentelėje
3 lentelėje išvardytos nepageidaujamos reakcijos, suklasifikuotos pagal organų sistemų klases ir dažnį. Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis), skiriant suaugusiesiems VNPV ir VTEp arba VTEt indikacijoms ir pacientams vaikams nuo 28 dienų iki < 18 metų VTEt ir VTE pasikartojimo profilaktikos indikacijoms.

3 lentelėje nurodytų nepageidaujamų reakcijų dažnis pacientams vaikams yra gautas iš tyrimo CV185325, kuriame jie vartojo apiksabano VTE gydymui ir VTE pasikartojimo profilaktikai.

3 lentelė. Nepageidaujamos reakcijos lentelėje

	Organų sistemų klasės
	Insulto ir sisteminės embolijos profilaktika suaugusiems pacientams, kuriems pasireiškia VNPV ir yra vienas ar daugiau rizikos veiksnių (VNPV)
	GVT bei PE gydymas ir pasikartojančios GVT bei PE (VTEt) profilaktika suaugusiesiems
	VTE gydymas ir VTE pasikartojimo profilaktika pacientams vaikams nuo 28 dienų iki mažiau kaip 18 metų amžiaus

	Kraujo ir limfinės sistemos sutrikimai

	Anemija
	Dažnas
	Dažnas
	Dažnas

	Trombocitopenija
	Nedažnas
	Dažnas
	Dažnas

	Imuninės sistemos sutrikimai

	Padidėjęs jautrumas, alerginė edema ir anafilaksija
	Nedažnas
	Nedažnas
	Dažnas‡

	Niežėjimas
	Nedažnas
	Nedažnas*
	Dažnas

	Angioneurozinė edema
	Nežinomas
	Nežinomas
	Nežinomas

	Nervų sistemos sutrikimai

	Kraujavimas į smegenis†
	Nedažnas
	Retas
	Nežinomas

	Akių sutrikimai

	Intraokulinis kraujavimas (įskaitant junginės kraujosruvą)
	Dažnas
	Nedažnas
	Nežinomas

	Kraujagyslių sutrikimai

	Kraujavimas, hematoma
	Dažnas
	Dažnas
	Dažnas

	Hipotenzija (įskaitant hipotenziją procedūros metu)
	Dažnas
	Nedažnas
	Dažnas

	Kraujavimas į pilvo ertmę
	Nedažnas
	Nežinomas
	Nežinomas

	Kvėpavimo sistemos, krūtinės ląstos ir tarpuplaučio sutrikimai

	Kraujavimas iš nosies
	Dažnas
	Dažnas
	Labai dažnas

	Hemoptozė (atkosėjimas krauju
	Nedažnas
	Nedažnas
	Nežinomas

	Kraujavimas iš kvėpavimo takų
	Retas
	Retas
	Nežinomas

	Virškinimo trakto sutrikimai

	Pykinimas
	Dažnas
	Dažnas
	Dažnas

	Kraujavimas iš virškinimo trakto
	Dažnas
	Dažnas
	Nežinomas

	Kraujavimas iš hemorojinių mazgų
	Nedažnas
	Nedažnas
	Nežinomas

	Kraujavimas iš burnos
	Nedažnas
	Dažnas
	Nežinomas

	Hematochezija (šviežias kraujas išmatose)
	Nedažnas
	Nedažnas
	Dažnas

	Kraujavimas iš tiesiosios žarnos, kraujavimas iš dantenų
	Dažnas
	Dažnas
	Dažnas

	Kraujavimas į retroperitoninį tarpą
	Retas
	Nežinomas
	Nežinomas

	Kepenų, tulžies pūslės ir latakų sutrikimai

	Nenormalūs kepenų funkcijos tyrimų rodmenys, aspartataminotransferazės, šarminės fosfatazės aktyvumo padidėjimas kraujyje, bilirubino kiekio padidėjimas kraujyje
	Nedažnas
	Nedažnas
	Dažnas

	Gama gliutamiltransferazės aktyvumo padidėjimas kraujyje
	Dažnas
	Dažnas
	Nežinomas

	Alaninaminotransferazės aktyvumo padidėjimas kraujyje
	Nedažnas
	Dažnas
	Dažnas

	Odos ir poodinio audinio sutrikimai

	Bėrimas
	Nedažnas
	Dažnas
	Dažnas

	Nuplikimas
	Nedažnas
	Nedažnas
	Dažnas

	Daugiaformė raudonė (eritema)
	Labai retas
	Nežinomas
	Nežinomas

	Odos vaskulitas
	Nežinomas
	Nežinomas
	Nežinomas

	Skeleto, raumenų ir jungiamojo audinio sutrikimai

	Kraujavimas į raumenis
	Retas
	Nedažnas
	Nežinomas

	Inkstų ir šlapimo takų sutrikimai

	Hematurija
	Dažnas
	Dažnas
	Dažnas

	Su antikoaguliantų vartojimu susijusi nefropatija
	Nežinomas
	Nežinomas
	Nežinomas

	Lytinės sistemos ir krūties sutrikimai

	Nenormalus kraujavimas iš makšties, kraujavimas iš šlapimo ir lyties organų
	Nedažnas
	Dažnas
	Labai dažnas§

	Bendrieji sutrikimai ir vartojimo vietos pažeidimai

	Kraujavimas iš vartojimo vietos
	Nedažnas
	Nedažnas
	Nežinomas

	Tyrimai

	Teigiamas slapto kraujavimo mėginys
	Nedažnas
	Nedažnas
	Nežinomas

	Sužalojimai, apsinuodijimai ir procedūrų komplikacijos

	Sumušimas
	Dažnas
	Dažnas
	Dažnas

	Kraujavimas po procedūros (įskaitant hematomą po procedūros, kraujavimą iš žaizdos, kraujagyslės pradūrimo vietos hematomą ir kraujavimą iš kateterio įstatymo vietos), sekrecija iš žaizdos, kraujavimas iš pjūvio vietos (įskaitant hematomą pjūvio vietoje), kraujavimas per operaciją
	Nedažnas
	Nedažnas
	Dažnas

	Trauminė hemoragija
	Nedažnas
	Nedažnas
	Nežinomas


* CV185057 tyrimo metu (ilgalaikė VTE profilaktika) išplitęs niežėjimas nepasireiškė
† Terminas „Kraujavimas į smegenis“ apima visas intrakranijines ir intraspinalines kraujosruvas (t. y. hemoraginį insultą arba kraujo išsiliejimą uodeguotame branduolyje (lot. Putamen), smegenėlėse, skilveliuose arba subdurinę hemoragiją)
‡ Apima anafilaksinę reakciją, padidėjusį jautrumą vaistiniams preparatams ir padidėjusį jautrumą.
§ Apima gausų menstruacinį kraujavimą, kraujavimą tarp menstruacijų ir kraujavimą iš makšties.

Apiksabano vartojimas gali būti susijęs su padidėjusia slapto ar akivaizdaus kraujavimo iš bet kurio audinio arba organo rizika, dėl kurios galima pohemoraginė anemija. Sutrikimo požymiai, simptomai ir sunkumas gali būti skirtingi, priklausomai nuo kraujavimo vietos, masto ir intensyvumo (žr. 4.4 ir 5.1 skyrius).

Vaikų populiacija
Apiksabano saugumas tirtas viename I fazės ir trijuose II/III fazės klinikiniuose tyrimuose, kuriuose dalyvavo 970 pacientų. 568 iš šių pacientų gavo vieną ar daugiau apiksabano dozių, ir bendra vidutinė vaistinio preparato ekspozicija buvo atitinkamai 1, 24, 331 ir 80 dienų (žr. 5.1 skyrių). Pacientai vartojo pagal amžių pritaikytų apiksabano farmacinių formų pagal kūno svorį koreguotas dozes.

Apskritai apiksabano saugumo duomenys pacientams vaikams nuo 28 dienų iki < 18 metų buvo panašūs kaip suaugusiesiems ir iš esmės nesiskyrė tarp skirtingų vaikų amžiaus grupių.

Dažniausiai pasireiškusios nepageidaujamos reakcijos pacientams vaikams buvo kraujavimas iš nosies ir nenormalus kraujavimas iš makšties (žr. 3 lentelę, kurioje pateikiamas nepageidaujamų reakcijų sąrašas ir dažnis pagal indikacijas).

Pacientams vaikams kraujavimas iš nosies (labai dažnas), nenormalus kraujavimas iš makšties (labai dažnas), padidėjęs jautrumas ir anafilaksija (dažnas), niežėjimas (dažnas), hipotenzija (dažnas), kraujingos išmatos (dažnas), padidėjęs aspartataminotransferazės aktyvumas (dažnas), nuplikimas (dažnas) ir kraujavimas po procedūros (dažnas) buvo registruojami dažniau, palyginti su suaugusiaisiais, gydytais apiksabanu, tačiau toje pačioje dažnumo kategorijoje kaip ir standartinio gydymo (SG) grupės vaikams; vienintelė išimtis buvo nenormalus kraujavimas iš makšties, apie kurį buvo pranešta kaip apie dažną SG grupėje. Visais atvejais, išskyrus vieną, buvo pranešta apie kepenų transaminazių aktyvumo padidėjimą pacientams vaikams, kuriems kartu buvo skiriama chemoterapija dėl piktybinio naviko.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9 Perdozavimas

Perdozavus apiksabano, gali padidėti kraujavimo rizika. Atsiradus kraujavimo sukeltoms komplikacijoms, būtina nutraukti vaistinio preparato vartojimą ir nustatyti kraujavimo šaltinį. Turi būti apsvarstytas tinkamas gydymas, pvz., chirurginė hemostazė, šviežios šaldytos kraujo plazmos perpylimas arba Xa faktoriaus inhibitorių poveikį neutralizuojančio vaistinio preparato skyrimas (žr. 4.4 skyrių).

Kontroliuojamų klinikinių tyrimų duomenimis, sveikiems tiriamiesiems suaugusiems asmenims skyrus iki 50 mg geriamojo apiksabano paros dozę 3–7 dienas (po 25 mg du kartus per parą 7 dienas arba 50 mg vieną kartą per parą 3 dienas), kliniškai reikšmingų nepageidaujamų reakcijų nepasireiškė.

Remiantis sveikų suaugusių tiriamųjų duomenimis, pavartojus aktyvintosios anglies praėjus 2 ir 6 valandoms po 20 mg apiksabano dozės suvartojimo, vidutinis apiksabano AUC sumažėjo atitinkamai 50 % ir 27 %, o poveikio Cmax nebuvo. Vidutinis apiksabano pusinės eliminacijos laikas sutrumpėjo nuo 13,4 valandų, vartojant tik apiksabano, iki atitinkamai 5,3 valandų ir 4,9 valandų, pavartojus aktyvintosios anglies praėjus 2 ir 6 valandoms po apiksabano suvartojimo. Taigi, aktyvintosios anglies vartojimas gali būti naudingas, gydant apiksabano perdozavimą arba atsitiktinį nurijimą.

Pacientams, sergantiems galutinės stadijos inkstų liga (GSIL), per burną skiriant vienkartinę 5 mg apiksabano dozę, apiksabano AUC dėl hemodializės sumažėjo 14 %. Todėl hemodializė nėra veiksminga priemonė perdozavus apiksabano.

Tais atvejais, kai reikia neutralizuoti antikoaguliacinį poveikį dėl gyvybei pavojingo arba nekontroliuojamo kraujavimo, suaugusiesiems galima skirti Xa faktoriaus inhibitorių poveikį neutralizuojantį vaistinį preparatą (andeksanetą alfa) (žr. 4.4 skyrių). Galima spręsti ir dėl protrombino komplekso koncentrato (PKK) ar rekombinantinio VIIa faktoriaus skyrimo. Apiksabano farmakodinaminio poveikio panaikinimas, nustatytas trombino generacijos testo rezultatų pokyčiais, buvo akivaizdus infuzijos pabaigoje ir pasiekė pradines vertes per 4 valandas po 4 faktoriaus PKK 30 minučių trukmės infuzijos sveikiems tiriamiesiems. Vis dėlto nėra 4 faktoriaus PKK preparatų vartojimo klinikinėje praktikoje patirties, juos skiriant kraujavimui, sustabdyti apiksabano vartojusiems pacientams. Rekombinantinio VIIa faktoriaus skyrimo apiksabano vartojantiems pacientams patirties iki šiol nėra. Atsižvelgiant į kraujavimo mažėjimą, reikia apsvarstyti kartotinės rekombinantinio VIIa faktoriaus dozės skyrimą ir dozės koregavimą.

Specifinis neutralizuojantysis vaistinis preparatas (andeksanetas alfa), kuris slopina apiksabano farmakodinaminį poveikį, vaikų populiacijai nėra patvirtintas (žr. andeksaneto alfa preparato charakteristikų santrauką). Taip pat galima spręsti dėl šviežios šaldytos plazmos transfuzijos arba protrombino komplekso koncentrato (PKK) ar rekombinantinio VIIa faktoriaus skyrimo.

Priklausomai nuo prieinamumo, reikia numatyti galimybę pasikonsultuoti su krešėjimo sutrikimų ekspertu, jei atsiranda stiprus kraujavimas.


5. FARMAKOLOGINĖS SAVYBĖS

5.1 Farmakodinaminės savybės

Farmakoterapinė grupė – antitromboziniai vaistiniai preparatai, tiesioginiai Xa faktoriaus inhibitoriai, ATC kodas – B01AF02.

Veikimo mechanizmas
Apiksabanas yra stiprus, per burną vartojamas, grįžtamojo poveikio, tiesioginis ir labai selektyvus aktyvios Xa faktoriaus srities inhibitorius. Jo antitromboziniam poveikiui pasireikšti nereikia antitrombino III. Apiksabanas slopina ir laisvąjį, ir prie krešulio prisijungusį Xa faktorių bei protrombinazės aktyvumą. Apiksabanas tiesiogiai neveikia trombocitų agregacijos, tačiau netiesiogiai slopina trombino sužadintą trombocitų agregaciją. Slopindamas Xa faktorių apiksabanas apsaugo nuo trombino susidarymo ir trombo formavimosi. Ikiklinikinių tyrimų duomenimis nustatyta, kad apiksabanas gyvūnų modeliuose sukelia antitrombozinį poveikį ir apsaugo nuo arterijų bei venų trombozės, jo skiriant tokiomis dozėmis, kurios nekeičia hemostazės.

Farmakodinaminis poveikis
Farmakodinaminis apiksabano poveikis atitinka jo veikimo mechanizmą (Xa faktoriaus slopinimą). Dėl Xa faktoriaus slopinimo, apiksabanas ilgina krešėjimo tyrimų rezultatų rodmenis, pvz., protrombino laiką (PL), TNS ir aktyvinto dalinio tromboplastino laiką (aDTL). Suaugusiesiems vartojant terapinę vaistinio preparato dozę, šių krešėjimo tyrimų rezultatų pokyčiai yra nedideli ir labai skiriasi įvairiems pacientams. Vertinant farmakodinaminį apiksabano poveikį, šių tyrimų atlikinėti nerekomenduojama. Atliekant trombino susidarymo tyrimą apiksabanas sumažino endogeninio trombino potencialą, trombino susidarymo žmogaus plazmoje rodiklį.

Apiksabano slopinamasis poveikis Xa faktoriaus aktyvumui (AXA) taip pat nustatytas įrodžius Xa faktoriaus fermento aktyvumo sumažėjimą, naudojant daugelį rinkoje esančių Xa faktoriaus slopinimo tyrimo rinkinių, tačiau naudojant šiuos rinkinius gaunami rezultatai tarpusavyje skiriasi. Klinikinių tyrimų su suaugusiaisiais metu surinkti duomenys gauti tik atliekant Rotachrom® heparino chromogeninį tyrimą. Xa faktoriaus slopinimas rodo beveik tiesioginį tiesinį priklausomumą nuo apiksabano koncentracijos plazmoje, ir šis poveikis būna stipriausias susidarius didžiausiai apiksabano koncentracijai plazmoje. Priklausomybė tarp apiksabano koncentracijos plazmoje ir Xa faktoriaus slopinimo yra beveik tiesinė, skiriant įvairias apiksabano dozes. Apiksabano tyrimų su vaikais rezultatai rodo, kad tiesinis ryšys tarp apiksabano koncentracijos ir AXA atitinka anksčiau nustatytą ryšį suaugusiesiems. Tai patvirtina dokumentuotą apiksabano, kaip selektyvaus FXa inhibitoriaus, veikimo mechanizmą.

4 lentelėje pateikiama kiekvienos indikacijos suaugusiesiems numanoma ekspozicija esant nusistovėjusiai pusiausvyrinei koncentracijai ir Xa faktoriaus slopinimo aktyvumas. Pacientų, kuriems pasireiškia su vožtuvų liga nesusijęs prieširdžių virpėjimas (VNPV) ir kurie vartojo apiksabano insulto ir sisteminės embolijos profilaktikai, rezultatai rodo mažesnį nei 1,7 karto svyravimą tarp didžiausios ir mažiausios vaistinio preparato koncentracijos. Pacientų, vartojusių apiksabano GVT bei PE gydyti, ir pasikartojančios GVT bei PE profilaktikai, rezultatai rodo mažesnį nei 2,2 karto svyravimą tarp didžiausios ir mažiausios vaistinio preparato koncentracijos.

4 lentelė. Prognozuojama apiksabano ekspozicija nusistovėjus pusiausvyrinei koncentracijai ir Xa faktoriaus slopinimo aktyvumas

	
	Apiks.
Cmax (ng/ml)
	Apiks.
Cmin (ng/ml)
	Apiks. Xa faktoriaus slopinimo aktyvumo maks. (TV/ml)
	Apiks. Xa faktoriaus slopinimo aktyvumo min. (TV/ml)

	
	Mediana [5-oji, 95-oji procentilės]

	Insulto ir sisteminės embolijos profilaktika: VNPV

	2,5 mg du kartus per parą*
	123 [69, 221]
	79 [34, 162]
	1,8 [1,0, 3,3]
	1,2 [0,51, 2,4]

	5 mg du kartus per parą
	171 [91, 321]
	103 [41, 230]
	2,6 [1,4, 4,8]
	1,5 [0,61, 3,4]

	GVT gydymas, PE gydymas ir pasikartojančios GVT bei PE (VTEt) profilaktika

	2,5 mg du kartus per parą
	67 [30, 153]
	32 [11, 90]
	1.0 [0.46, 2.5]
	0.49 [0.17, 1.4]

	5 mg du kartus per parą
	132 [59, 302]
	63 [22, 177]
	2.1 [0.91, 5.2]
	1.0 [0.33, 2.9]

	10 mg du kartus per parą
	251 [111, 572]
	120 [41, 335]
	4.2 [1.8, 10.8]
	1.9 [0.64, 5.8]


*Populiacija su koreguota doze pagal ARISTOTLE tyrimo 2 iš 3 dozės mažinimo kriterijus.

Nors gydant apiksabanu, jo ekspozicijos įprastai stebėti nereikia, gali būti naudinga atlikti kalibruotą kiekybinį poveikio anti-Xa faktoriui tyrimą esant išskirtinėms aplinkybėms, kai apiksabano ekspozicijos nustatymas gali padėti priimti klinikinius sprendimus, pvz., perdozavimo ar neatidėliotinų operacijų atvejais.

Vaikų populiacija
Apiksabano tyrimuose su vaikais buvo naudojama „STA® Liquid Anti-Xa apixaban“ mėginių analizė. Šių tyrimų rezultatai rodo, kad tiesinis ryšys tarp apiksabano koncentracijos ir slopinamojo poveikio Xa faktoriaus aktyvumui (angl. anti-Factor Xa activity, AXA) atitinka anksčiau nustatytą ryšį suaugusiesiems. Tai patvirtina dokumentuotą apiksabano, kaip selektyvaus FXa inhibitoriaus, veikimo mechanizmą.

Tyrimo CV185155 metu svorio kategorijoje nuo 9 iki ≥ 35 kg geometrinio vidurkio (%CV) AXAmin ir AXAmax buvo nuo 27,1 (22,2) ng/ml iki 71,9 (17,3) ng/ml ir tai atitiko geometrinio vidurkio (%CV) reikšmes Cminss ir Cmaxss 30,3 (22) ng/ml ir 80,8 (16,8) ng/ml. Naudojant vaikams skirtą dozavimo režimą šiuose AXA diapazonuose pasiektos ekspozicijos buvo panašios į tas, kurios buvo nustatytos suaugusiesiems, du kartus per parą vartojantiems 2,5 mg apiksabano dozę.

Tyrimo CV185362 metu kūno svorio kategorijoje nuo 6 iki ≥ 35 kg geometrinio vidurkio (%CV) AXAmin ir AXAmax buvo nuo 67,1 (30,2) ng/ml iki 213 (41,7) ng/ml ir tai atitiko geometrinio vidurkio (%CV) reikšmes Cminss ir Cmaxss 71,3 (61,3) ng/ml ir 230 (39,5) ng/ml. Naudojant vaikams skirtą dozavimo režimą šiuose AXA diapazonuose pasiektos ekspozicijos buvo panašios į tas, kurios buvo nustatytos suaugusiesiems, vartojantiems 5 mg apiksabano du kartus per parą.

Tyrimo CV185325 metu kūno svorio kategorijoje nuo 6 iki ≥ 35 kg geometrinio vidurkio (%CV) AXAmin ir AXAmax buvo nuo 47,1 (57,2) ng/ml iki 146 (40,2) ng/ml ir tai atitiko geometrinio vidurkio (%CV) reikšmes Cminss ir Cmaxss 50 (54,5) ng/ml ir 144 (36,9) ng/ml. Naudojant vaikams skirtą dozavimo režimą šiuose AXA diapazonuose pasiektos ekspozicijos buvo panašios į tas, kurios buvo nustatytos suaugusiesiems, vartojantiems 5 mg apiksabano du kartus per parą.

Numanoma pusiausvyrinės koncentracijos ekspozicija ir Xa faktoriaus slopinimo aktyvumas vaikų populiacijos tyrimuose rodo, kad pusiausvyrinės apiksabano koncentracijos ir AXA svyravimai nuo didžiausios iki mažiausios reikšmės bendroje populiacijoje buvo maždaug 3 kartai (min., maks.: 2,65– 3,22).

Klinikinis veiksmingumas ir saugumas

Insulto ir sisteminės embolijos profilaktika pacientams, kuriems pasireiškia su vožtuvų liga nesusijęs prieširdžių virpėjimas (VNPV)
Klinikinės programos (ARISTOTLE: apiksabanas, palyginti su varfarinu; AVERROES: apiksabanas, palyginti su ASR) metu į grupes atsitiktinės atrankos būdu buvo suskirstyti iš viso 23 799 suaugę pacientai, įskaitant 11 927, kuriems atsitiktinės atrankos būdu buvo paskirta vartoti apiksabano. Programa buvo suplanuota taip, kad parodytų apiksabano, vartojamo insulto ir sisteminės embolijos profilaktikai, veiksmingumą ir saugumą pacientams, kuriems pasireiškia su vožtuvų liga nesusijęs prieširdžių virpėjimas (VNPV) ir yra vienas ar daugiau papildomų rizikos veiksnių, pvz.:
· anksčiau patirtas insultas arba praeinantis smegenų išemijos priepuolis (PSIP);
· amžius ≥ 75 metų;
· hipertenzija;
· cukrinis diabetas;
· simptomus sukeliantis širdies nepakankamumas (≥ II klasės pagal NYHA).

ARISTOTLE tyrimas
ARISTOTLE tyrimo metu iš viso 18 201 suaugusiam pacientui atsitiktinės atrankos būdu buvo paskirtas dvigubai koduotas gydymas 5 mg apiksabano doze du kartus per parą (arba 2,5 mg doze du kartus per parą atrinktiems pacientams [4,7 %], žr. 4.2 skyrių) arba varfarinu (tikslinės TNS ribos 2,0‑3,0), pacientai vartojo tiriamąją veikliąją medžiagą vidutiniškai 20 mėnesių. Vidutinis tiriamųjų amžius buvo 69,1 metai, vidutinis CHADS2 įvertinimas buvo 2,1 ir 18,9 % pacientų anksčiau buvo patyrę insultą arba PSIP.

Tyrimo duomenimis, vartojant apiksabano, buvo pasiektas statistiškai reikšmingas svarbiausiosios vertinamosios baigties apsaugos nuo insulto (hemoraginio arba išeminio) ir sisteminės embolijos pranašumas (žr. 5 lentelę), palyginti su varfarinu.

5 lentelė. Veiksmingumo vertinamosios baigtys pacientams, kuriems pasireiškia prieširdžių virpėjimas, ARISTOTLE tyrimo metu

	
	Apiksabanas
N = 9 120
n (% per metus)
	Varfarinas
N = 9 081
n (% per metus)
	Santykinė rizika (95 % PI)
	p reikšmė

	Insultas arba sisteminė embolija
	212 (1,27)
	265 (1,60)
	0,79 (0,66, 0,95)
	0,0114

	Insultas
	
	
	
	

	Išeminis arba neapibūdintas
	162 (0,97)
	175 (1,05)
	0,92 (0,74, 1,13)
	

	Hemoraginis
	40 (0,24)
	78 (0,47)
	0,51 (0,35, 0,75)
	

	Sisteminė embolija
	15 (0,09)
	17 (0,10)
	0,87 (0,44, 1,75)
	



Pacientų, kuriems atsitiktinės atrankos būdu buvo paskirta vartoti varfarino, dalies, kai buvo pasiektos protrombino laiko terapinės ribos (ang. time in therapeutic range, TTR) (TNS 2–3) procentinė mediana buvo 66 %.

Nustatyta, kad apiksabanas sumažino insulto ir sisteminės embolijos atvejų skaičių, palyginti su varfarinu, esant bet kuriam nukrypimui nuo centrinio TTR. Didžiausio kvartilio nuo centrinio TTR santykinė rizika vartojant apiksabano, palyginti su varfarinu, buvo 0,73 (95 % PI, 0,38, 1,40).

Buvo įvertintos pagrindinės antrinės vertinamosios baigtys – stipruss kraujavimas ir mirtis dėl įvairių priežasčių, pagal iš anksto nustatytą hierarchinę bandymų strategiją I tipo paklaidoms kontroliuoti tyrimo metu. Buvo pasiektas taip pat ir pagrindinių antrinių vertinamųjų baigčių (stipraus kraujavimo ir mirties dėl įvairių priežasčių) statistiškai reikšmingas pranašumas (žr. 6 lentelę). Gerėjant TNS stebėjimui, pastebėti apiksabano pranašumai, palyginti su varfarinu, mirties dėl įvairių priežasčių atžvilgiu buvo mažesni.

6 lentelė. Antrinės vertinamosios baigtys pacientams, kuriems pasireiškia prieširdžių virpėjimas, ARISTOTLE tyrimo metu

	
	Apiksabanas
N = 9 088
n (% per metus)
	Varfarinas
N = 9 052
n (% per metus)
	Santykinė rizika (95 % PI)
	p reikšmė

	Kraujavimo baigtys

	Stiprus*
	327 (2,13)
	462 (3,09)
	0,69 (0,60, 0,80)
	< 0,0001

	Mirtinas
	10 (0,06)
	37 (0,24)
	
	

	Intrakranijinis
	52 (0,33)
	122 (0,80)
	
	

	Stiprus + KRNS†
	613 (4,07)
	877 (6,01)
	0,68 (0,61, 0,75)
	< 0,0001

	Visi
	2356 (18,1)
	3060 (25,8)
	0,71 (0,68, 0,75)
	< 0,0001

	Kitos vertinamosios baigtys

	Mirtis, ištikusi dėl įvairių priežasčių
	603 (3,52)
	669 (3,94)
	0,89 (0,80, 1,00)
	0,0465

	Miokardo infarktas
	90 (0,53)
	102 (0,61)
	0,88 (0,66, 1,17)
	


* Stiprus kraujavimas apibūdinamas pagal tarptautinės trombozės ir hemostazės draugijos (angl. International Society on Thrombosis and Haemostasis, ISTH) kriterijus.
† Kliniškai reikšmingas nestiprus kraujavimas.

Bendrasis gydymo nutraukimo dėl nepageidaujamų reakcijų dažnis ARISTOTLE tyrimo metu vartojant apiksabano buvo 1,8 %, o vartojant varfarino – 2,6 %.

Veiksmingumo rezultatai iš anksto apibūdintuose pogrupiuose, įskaitant pogrupius, suskirstytus pagal CHADS2 balą, amžių, kūno svorį, lytį, inkstų funkcijos būklę, anksčiau patirtą insultą arba PSIP ir cukrinį diabetą, atitiko pagrindinius veiksmingumo rezultatus bendrojoje populiacijoje, tirtoje klinikinio tyrimo metu.

Stipraus kraujavimo iš virškinimo trakto (įskaitant kraujavimą iš viršutinės VT dalies, kraujavimą iš apatinės VT dalies ir kraujavimą iš tiesiosios žarnos) pagal ISTH dažnis buvo 0,76 % per metus vartojant apiksabano ir 0,86 % per metus vartojant varfarino.

Stipraus kraujavimo rezultatai iš anksto apibūdintuose pogrupiuose, įskaitant pagal CHADS2 įvertinimą, amžių, kūno svorį, lytį, inkstų funkcijos būklę, anksčiau patirtą insultą arba PSIP ir diabetą, atitiko rezultatus bendrojoje populiacijoje, tirtoje tyrimo metu.

AVERROES tyrimas
AVERROES tyrimo metu tyrėjams nusprendus, kad iš viso 5 598 suaugę pacientai netinkami gydyti VKA, jiems atsitiktinės atrankos būdu buvo paskirtas gydymas 5 mg apiksabano doze du kartus per parą (arba 2,5 mg doze du kartus per parą atrinktiems pacientams [6,4 %], žr. 4.2 skyrių) arba ASR. Buvo skiriama vartoti vienkartinė ASR paros dozė tyrėjo nuožiūra: 81 mg (64 %), 162 mg (26,9 %), 243 mg (2,1 %) arba 324 mg (6,6 %). Pacientai vartojo tiriamojo vaistinio preparato vidutiniškai 14 mėnesių. Vidutinis amžius buvo 69,9 metai, vidutinis CHADS2 įvertinimas – 2,0 ir 13,6 % pacientų anksčiau buvo patyrę insultą arba PSIP.

Dažnos priežastys, dėl kurių netiko gydymas VKA, AVERROES tyrimo metu buvo negalėjimas / maža galimybė nustatyti TNS reikiamais laiko intervalais (42,6 %), pacientas atsisakė gydymo VKA (37,4 %), CHADS2 balas = 1 ir gydytojas nerekomendavo gydymo VKA (21,3 %), pacientas negalėjo tinkamai laikytis VKA vaistinio preparato vartojimo nurodymų (15,0 %) ir bus sunkumai / tikėtini sunkumai susisiekiant su pacientu, prireikus skubiai keisti dozę (11,7 %).

AVERROES tyrimas buvo nutrauktas anksčiau nei numatyta, remiantis nepriklausomo duomenų stebėjimo komiteto rekomendacija, gavus aiškius insulto ir sisteminės embolijos sumažėjimo įrodymus ir priimtinus saugumo duomenis.

Bendrasis gydymo nutraukimo dėl nepageidaujamų reakcijų dažnis AVERROES tyrimo metu vartojant apiksabano buvo 1,5 %, o vartojant ASR – 1,3 %.

Šio tyrimo duomenimis, vartojant apiksabano, buvo pasiektas statistiškai reikšmingas svarbiausiosios vertinamosios baigties apsaugos nuo insulto (hemoraginio, išeminio ar neapibūdinto) ar sisteminės embolijos pranašumas (žr. 7 lentelę), palyginti su ASR.


7 lentelė. Svarbiausios veiksmingumo vertinamosios baigtys pacientams, kuriems pasireiškia prieširdžių virpėjimas, AVERROES tyrimo metu

	
	Apiksabanas N = 2 807
n (% per metus)
	ASR
N = 2 791
n (% per metus)
	Santykinė rizika (95 % PI)
	p reikšmė

	Insultas ar sisteminė embolija*
	51 (1,62)
	113 (3,63)
	0,45 (0,32, 0,62)
	< 0,0001

	Insultas
	
	
	
	

	Išeminis ar neapibūdintas
	43 (1,37)
	97 (3,11)
	0,44 (0,31, 0,63)
	

	Hemoraginis
	6 (0,19)
	9 (0,28)
	0,67 (0,24, 1,88)
	

	Sisteminė embolija
	2 (0,06)
	13 (0,41)
	0,15 (0,03, 0,68)
	

	Insultas, sisteminė embolija, MI arba mirtis, kurios priežastis – kraujagyslių sutrikimai *†
	132 (4,21)
	197 (6,35)
	0,66 (0,53, 0,83)
	0,003

	Miokardo infarktas
	24 (0,76)
	28 (0,89)
	0,86 (0,50, 1,48)
	

	Mirtis dėl kraujagyslių sutrikimų
	84 (2,65)
	96 (3,03)
	0,87 (0,65, 1,17)
	

	Mirtis dėl įvairių priežasčių†
	111 (3,51)
	140 (4,42)
	0,79 (0,62, 1,02)
	0,068


* Įvertinant pagal nuosekliąją bandymų strategiją, skirtą I tipo paklaidoms kontroliuoti tyrimo metu.
† Antrinė vertinamoji baigtis.

Statistiškai reikšmingų stipraus kraujavimo dažnio skirtumų vartojant apiksabano ar ASR nebuvo (žr. 8 lentelę).

8 lentelė. Kraujavimo reiškiniai pacientams, kuriems pasireiškia prieširdžių virpėjimas, AVERROES tyrimo metu

	
	Apiksabanas
N = 2 798
n (% per metus)
	ASR
N = 2 780
n (% per metus)
	Santykinė rizika (95 % PI)
	p reikšmė

	Stiprus*
	45 (1,41)
	29 (0,92)
	1,54 (0,96, 2,45)
	0,0716

	Mirtinas, n
	5 (0,16)
	5 (0,16)
	
	

	Intrakranijinis, n
	11 (0,34)
	11 (0,35)
	
	

	Stiprus + KRNS†
	140 (4,46)
	101 (3,24)
	1,38 (1,07, 1,78)
	0,0144

	Visi
	325 (10,85)
	250 (8,32)
	1,30 (1,10, 1,53)
	0,0017


* Stiprus kraujavimas apibūdinamas pagal tarptautinės trombozės ir hemostazės draugijos (angl. International Society on Thrombosis and Haemostasis, ISTH) kriterijus.
† Kliniškai reikšmingas nestiprus kraujavimas.

Pacientai, kuriems pasireiškia VNPV, kuriems yra ŪKS ir (arba) kuriems atliekama PVAI
AUGUSTUS atvirame atsitiktinių imčių, kontroliuojamame, 2-2 veiksnių modelio tyrime dalyvavo 4 614 VNPV patiriantys suaugusieji pacientai, sergantys ŪKS (43 %) ir (arba) kuriems buvo atlikta PVAI (56 %). Visiems pacientams skirtas bazinis gydymas P2Y12 inhibitoriumi (klopidogreliu: 90,3 %), pagal vietos sveikatos priežiūros standartą.

Pacientai per 14 dienų po ŪKS ir (arba) PVAI atsitiktinės atrankos būdu buvo suskirstyti į grupes vartoti 5 mg apiksabano du kartus per parą (2,5 mg du kartus per parą, jeigu atitiko du arba daugiau dozės mažinimo kriterijų; 4,2 % vartojo mažesnę dozę) arba VKA, kartu skiriant ASR (81 mg vieną kartą per parą) arba placebo. Pacientų amžiaus vidurkis buvo 69,9 metų; 94 % atsitiktinės atrankos būdu priskirtų pacientų pagal CHA2DS2-VASc skalę įvertinti > 2 balais, o 47 % pagal HAS-BLED skalę įvertinti > 3 balais. Pacientų, kuriems atsitiktiniu būdu paskirta vartoti VKA, laiko, kai vertės atitiko terapines ribas (TTR) (TNS 2–3), porcentinė dalis buvo 56 %; laiko, kai vertės buvo mažesnės nei TTR – 32 %, o laiko, kai vertės buvo didesnės už TTR –12 %.

Pagrindinis AUGUSTUS tyrimo tikslas buvo įvertinti saugumą, o pagrindinė vertinamoji baigtis – stiprus kraujavimas pagal ISTH arba KRNS kraujavimas. Palyginus apiksabaną su VKA, pagrindinė saugumo vertinamoji baigtis (stiprus kraujavimas pagal ISTH arba KRNS kraujavimas) 6-tą mėnesį nustatyta atitinkamai 241 (10,5 %) pacientui apiksabano grupėje ir 332 (14,7 %) pacientams VKA grupėje (SR = 0,69; 95 % PI: 0,58; 0,82; dvipusio kriterijaus p < 0,0001, rodanti ne prastesnį rezultatą, ir p < 0,0001, rodanti geresnį rezultatą). Vertinant VKA, poveikį, buvo pritaikyta papildoma analizė pogrupiuose pagal TTR ir nustatyta, kad didžiausias kraujavimų dažnis susijęs su žemiausio kvartilio TTR. Kraujavimų dažnis apiksabano ir didžiausio kvartilio TTR pogrupiuose buvo panašus.
Palyginus ASR su placebu, pagrindinė vertinamoji baigtis stiprus kraujavimas pagal ISTH arba KRNS kraujavimas 6-tą mėnesį nustatyta atitinkamai 367 (16,1 %) pacientams ASR grupėje ir 204 (9,0 %) pacientams placebo grupėje (SR = 1,88; 95 % PI: 1,58; 2,23; dvipusio kriterijaus p < 0,0001).

Konkrečiai, apiksabanu gydytų pacientų grupėje stiprus arba KRNS kraujavimas nustatytas atitinkamai 157 (13,7 %) pacientams, vartojusiems ASR, ir 84 (7,4 %) pacientams, vartojusiems placebo. VKA gydytų pacientų grupėje stiprus arba KRNS kraujavimas nustatytas atitinkamai 208 (18,5 %) pacientams, vartojusiems ASR, ir 122 (10,8 %) pacientams, vartojusiems placebo.

Kitokie gydymo poveikiai vertinti kaip antrinis tyrimo tikslas kartu su sudėtinėmis vertinamosiomis baigtimis.
Palyginus apiksabaną su VKA, sudėtinė vertinamoji baigtis mirtis arba kartotinė hospitalizacija nustatyta atitinkamai 541 (23,5 %) pacientui apiksabano grupėje ir 632 (27,4 %) pacientams VKA grupėje. Sudėtinė vertinamoji baigtis mirtis arba išeminis įvykis (insultas, miokardo infarktas, stento trombozė arba skubi revaskuliarizacija) nustatyta atitinkamai 170 (7,4 %) pacientų apiksabano grupėje ir 182 (7,9 %) pacientams VKA grupėje.
Palyginus ASR su placebu, sudėtinė vertinamoji baigtis mirtis arba kartotinė hospitalizacija nustatyta atitinkamai 604 (26,2 %) pacientams ASR grupėje ir 569 (24,7 %) pacientams placebo grupėje. Sudėtinė vertinamoji baigtis mirtis arba išeminis reiškinys (insultas, miokardo infarktas, stento trombozė arba skubi revaskuliarizacija) nustatyta atitinkamai 163 (7,1 %) pacientams ASR grupėje ir 189 (8,2 %) pacientams placebo grupėje.

Pacientai, kuriems atliekama kardioversija
Atvirame daugiacentriame tyrime EMANATE dalyvavo 1 500 suaugusių pacientų, kuriems paskirta kardioversija dėl VNPV ir kurie anksčiau negydyti per burną vartojamais antikoaguliantais arba paskutinę jų dozę suvartojo mažiau kaip prieš 48 valandas. Pacientai atsitiktinės atrankos būdu santykiu 1:1 buvo paskirti į apiksabano arba heparino ir (arba) VKA, vartojamų širdies ir kraujagyslių reiškinių profilaktikai, grupes. Elektrinė ir (arba) farmakologinė kardioversija atlikta suvartojus ne mažiau kaip 5 (penkias) 5 mg du kartus per parą apiksabano dozes (arba tam tikriems pacientams 2,5 mg du kartus per parą (žr. 4.2 skyrių)) arba ne mažiau kaip po 2 valandų po 10 mg įsotinamosios dozės (arba tam tikriems pacientams 5 mg įsotinamosios dozės (žr. 4.2 skyrių)) suvartojimo, jeigu reikėjo kardioversiją reikėjo atlikti anksčiau. Apiksabano grupėje įsotinamąją dozę gavo 342 pacientai (331 pacientas – 10 mg dozę ir 11 pacientų – 5 mg dozę).

Apiksabano grupėje (n = 753) insulto atvejų nebuvo (0 %), o heparino ir (arba) VKA grupėje įvyko 6 (0,80 %) insultai (n = 747; RS 0,00; 95 % PI 0,00; 0,64). Mirtis dėl įvairių priežasčių ištiko 2 pacientus (0,27 %) apiksabano grupėje ir 1 pacientą (0,13 %) heparino ir (arba) VKA grupėje. Apie sisteminės embolijos reiškinius pranešimų negauta.

Stipraus kraujavimo ir KRNS kraujavimo reiškinių atitinkamai patyrė 3 (0,41 %) ir 11 (1,50 %) pacientų apiksabano grupėje, palyginti su 6 (0,83 %) ir 13 (1,80 %) pacientų heparino ir (arba) VKA grupėje.

Šis žvalgomasis tyrimas parodė, kad veiksmingumas ir saugumas apiksabano ir heparino bei (arba) VKA grupėse, vaistinių preparatų skiriant prieš kardioversiją, yra panašūs.

GVT gydymas, PE gydymas ir pasikartojančios GVT bei PE (VTEt) profilaktika
Suaugusiųjų klinikinė programa (AMPLIFY: apiksabano palyginimas su enoksaparinu / varfarinu; AMPLIFY-EXT: apiksabano palyginimas su placebu) buvo suplanuota siekiant parodyti apiksabano veiksmingumą ir saugumą gydant GVT ir (arba) PE (AMPLIFY) ir kai po 6–12 mėnesių trukmės GVT ir (arba) PE gydymo antikoaguliantais šio vaistinio preparato skiriama pasikartojančios GVT ir (arba) PE profilaktikai (AMPLIFY-EXT). Abu šie tyrimai buvo atsitiktinės atrankos, paralelinių grupių, dvigubai koduoti ir tarptautiniai. Juose dalyvavo pacientai, sergantys simptomine proksimaline GVT arba simptomine PE. Visas pagrindines saugumo ir veiksmingumo vertinamąsias baigtis koduotu būdu išnagrinėjo nepriklausomas komitetas.

AMPLIFY tyrimas
Į AMPLIFY tyrimą atsitiktinės atrankos būdu iš viso buvo atrinkti 5 395 suaugę pacientai, kurie buvo gydomi per burną vartojamu apiksabanu (7 dienas du kartus per parą po 10 mg, po to 6 mėnesius du kartus per parą po 5 mg) arba po oda skiriamu enoksaparinu (bent 5 dienas du kartus per parą po 1 mg/kg (tol, kol TNS pasieks ≥ 2)) ir 6 mėnesius per burną vartojamu varfarinu (tikslinis TNS: 2,0–3,0).

Vidutinis tiriamųjų amžius buvo 56,9 m. ir 89,8 % atsitiktinės atrankos būdu priskirtų pacientų buvo patyrę neišprovokuotų VTE reiškinių.

Pacientų, kuriems atsitiktinės atrankos būdu buvo paskirta vartoti varfarino, vidutinis procentinis terapinio diapazono nustatymo laikas (TNS 2,0–3,0) buvo 60,9. Nustatyta, kad apiksabanas sumažino pasikartojančių simptominių VTE reiškinių arba su VTE susijusios mirties atvejų skaičių, esant bet kuriam nukrypimui nuo centrinio TTR; didžiausio kvartilio nuo centrinio TTR santykinė rizika vartojant apiksabano, palyginti su enoksaparinu / varfarinu, buvo 0,79 (95 % PI, 0,39, 1,61).

Šio tyrimo duomenys rodo, kad, vertinant pagal sudėtinę pagrindinę vertinamąją baigtį (t. y. pagal pripažintų pasikartojančių simptominių VTE reiškinių (nemirtinos GVT arba nemirtinos PE) arba su VTE susijusios mirties atvejų skaičių) gydymas enoksaparinu / varfarinu nebuvo pranašesnis už gydymą apiksabanu (žr. 9 lentelę).

9 lentelė. AMPLIFY tyrimo metu gauti veiksmingumo rezultatai

	
	Apiksabanas
N = 2 609
n (%)
	Enoksaparinas / varfarinas
N = 2 635
n (%)
	Santykinė rizika (95 % PI)

	VTE arba su VTE susijusi mirtis
	59 (2,3)
	71 (2,7)
	0,84 (0,60, 1,18)*

	GVT
	20 (0,7)
	33 (1,2)
	

	PE
	27 (1,0)
	23 (0,9)
	

	Su VTE susijusi mirtis
	12 (0,4)
	15 (0,6)
	

	VTE arba mirtis dėl įvairių priežasčių
	84 (3,2)
	104 (4,0)
	0,82 (0,61, 1,08)

	VTE arba su širdies ir kraujagyslių reiškiniais susijusi mirtis
	61 (2,3)
	77 (2,9)
	0,80 (0,57, 1,11)

	VTE, su VTE susijusi mirtis arba stiprus kraujavimas
	73 (2,8)
	118 (4,5)
	0,62 (0,47, 0,83)


*Rezultatai buvo ne prastesni nei enoksaparino / varfarino (p reikšmė < 0,0001)

VTE gydymo pradžioje apiksabanas pasižymėjo panašiu veiksmingumu tiek gydant PE sergančius pacientus [santykinė rizika 0,9; 95 % PI (0,5, 1,6)], tiek ir GVT sergančius pacientus [santykinė rizika 0,8; 95 % PI (0,5, 1,3)]. Veiksmingumo rezultatai pogrupiuose, atsižvelgiant į amžių, lytį, kūno masės indeksą (KMI), inkstų funkciją, PE indeksą, GVT trombo vietą ir tai, ar pacientas anksčiau buvo gydomas parenteriniu būdu vartojamu heparinu, iš esmės buvo panašūs.

Pagrindinė saugumo vertinamoji baigtis buvo stiprus kraujavimas. Šio tyrimo duomenys rodo, kad pagrindinės vertinamosios baigties požiūriu apiksabanas buvo statistiškai pranašesnis už enoksapariną / varfariną [santykinė rizika 0,31, 95 % pasikliautinasis intervalas (0,17, 0,55), p reikšmė < 0,0001] (žr. 10 lentelę).

10 lentelė. AMPLIFY tyrimo metu gauti kraujavimo rezultatai

	
	Apiksabanas
N = 2 676
n (%)
	Enoksaparinas / varfarinas
N = 2 689
n (%)
	Santykinė rizika
(95 % PI)

	Stiprus
	15 (0,6)
	49 (1,8)
	0,31 (0,17, 0,55)

	Stiprus + KRNS
	115 (4,3)
	261 (9,7)
	0,44 (0,36, 0,55)

	Nestiprus
	313 (11,7)
	505 (18,8)
	0,62 (0,54, 0,70)

	Visi
	402 (15,0)
	676 (25,1)
	0,59 (0,53, 0,66)



Palyginti su enoksaparino / varfarino grupe, patvirtinto stipraus kraujavimo ir KRNS kraujavimo iš bet kurios anatominės vietos atvejų skaičius apiksabano grupėje paprastai buvo mažesnis. Pripažintas stiprus kraujavimas iš virškinimo trakto pagal ISTH pasireiškė 6 (0,2 %) apiksabanu gydytiems pacientams ir 17 (0,6 %) enoksaparinu / varfarinu gydytų pacientų.

AMPLIFY-EXT tyrimas
Į AMPLIFY-EXT tyrimą atsitiktinės atrankos būdu iš viso buvo atrinkti 2 482 suaugę pacientai, kurie 12 mėnesių buvo gydomi per burną vartojamu apiksabanu (du kartus per parą po 2,5 mg arba du kartus per parą po 5 mg) arba placebu po to, kai buvo baigtas 6–12 mėnesių trukmės pirminis gydymas antikoaguliantais. Prieš pradėdami dalyvauti AMPLIFY-EXT tyrime 836 iš šių pacientų (33,7 %) dalyvavo AMPLIFY tyrime. Vidutinis tiriamųjų amžius buvo 56,7 m. ir 91,7 % atsitiktinės atrankos būdu atrinktų pacientų buvo patyrę neišprovokuotų VTE reiškinių.

Šio tyrimo duomenimis, vertinant pagal pagrindinę vertinamąją baigtį (simptominiai, pasikartojantys VTE reiškiniai (nemirtina GVT arba nemirtina PE) arba mirtis dėl įvairių priežasčių), abi apiksabano dozės buvo statistiškai pranašesnės už placebą (žr. 11 lentelę).

11 lentelė. AMPLIFY-EXT tyrimo metu gauti veiksmingumo rezultatai

	
	Apiksabanas
	Apiksabanas
	Placebas
	Santykinė rizika (95 % PI)

	
	2,5 mg
N = 840
	5,0 mg
N = 813
	
N = 829
	2,5 mg apiks., lyginant su placebu
	5,0 mg apiks., lyginant su placebu

	
	n (%)
	
	

	Pasikartojantys VTE reiškiniai arba mirtis dėl įvairių priežasčių
	19 (2,3)
	14 (1,7)
	77 (9,3)
	0,24
(0,15, 0,40)¥
	0,19
(0,11, 0,33)¥

	GVT*
	6 (0,7)
	7 (0,9)
	53 (6,4)
	
	

	PE*
	7 (0,8)
	4 (0,5)
	13 (1,6)
	
	

	Mirtis dėl įvairių priežasčių
	6 (0,7)
	3 (0,4)
	11 (1,3)
	
	

	Pasikartojantys VTE reiškiniai arba su VTE susijusi mirtis
	14 (1,7)
	14 (1,7)
	73 (8,8)
	0,19
(0,11, 0,33)
	0,20
(0,11, 0,34)

	Pasikartojantys VTE reiškiniai arba su širdies ir kraujagyslių reiškiniais susijusi mirtis
	14 (1,7)
	14 (1,7)
	76 (9,2)
	0,18
(0,10, 0,32)
	0,19
(0,11, 0,33)

	Nemirtina GVT†
	6 (0,7)
	8 (1,0)
	53 (6,4)
	0,11
(0,05, 0,26)
	0,15
(0,07, 0,32)

	Nemirtina PE†
	8 (1,0)
	4 (0,5)
	15 (1,8)
	0,51
(0,22, 1,21)
	0,27
(0,09, 0,80)

	Su VTE susijusi mirtis
	2 (0,2)
	3 (0,4)
	7 (0,8)
	0,28
(0,06, 1,37)
	0,45
(0,12, 1,71)


¥ p reikšmė < 0,0001
* Jei pacientui pasireiškė daugiau nei vienas sudėtinei vertinamajai baigčiai priskiriamas reiškinys, į ataskaitą įtrauktas tik pirmasis reiškinys (pvz., jei tiriamasis iš pradžių patyrė GVT, o vėliau – PE, į ataskaitą įtraukta tik GVT).
† Kai kuriems tiriamiesiems gali pasireikšti daugiau nei vienas reiškinys ir jie gali būti pateikti abiejose klasifikacijose.

Apiksabano veiksmingumas VTE pasikartojimo profilaktikai išliko panašus visuose pogrupiuose, įskaitant pagal amžių, lytį, KMI ir inkstų funkciją sudarytus pogrupius.

Pagrindinė vertinamoji baigtis buvo stiprus kraujavimas gydymo laikotarpiu. Šio tyrimo duomenys rodo, kad stipraus kraujavimo dažnis abiejų apiksabano dozių grupėse statistiškai nesiskyrė nuo to, kuris pasireiškė placebo grupėje. Tarp tų, kurie du kartus per parą vartojo po 2,5 mg apiksabano ir placebo grupės nebuvo pastebėta statistiškai reikšmingų stipraus kraujavimo + KRNS, nestipraus kraujavimo ir visų kraujavimų dažnio skirtumų (žr. 12 lentelę).

12 lentelė. AMPLIFY-EXT tyrimo metu gauti kraujavimo rezultatai

	
	Apiksabanas
	Apiksabanas
	Placebas
	Santykinė rizika (95 % PI)

	
	2,5 mg
N = 840
	5,0 mg
N = 811
	
N = 826
	2,5 mg apiks.
lyginant su placebu
	5,0 mg apiks.
lyginant su placebu

	
	
	n (%)
	
	
	

	Stiprus
	2 (0,2)
	1 (0,1)
	4 (0,5)
	0,49
(0,09, 2,64)
	0,25
(0,03, 2,24)

	Stiprus + KRNS
	27 (3,2)
	35 (4,3)
	22 (2,7)
	1,20
(0,69, 2,10)
	1,62
(0,96, 2,73)

	Nestiprus
	75 (8,9)
	98 (12,1)
	58 (7,0)
	1,26
(0,91, 1,75)
	1,70
(1,25, 2,31)

	Visi
	94 (11,2)
	121 (14,9)
	74 (9,0)
	1,24
(0,93, 1,65)
	1,65
(1,26, 2,16)



Patvirtintas stiprus kraujavimas iš virškinimo trakto pagal ISTH pasireiškė 1 (0,1 %) pacientui, vartojusiam po 5 mg apiksabano du kartus per parą, nepasireiškė nei vienam po 2,5 mg apiksabano du kartus per parą vartojusiam pacientui ir pasireiškė 1 (0,1 %) placebo vartojusiam pacientui.

Vaikų populiacija

Venų tromboembolijos (VTE) gydymas ir VTE pasikartojimo profilaktika pacientams vaikams nuo 28 dienų iki mažiau kaip 18 metų
Tyrimas CV185325 buvo atsitiktinių imčių, aktyviai kontroliuojamas, atviras, daugiacentris tyrimas, skirtas įvertinti apiksabano vartojimą pacientų vaikų VTE gydymui. Šiame aprašomajame veiksmingumo ir saugumo tyrime dalyvavo 217 pacientų vaikų, kuriems reikėjo antikoaguliacinio gydymo dėl VTE ir VTE pasikartojimo profilaktikos; 137 pacientai pateko į 1-ąją amžiaus grupę (nuo 12 iki < 18 metų), 44 pacientai – į 2-ąją amžiaus grupę (nuo 2 iki < 12 metų), 32 pacientai – į 3- iąją amžiaus grupę (nuo 28 dienų iki < 2 metų) ir 4 pacientai – į 4-ąją amžiaus grupę (nuo gimimo iki < 28 dienų). Pradinė VTE buvo patvirtinta vaizdiniu tyrimu ir nepriklausomai įvertinta. Prieš priskyrimą atsitiktinėms imtims pacientams buvo skirtas standartinis antikoaguliacinis gydymas iki 14 dienų (vidutinė standartinio antikoaguliacinio gydymo trukmė (SN) prieš tiriamojo vaistinio preparato vartojimo pradžią buvo 4,8 (2,5) dienos, o 92,3 % pacientų tyrimą pradėjo po ≤ 7 dienų). Pacientai santykiu 2:1 buvo priskirti atsitiktinėms imtims ir vartojo pagal amžių pritaikytą apiksabano formą (dozės koreguotos pagal kūno svorį, kad atitiktų dozavimą suaugusiesiems, kai iš pradžių skiriama įsotinamoji 10 mg dozė du kartus per parą 7 dienas, o paskui po 5 mg du kartus per parą) arba jiems buvo skiriamas standartinis gydymas (SG). Pacientams nuo 2 iki < 18 metų SG sudarė mažos molekulinės masės heparinai (MMMH), nefrakcionuoti heparinai (NFH) arba vitamino K antagonistai (VKA). Pacientams, kurių amžius nuo 28 dienų iki < 2 metų, SG apėmė tik heparinus (NFH arba MMMH). Pagrindinis gydymo etapas truko nuo 42 iki 84 dienų < 2 metų pacientams ir 84 dienas > 2 metų pacientams. Nuo 28 dienų iki < 18 metų pacientai, kurie buvo atsitiktinai priskirti vartoti apiksabano, turėjo galimybę tęsti apiksabano vartojimą dar nuo 6 iki 12 savaičių tęstiniame etape.

Pagrindinė sudėtinė veiksmingumo vertinamoji baigtis apėmė visus vaizdais patvirtintos ir nepriklausomų vertintojų nustatytos simptominės ir nesimptominės pasikartojančios VTE ir su VTE susijusios mirties atvejus. Nė vienas pacientas jokioje gydymo grupėje nemirė nuo VTE. Iš viso 4 (2,8 %) pacientai apiksabano grupėje ir 2 (2,8 %) pacientai SG grupėje patyrė bent 1 nepriklausomų vertintojų patvirtintą simptominį arba nesimptominį VTE pasikartojimo reiškinį.

Ekspozicijos trukmės mediana 143 gydytiems pacientams apiksabano grupėje buvo 84,0 dienos. Ekspozicija buvo ilgesnė nei 84 dienos 67 pacientams (46,9 %). Pagrindinė saugumo vertinamoji baigtis, kurią sudarė sudėtinis stipraus ir KRNS kraujavimo rodiklis, buvo nustatyta 2 (1,4 %) pacientams apiksabano grupėje, palyginti su 1 (1,4 %) pacientu SG grupėje, o RS buvo 0,99 (95 % PI 0,1; 10,8). Visais atvejais tai buvo susiję su KRNS kraujavimu. Nestiprus kraujavimas pasireiškė 51 (35,7 %) pacientui apiksabano grupėje ir 21 (29,6 %) pacientui SG grupėje, o RS buvo 1,19 (95 % PI 0,8; 1,8).

Stiprus kraujavimas buvo apibūdinamas kraujavimas, atitinkantis vieną ar daugiau iš šių kriterijų: i) mirtinas kraujavimas; ii) kliniškai reikšmingas kraujavimas, susijęs su hemoglobino (HB) koncentracijos sumažėjimu bent 20 g/l (2 g/dl) per 24 valandas; iii) kraujavimas, kuris yra retroperitoninis, plaučių, intrakranijinis ar kitaip susijęs su centrine nervų sistema; iv) kraujavimas, dėl kurio reikia chirurginės intervencijos operacinėje (įskaitant intervencinę radiologiją).

Kraujavimas iš KRNS buvo apibrėžiamas kaip kraujavimas, kuris atitinka vieną arba abu iš toliau nurodytų požymių: (i) akivaizdus kraujavimas, dėl kurio skiriamas kraujo preparatas ir kuris nėra tiesiogiai susijęs su tiriamojo sveikatos būkle, ir (ii) kraujavimas, kuriam reikia medicininės ar chirurginės intervencijos, kad būtų atkurta hemostazė, išskyrus intervenciją operacinėje.

Nestiprus kraujavimas buvo apibrėžiamas kaip bet koks akivaizdus ar makroskopinis kraujavimas, neatitinkantis pirmiau nurodytų stipraus kraujavimo arba kliniškai reikšmingo nestipraus kraujavimo kriterijų. Mėnesinių kraujavimas buvo priskiriamas prie nestiprių kraujavimų, o ne prie kliniškai reikšmingų nestiprių kraujavimų.

Tarp 53 pacientų, kurie pradėjo dalyvavimą tęstiniame etape ir vartojo apiksabano, simptominės ir nesimptominės pasikartojančios VTE ar su VTE susijusios mirties atvejų neužfiksuota. Tęstinio etapo metu nė vienas pacientas nepatyrė nepriklausomų vertintojų patvirtinto stipraus ar KRNS kraujavimo reiškinio. Aštuoni (8/53; 15,1 %) pacientai tęstinio etapo metu patyrė nestipraus kraujavimo reiškinius.

Apiksabano grupėje įvyko 3 mirtys, o SG grupėje – 1 mirtis; visi šie atvejai buvo tyrėjo įvertinti kaip su gydymu nesusiję. Remiantis nepriklausomo reiškinių vertinimo komiteto išvada, nė viena iš tų mirčių neįvyko dėl VTE arba kraujavimo reiškinio.

Apiksabano saugumo pacientams vaikams duomenų bazė pagrįsta tyrimu CV185325, skirtu VTE gydymui ir VTE pasikartojimo profilaktikai, ir papildyta tyrimu PREVAPIX-ALL bei tyrimu SAXOPHONE, skirtu pirminei VTE profilaktikai, bei vienkartinės dozės tyrimu CV185118. Ji apima 970 vaikų, iš kurių 568 buvo gydyti apiksabanu.

Patvirtintos indikacijos vaikams pirminei VTE profilaktikai nėra.

VTE profilaktika pacientams vaikams, sergantiems ūmine limfoblastine leukemija arba limfoblastine limfoma (ŪLL, LL)
Atliekant tyrimą PREVAPIX-ALL, iš viso 512 pacientų (nuo ≥ 1 iki < 18 metų), kuriems naujai diagnozuota ŪLL arba LL ir kuriems taikoma indukcinė chemoterapija (įskaitant asparaginazės leidimą nuolatiniu centrinės venos prieigos įrenginiu), atsitiktinių imčių būdu, santykiu 1:1, suskirstyti į atviros trombozės profilaktikos grupes: apiksabano arba standartinio gydymo (neskiriant sisteminių antikoaguliantų). Apiksabanas vartotas pagal kūno svorį nustatomos fiksuotos dozės režimu, kurį taikant susidaro ekspozicija, panaši į susidarančią suaugusiesiems, vartojantiems po 2,5 mg du kartus per parą (žr. 13 lentelę). Apiksabano skirta 2,5 mg tablečių, 0,5 mg tablečių arba 0,4 mg/ml geriamojo tirpalo forma. Ekspozicijos trukmės mediana apiksabano grupėje buvo 25 dienos.

13 lentelė. Apiksabano dozavimas PREVAPIX-ALL tyrimo metu

	Kūno svorio diapazonas
	Dozavimo planas

	nuo 6 iki < 10,5 kg
	Po 0,5 mg du kartus per parą

	nuo 10,5 iki < 18 kg
	Po 1 mg du kartus per parą

	nuo 18 iki < 25 kg
	Po 1,5 mg du kartus per parą

	nuo 25 iki < 35 kg
	Po 2 mg du kartus per parą

	≥ 35 kg
	Po 2,5 mg du kartus per parą



Pagrindinė sudėtinė veiksmingumo vertinamoji baigtis apėmė nustatytą simptominę ir nesimptominę nemirtiną giliųjų venų trombozę, plaučių emboliją, galvos smegenų veninių ančių trombozę ir su venų tromboembolija susijusią mirtį. Pagrindinės veiksmingumo vertinamosios baigties dažnis apiksabano grupėje buvo 31 (12,1 %), palyginti su 45 (17,6 %) standartinio gydymo grupėje. Santykinis rizikos sumažėjimas nebuvo reikšmingas.

Saugumo vertinamosios baigtys vertintos pagal ISTH kriterijus. Pagrindinė saugumo vertinamoji baigtis (stiprus kraujavimas) pasireiškė po 0,8 % pacientų kiekvienoje gydymo grupėje. KRNS kraujavimas nustatytas 11 pacientų (4,3 %) apiksabano grupėje ir 3 pacientams (1,2 %) standartinio gydymo grupėje. Dažniausias KRNS kraujavimas, prisidėjęs prie skirtumo gydymo grupėse, buvo lengvas ar vidutinio intensyvumo kraujavimas iš nosies. Nestipraus kraujavimo atvejų pasireiškė 37 pacientams (14,5 %) apiksabano grupėje ir 20 pacientų (7,8 %) standartinio gydymo grupėje.

Tromboembolijos (TE) profilaktika pacientams vaikams, kuriems yra įgimta arba įgyta širdies liga
SAXOPHONE buvo atsitiktinių imčių (santykiu 2:1), atvirasis daugiacentris palyginamasis tyrimas su pacientais, kurių amžius buvo nuo 28 dienų iki < 18 metų ir kurie sirgo įgimta arba įgyta širdies liga, kai reikia taikyti antikoaguliacinį gydymą. Pacientai vartojo apiksabano arba jiems pagal sveikatos priežiūros standartą taikyta trombozės profilaktika vitamino K antagonistu ar mažos molekulinės masės heparinu. Apiksabanas vartotas fiksuotos dozės pagal kūno svorį nustatomu režimu, kurį taikant susidaro ekspozicija, panaši į susidarančią suaugusiesiems, vartojantiems po 5 mg dozę du kartus per parą (žr. 14 lentelę). Apiksabano skirta 5 mg tablečių, 0,5 mg tablečių arba 0,4 mg/ml geriamojo tirpalo forma. Vidutinė ekspozicijos trukmė apiksabano grupėje buvo 331 para.

14 lentelė. Apiksabano dozavimas SAXOPHONE tyrimo metu

	Kūno svorio diapazonas
	Dozavimo planas

	nuo 6 iki < 9 kg
	Po 1 mg du kartus per parą

	nuo 9 iki < 12 kg
	Po 1,5 mg du kartus per parą

	nuo 12 iki < 18 kg
	Po 2 mg du kartus per parą

	nuo 18 iki < 25 kg
	Po 3 mg du kartus per parą

	nuo 25 iki < 35 kg
	Po 4 mg du kartus per parą

	≥ 35 kg
	Po 5 mg du kartus per parą



Pagrindinė saugumo vertinamoji baigtis, susidedanti iš įvertinto pagal ISTH apibrėžimą stipraus ir KRNS kraujavimo, nustatyta 1 iš 126 pacientų (0,8 %) apiksabano grupėje ir 3 iš 62 pacientų (4,8 %) standartinio gydymo grupėje. Antrinių saugumo vertinamųjų baigčių (patvirtinto stipraus, KRNS ir bet kokio kraujavimo), dažnis abiejose gydymo grupėse buvo panašus. Antrinė saugumo vertinamoji baigtis (vaistinio preparato vartojimo nutraukimas dėl nepageidaujamo reiškinio, netoleravimo arba kraujavimo) pranešta 7 pacientams (5,6 %) apiksabano grupėje ir 1 pacientui (1,6 %) standartinio gydymo grupėje. Nė vienas pacientas jokioje gydymo grupėje nepatyrė tromboembolijos reiškinio. Nė vienoje gydymo grupėje mirties atvejų nepranešta.

Šis tyrimas buvo perspektyviai suplanuotas aprašomajam veiksmingumui ir saugumui nustatyti, dėl tikėtinai mažo TE ir kraujavimo atvejų dažnio šioje populiacijoje. Dėl stebėto mažo TE dažnio šio tyrimo metu galutinio rizikos ir naudos įvertinimo nustatyti nepavyko.

Europos vaistų agentūra atidėjo įpareigojimą pateikti referencinio vaistinio preparato, kurio sudėtyje yra apiksabano, tyrimų su vienu ar daugiau vaikų populiacijos pogrupių duomenis dėl venų tromboembolijos gydymo (vartojimo vaikams informacija pateikiama 4.2 skyriuje).

5.2 Farmakokinetinės savybės

Absorbcija
Suaugusiesiems iki 10 mg apiksabano dozių absoliutus biologinis prieinamumas yra maždaug 50 %. Apiksabanas yra greitai absorbuojamas, o didžiausia jo koncentracija (Cmax) susidaro praėjus 3–4 valandoms po tabletės išgėrimo. Vartojant 10 mg apiksabano dozę su maistu, vaistinio preparato AUC ir Cmax nekinta. Apiksabano galima vartoti valgio metu arba be nevalgius.

Per burną vartojant iki 10 mg apiksabano dozes, jo farmakokinetika yra tiesinė, didinant dozę, ekspozicija proporcingai didėja. Vartojant 25 mg ir didesnes apiksabano dozes, pasireiškia tirpumo ribojama absorbcija ir sumažėjęs biologinis prieinamumas. Apiksabano ekspozicijos rodiklių kintamumas yra nedidelis ar vidutinis, t. y. kintamumas tam pačiam pacientui ir tarp pacientų (CV %) yra atitinkamai maždaug 20 % ir 30 %.

Per burną vartojant 10 mg apiksabano dozę, kaip 2 susmulkintas tabletes po 5 mg, ištirpintas 30 ml vandens, ekspozicija buvo panaši, kaip ir per burną vartojant 2 nesmulkintas tabletes po 5 mg. Per burną vartojant 10 mg apiksabano dozę, susmulkinus 2 tabletes po 5 mg ir sumaišius su 30 g obuolių tyrės, Cmax ir AUC buvo atitinkamai 21 % ir 16 % mažesni nei vartojant 2 nesmulkintas tabletes po 5 mg. Ekspozicijos sumažėjimas nebuvo laikomas kliniškai reikšmingu.

Susmulkintą 5 mg apiksabano tabletę, ištirpintą 60 ml G5W, vartojant pro nazogastrinį vamzdelį, ekspozicija buvo panaši kaip ir kituose klinikiniuose tyrimuose, kuriuose dalyvavo sveiki tiriamieji, kurie per burną vartojo vienkartinę 5 mg apiksabano dozę.

Atsižvelgiant į prognozuojamas dozei proporcingas apiksabano farmakokinetines savybes, atliktų tyrimų biologinio prieinamumo rezultatai taikomi mažesnėms apiksabano dozėms.

Vaikų populiacija
Apiksabanas greitai absorbuojamas, o didžiausia jo koncentracija (Cmax) susidaro praėjus maždaug 2 valandoms po vienos dozės suvartojimo.

Pasiskirstymas
Prie suaugusiųjų plazmos baltymų jungiasi apytiksliai 87 % vaistinio preparato. Pasiskirstymo tūris (Vss) yra maždaug 21 litras.

Vaikų populiacijos duomenų apie apiksabano jungimąsi prie plazmos baltymų nėra.

Biotransformacija ir eliminacija
Apiksabanas šalinamas daugeliu būdų. Maždaug 25 % suaugusiųjų suvartotos apiksabano dozės šalinama metabolitų pavidalu, o didžioji jų dalis nustatoma išmatose. Suaugusiesiems apiksabano ekskrecija pro inkstus sudaro maždaug 27 % bendrojo klirenso. Klinikinių ir ikiklinikinių tyrimų metu nustatyta, kad vaistinis preparatas papildomai šalinamas atitinkamai su tulžimi ir tiesioginės ekskrecijos žarnyne būdu.

Suaugusiesiems bendrasis apiksabano klirensas yra apie 3,3 l/val., o jo pusinės eliminacijos laikas – maždaug 12 valandų.

Vaikams bendrasis apskaičiuotas apiksabano klirensas yra maždaug 3,0 l/val.

Svarbiausieji biotransformacijos būdai yra O-demetilinimas ir 3-oksopiperidinilo dalies hidroksilinimas. Apiksabanas daugiausia metabolizuojamas veikiant CYP3A4/5 izofermentams, o CYP1A2, 2C8, 2C9, 2C19 ir 2J2 izofermentų įtaka nedidelė. Svarbiausias su veikliosios medžiagos poveikiu susijęs žmogaus kraujo plazmoje nustatomas komponentas yra nepakitęs apiksabanas, o veiklių kraujyje esančių metabolitų nenustatoma. Apiksabanas yra pernašos baltymų P-gp ir krūties vėžio atsparumo baltymo (BCRP) substratas.

Senyvi pacientai
Senyviems pacientams (vyresniems kaip 65 metų) nustatytos didesnės vaistinio preparato koncentracijos plazmoje, palyginti su jaunesniais asmenimis, vidutinės AUC reikšmės yra maždaug 32 % didesnės, o Cmax nesiskiria.

Sutrikusi inkstų funkcija
Sutrikusi inkstų funkcija nedaro įtakos didžiausiai apiksabano koncentracijai. Vertinant kreatinino klirensą, nustatyta su sumažėjusia inkstų funkcija susijusi padidėjusi apiksabano ekspozicija. Pacientams, kuriems buvo nesunkus (kreatinino klirensas 51–80 ml/min.), vidutinio sunkumo (kreatinino klirensas 30–50 ml/min.) ir sunkus (kreatinino klirensas 15–29 ml/min.) inkstų funkcijos sutrikimas, apiksabano koncentracija plazmoje (AUC) padidėjo atitinkamai 16 %, 29 % ir 44 %, lyginant su asmenimis, kuriems kreatinino klirensas buvo normalus. Inkstų funkcijos sutrikimas neturi akivaizdžios įtakos ryšiui tarp apiksabano koncentracijos kraujo plazmoje ir Xa faktoriaus slopinimo.

Pacientams, sergantiems galutinės stadijos inkstų liga (GSIL), apiksabano AUC padidėjo 36 %, kai vienkartinė 5 mg apiksabano dozė buvo skiriama iš karto po hemodializės, palyginus su pacientais, kurių inkstų funkcija normali. Hemodializę pradėjus praėjus dviem valandoms po vienkartinės 5 mg apiksabano dozės, apiksabano AUC sumažėjo 14 % šiems GSIL sergantiems pacientams, atitinkamai apiksabano dializės klirensas buvo 18 ml/min. Todėl hemodializė nėra veiksminga priemonė perdozavus apiksabano.

Pacientams vaikams, kurių amžius ≥ 2 metai, sunkus inkstų funkcijos sutrikimas diagnozuojamas, kai apskaičiuotasis glomerulų filtracijos greitis (aGFG) tampa mažesnis kaip 30 ml/min/1,73 m2 kūno paviršiaus ploto (KPP). Tyrimo CV185325 metu jaunesniems kaip 2 metų pacientams sunkų inkstų funkcijos sutrikimą apibrėžiančios ribos pagal lytį ir postnatalinį amžių apibendrintos toliau pateiktoje 15 lentelėje; kiekviena iš jų atitinka aGFG < 30 ml/min/1,73 m2 KPP 2 metų ir vyresniems pacientams.

15 lentelė. aGFG tinkamumo ribos tyrimui CV185325

	Postnatalinis amžius (lytis)
	GFG referencinis diapazonas (ml/min./1,73 m2)
	aGFG tinkamumo ribos*

	1 savaitė (vyriška ir moteriška)
	41 ± 15
	≥ 8

	2–8 savaitės (vyriška ir moteriška)
	66 ± 25
	≥ 12

	Nuo > 8 savaičių iki < 2 metų (vyriška ir moteriška)
	96 ± 22
	≥ 22

	2–12 metų (vyriška ir moteriška)
	133 ± 27
	≥ 30

	13–17 metų (vyriška)
	140 ± 30
	≥ 30

	13–17 metų (moteriška)
	126 ± 22
	≥ 30


* Tinkamumo riba dalyvauti tyrime CV185325, kur apskaičiuotasis glomerulų filtracijos greitis (aGFG) buvo apskaičiuotas pagal atnaujintą hospitalinę Schwartz lygtį (Schwartz, GJ et al., CJASN 2009). Ši pagal protokolą nustatyta riba atitiko aGFG, kurio nepasiekus potencialus pacientas buvo laikomas turinčiu „nepakankamą inkstų funkciją“ ir dėl to negalėjo dalyvauti tyrime CV185325. Kiekviena riba buvo nustatyta taip: aGFG, kuris sudaro < 30 % dydžio, gaunamo iš GFG referencinio diapazono (pagal amžių ir lytį) atėmus 1 standartinį nuokrypį (SN). Jaunesnių kaip 2 metų pacientų ribinės vertės atitinka aGFG, kuris yra < 30 ml/min/1,73 m2, o tai yra standartinis sunkaus inkstų nepakankamumo apibrėžimas vyresniems kaip 2 metų pacientams.

Pacientai vaikai, kurių glomerulų filtracijos greitis ≤ 55 ml/min/1,73 m2, tyrime CV185325 nedalyvavo, nors tie, kurių inkstų funkcijos sutrikimas yra lengvas arba vidutinio sunkumo (aGFG nuo ≥ 30 iki < 60 ml/min/1,73 m2 KPP), buvo tinkami dalyvauti. Remiantis duomenimis apie suaugusiuosius ir ribotais duomenimis apie visus apiksabanu gydytus vaikus, dozės nereikia koreguoti vaikams, kurių inkstų funkcijos sutrikimas yra lengvas arba vidutinio sunkumo. Apiksabano nerekomenduojama vartoti pacientams vaikams, kuriems yra sunkus inkstų funkcijos sutrikimas (žr. 4.2 ir 4.4 skyrius).

Sutrikusi kepenų funkcija
Tyrimo metu lyginant vaistinio preparato poveikį 8 asmenims, kuriems buvo nesunkus kepenų funkcijos sutrikimas, A klasės pagal Child-Pugh klasifikaciją, įvertintas 5 balais (n = 6) ir 6 balais (n = 2), 8 asmenims, kuriems buvo vidutinio sunkumo kepenų funkcijos sutrikimas, B klasės pagal Child-Pugh klasifikaciją, įvertintas 7 balais (n = 6) ir 8 balais (n = 2), bei 16 sveikų kontrolinės grupės asmenų, nustatyta, kad vienkartinės 5 mg apiksabano dozės farmakokinetikos ir farmakodinamikos rodikliai asmenims, kuriems buvo kepenų funkcijos sutrikimas, nepakito. Asmenims, kuriems buvo nesunkus ar vidutinio sunkumo kepenų funkcijos sutrikimas, ir sveikiems asmenims nustatyti Xa faktoriaus slopinimo ir TNS rodiklių pokyčiai buvo panašūs.

Apiksabanas netirtas su pacientais vaikais, kurių kepenų funkcija sutrikusi.

Lytis
Apiksabano ekspozicija yra maždaug 18 % didesnė moterims nei vyrams.

Farmakokinetinių savybių skirtumai tarp lyčių pacientams vaikams netirti.

Etninės grupės ir rasė
I fazės tyrimų rezultatai neparodė pastebimų apiksabano farmakokinetikos rodiklių skirtumo baltaodžiams, azijiečiams ir juodaodžiams / afroamerikiečiams asmenims. Pacientams, kuriems buvo skiriama apiksabano, populiacijos farmakokinetikos analizės duomenys paprastai buvo panašūs į I fazės tyrimų rezultatus.

Su etnine grupe ir rase susiję farmakokinetinių savybių skirtumai pacientams vaikams netirti.

Kūno svoris
Pacientams, kurių kūno svoris > 120 kg, nustatyta maždaug 30 % mažesnė apiksabano ekspozicija, o pacientams, kurių kūno svoris < 50 kg – maždaug 30 % didesnė ekspozicija, lyginant su ekspozicija asmenims, kurių kūno svoris buvo 65–85 kg.

Apiksabano skyrimas pacientams vaikams yra pagrįstas fiksuotos dozės pagal kūno svorio kategoriją režimu.

Santykis tarp farmakokinetikos ir farmakodinamikos
Suaugusiesiems farmakokinetikos ir farmakodinamikos (FK / FD) santykis tarp apiksabano koncentracijos plazmoje ir keleto FD vertinamųjų baigčių (Xa faktoriaus slopinimo [AXA], TNS, PL, aDTL) buvo vertinamas skiriant įvairias vaistinio preparato dozes (0,5–50 mg). Santykis tarp apiksabano koncentracijos plazmoje ir Xa faktoriaus slopinimo buvo geriausiai apibūdintas tiesiniu modeliu. Pacientams nustatytas FK / FD santykis buvo panašus į sveikiems asmenims nustatytą FK / FD santykį.

Panašiai apiksabano FK / FD vertinimo vaikams rezultatai rodo, kad tarp apiksabano koncentracijos ir AXA yra tiesinis ryšys. Tai atitinka pirmiau nustatytą ryšį suaugusiesiems.

5.3 Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo, galimo kancerogeniškumo ir toksinio poveikio reprodukcijai ir embriono bei vaisiaus ir jauniklių vystymuisi ikiklinikinių tyrimų duomenys specifinio pavojaus žmogui nerodo.

Kartotinių dozių toksiškumo tyrimų duomenimis, svarbiausi stebėti vaistinio preparato sukeliami reiškiniai buvo susiję su farmakodinaminiu apiksabano poveikiu kraujo krešėjimo rodikliams. Toksinio poveikio tyrimų duomenimis, nustatytas nedaug padidėjęs polinkis kraujuoti arba tokio padidėjimo nenustatyta visai. Vis dėlto šiuos duomenis interpretuoti ekstrapoliuojant žmonėms reikia atsargiai, kadangi toks nustatytas poveikis gali būti susijęs su ikiklinikinių tyrimų metu naudotų gyvūnų rūšių mažesniu jautrumu vaistiniam preparatui, lyginant su žmonėmis.

Žiurkės piene buvo nustatytas didelis apiksabano koncentracijos piene ir koncentracijos patelės kraujo plazmoje santykis (Cmax rodiklis maždaug 8, AUC rodiklis maždaug 30), galimai susijęs su aktyvia vaistinio preparato pernaša į žiurkių pieną.


6. FARMACINĖ INFORMACIJA

6.1 Pagalbinių medžiagų sąrašas

Tabletės šerdis
Mikrokristalinė celiuliozė
Kroskarmeliozės natrio druska
Dokuzato natrio druska
Skiepytasis polivinilkaprolaktamo-polivinilacetato-polietilenglikolio kopolimeras
Magnio stearatas

Tabletės plėvelė (rausvasis „opadry II“)
Hipromeliozė 2910, 15 mPas
Laktozė monohidratas
Titano dioksidas (E171)
Makrogolis 3350
Raudonasis geležies oksidas (E172)
Geltonasis geležies oksidas (E172)

6.2 Nesuderinamumas

Duomenys nebūtini.

6.3 Tinkamumo laikas

3 metai

6.4 Specialios laikymo sąlygos

Šiam vaistiniam preparatui specialių laikymo sąlygų nereikia.

6.5 Talpyklės pobūdis ir jos turinys

Aliuminio-PVC / PE / PVdC lizdinės plokštelės, kuriose yra 14, 20, 28, 30, 56, 60, 90, 100, 168 arba 200 plėvele dengtų tablečių.
Aliuminio-PVC / PE / PVdC perforuotos dalomosios lizdinės plokštelės, kuriose yra 14 x 1, 20 x 1, 28 x 1, 30 x 1, 56 x 1, 60 x 1, 90 x 1, 100 x 1, 168 x 1 arba 200 x 1 plėvele dengtų tablečių.

Gali būti tiekiamos ne visų dydžių pakuotės.

6.6 Specialūs reikalavimai atliekoms tvarkyti

Specialių reikalavimų nėra.

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7. REGISTRUOTOJAS

STADA Arzneimittel AG
Stadastrasse 2-18
61118 Bad Vilbel
Vokietija


8. REGISTRACIJOS PAŽYMĖJIMO NUMERIS (-IAI)

	Lizdinė plokštelė:
LT/1/26/6075/001 – N14
LT/1/26/6075/002 – N20
LT/1/26/6075/003 – N28
LT/1/26/6075/004 – N30
LT/1/26/6075/005 – N56
LT/1/26/6075/006 – N60
LT/1/26/6075/007 – N90
LT/1/26/6075/008 – N100
LT/1/26/6075/009 – N168
LT/1/26/6075/010 – N200
	Dalomoji lizdinė plokštelė:
LT/1/26/6075/011 – N14x1
LT/1/26/6075/012 – N20x1
LT/1/26/6075/013 – N28x1
LT/1/26/6075/014 – N30x1
LT/1/26/6075/015 – N56x1
LT/1/26/6075/016 – N60x1
LT/1/26/6075/017 – N90x1
LT/1/26/6075/018 – N100x1
LT/1/26/6075/019 – N168x1
LT/1/26/6075/020 – N200x1




9. REGISTRAVIMO / PERREGISTRAVIMO DATA

Registravimo data 2026 m. liepos 17 d.


10. TEKSTO PERŽIŪROS DATA

2026 m. liepos 17 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.


























II PRIEDAS

REGISTRACIJOS SĄLYGOS

A. GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B. TIEKIMO IR VARTOJIMO SĄLYGOS AR APRIBOJIMAI

C. KITOS SĄLYGOS IR REIKALAVIMAI REGISTRUOTOJUI 

D. SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI


[bookmark: A._GAMINTOJAS,_ATSAKINGAS_UŽ_SERIJŲ_IŠLE][bookmark: A._GAMINTOJAS_(-AI),_ATSAKINGAS_(-I)_UŽ_]
A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

STADA Arzneimittel AG
Stadastrasse 2-18
61118 Bad Vilbel
Vokietija

arba

Stada M&D S.R.L.
Strada Trascaului Nr 10
401135 Turda
Rumunija

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


[bookmark: _Toc129243129][bookmark: _Toc129243254]B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.


C.	KITOS SĄLYGOS IR REIKALAVIMAI REGISTRUOTOJUI

· Periodiškai atnaujinami saugumo protokolai (PASP)

Registruotojas šio vaistinio preparato periodiškai atnaujinamus saugumo protokolus teikia remdamasis Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje, nustatytais reikalavimais.


D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

· Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti  registracijos bylos 1.8.2 modulyje pateiktame RVP ir suderintose tolesnėse jo versijose.

Atnaujintas rizikos valdymo planas turi būti pateiktas:
· pareikalavus Valstybinei vaistų kontrolės tarnybai prie Lietuvos Respublikos sveikatos apsaugos ministerijos;
· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.

· Papildomos rizikos mažinimo priemonės

Registruotojas turi užtikrinti, kad visiems gydytojams, kurie, kaip tikimasi, gali skirti apiksabaną, būtų
pateikta paciento kortelė ir visi pacientai ir/arba juos prižiūrintyss asmenys gautų paciento kortelę (ji pateikiama kiekvienoje Apixaban STADA pakuotėje).

Paciento kortelės pagrindiniai elementai:
· kraujavimo požymiai bei simptomai ir kada reikia kreiptis pagalbos į sveikatos priežiūros
paslaugų teikėjus;
· gydymo nurodymų laikymosi reikšmė;
· būtinybė visą laiką nešiotis paciento kortelę;
· būtinybė pranešti sveikatos priežiūros specialistams, jog pacientas vartoja apiksabaną, jeigu jiems būtinas koks nors chirurginis gydymas arba invazinė procedūra.

[bookmark: _Toc129243136][bookmark: _Toc129243261]A. ŽENKLINIMAS

INFORMACIJA ANT IŠORINĖS PAKUOTĖS

2,5 mg KARTONO DĖŽUTĖ – visas / sutrumpintas ES harmonizuotas ženklinimo tekstas


1.	VAISTINIO PREPARATO PAVADINIMAS

Apixaban STADA 2,5 mg plėvele dengtos tabletės
apixabanum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje tabletėje yra 2,5 mg apiksabano.


3.	PAGALBINIŲ MEDŽIAGŲ SĄRAŠAS

Sudėtyje yra laktozės. Daugiau informacijos žr. pakuotės lapelyje.


4.	FARMACINĖ FORMA IR KIEKIS PAKUOTĖJE

Plėvele dengta tabletė

10 plėvele dengtų tablečių
10 x 1 plėvele dengtų tablečių
20 plėvele dengtų tablečių
20 x 1 plėvele dengtų tablečių
30 plėvele dengtų tablečių
30 x 1 plėvele dengtų tablečių
60 plėvele dengtų tablečių
60 x 1 plėvele dengtų tablečių
90 plėvele dengtų tablečių
90 x 1 plėvele dengtų tablečių
100 plėvele dengtų tablečių
100 x 1 plėvele dengtų tablečių
168 plėvele dengtos tabletės
168 x 1 plėvele dengtos tabletės
200 plėvele dengtų tablečių
200 x 1 plėvele dengtų tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

STADA Arzneimittel AG
Stadastrasse 2-18
61118 Bad Vilbel
Vokietija


12.	REGISTRACIJOS PAŽYMĖJIMO NUMERIS (-IAI) 

LT/1/26/6074/001 – N10
LT/1/26/6074/009 – N10x1
LT/1/26/6074/002 – N20
LT/1/26/6074/010 – N20x1
LT/1/26/6074/003 – N30
LT/1/26/6074/011 – N30x1
LT/1/26/6074/004 – N60
LT/1/26/6074/012 – N60x1
LT/1/26/6074/005 – N90
LT/1/26/6074/013 – N90x1
LT/1/26/6074/006 – N100
LT/1/26/6074/014 – N100x1
LT/1/26/6074/007 – N168
LT/1/26/6074/015 – N168x1
LT/1/26/6074/008 – N200
LT/1/26/6074/016 – N200x1


13.	SERIJOS NUMERIS 

Lot {numeris}


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

apixaban stada 2,5 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris}
SN: {numeris}
NN: {numeris}




MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

2,5 mg LIZDINĖ PLOKŠTELĖ – visas / sutrumpintas ES harmonizuotas ženklinimo tekstas


1.	VAISTINIO PREPARATO PAVADINIMAS

Apixaban STADA 2,5 mg plėvele dengtos tabletės
apixabanum


2.	REGISTRUOTOJO PAVADINIMAS

STADA Arzneimittel AG


3.	TINKAMUMO LAIKAS

EXP {mm/MMMM}


4.	SERIJOS NUMERIS

Lot {numeris}


5.	KITA



INFORMACIJA ANT IŠORINĖS PAKUOTĖS

5 mg KARTONO DĖŽUTĖ – visas / sutrumpintas ES harmonizuotas ženklinimo tekstas


1.	VAISTINIO PREPARATO PAVADINIMAS

Apixaban STADA 5 mg plėvele dengtos tabletės
apixabanum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje tabletėje yra 5 mg apiksabano.


3.	PAGALBINIŲ MEDŽIAGŲ SĄRAŠAS

Sudėtyje yra laktozės. Daugiau informacijos žr. pakuotės lapelyje.


4.	FARMACINĖ FORMA IR KIEKIS PAKUOTĖJE

Plėvele dengta tabletė

14 plėvele dengtų tablečių
14 x 1 plėvele dengtų tablečių
20 plėvele dengtų tablečių
20 x 1 plėvele dengtų tablečių
28 plėvele dengtos tabletės
28 x 1 plėvele dengtos tabletės
30 plėvele dengtų tablečių
30 x 1 plėvele dengtų tablečių
56 plėvele dengtos tabletės
56 x 1 plėvele dengtos tabletės
60 plėvele dengtų tablečių
60 x 1 plėvele dengtų tablečių
90 plėvele dengtų tablečių
90 x 1 plėvele dengtų tablečių
100 plėvele dengtų tablečių
100 x 1 plėvele dengtų tablečių
168 plėvele dengtos tabletės
168 x 1 plėvele dengtos tabletės
200 plėvele dengtų tablečių
200 x 1 plėvele dengtų tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.



6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP {mm/MMMM}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

STADA Arzneimittel AG
Stadastrasse 2-18
61118 Bad Vilbel
Vokietija


12.	REGISTRACIJOS PAŽYMĖJIMO NUMERIS (-IAI) 

LT/1/26/6075/001 – N14
LT/1/26/6075/011 – N14x1
LT/1/26/6075/002 – N20
LT/1/26/6075/012 – N20x1
LT/1/26/6075/003 – N28
LT/1/26/6075/013 – N28x1
LT/1/26/6075/004 – N30
LT/1/26/6075/014 – N30x1
LT/1/26/6075/005 – N56
LT/1/26/6075/015 – N56x1
LT/1/26/6075/006 – N60
LT/1/26/6075/016 – N60x1
LT/1/26/6075/007 – N90
LT/1/26/6075/017 – N90x1
LT/1/26/6075/008 – N100
LT/1/26/6075/018 – N100x1
LT/1/26/6075/009 – N168
LT/1/26/6075/019 – N168x1
LT/1/26/6075/010 – N200
LT/1/26/6075/020 – N200x1


13.	SERIJOS NUMERIS 

Lot {numeris}


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

apixaban stada 5 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris}
SN: {numeris}
NN: {numeris}




MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

5 mg LIZDINĖ PLOKŠTELĖ – visas / sutrumpintas ES harmonizuotas ženklinimo tekstas


1.	VAISTINIO PREPARATO PAVADINIMAS

Apixaban STADA 5 mg plėvele dengtos tabletės
apixabanum


2.	REGISTRUOTOJO PAVADINIMAS

STADA Arzneimittel AG


3.	TINKAMUMO LAIKAS

EXP {mm/MMMM}


4.	SERIJOS NUMERIS

Lot {numeris}


5.	KITA



PACIENTO KORTELĖ

Apixaban STADA (apiksabanas)

Paciento kortelė

Jūs/ vaikas/ prižiūrintis asmuo šią kortelę turi visada nešiotis su savimi

Parodykite šią kortelę vaistininkui, odontologui bet kuriam kitam sveikatos priežiūros specialistui prieš gydymą.

Man taikomas gydymas antikoaguliantų grupės vaistu Apixaban STADA (apiksabanu), kuris padeda apsisaugoti nuo kraujo krešulių susidarymo.

Prašome užpildyti šį skyrių arba paprašykite tai padaryti gydytojo
Paciento vardas ir pavardė:
Gimimo data:
Indikacija:
Svoris:
Dozė: ..........mg du kartus per parą
Gydytojo vardas ir pavardė:
Gydytojo telefono numeris:

Informacija pacientams/ prižiūrintiems asmenims
· Reguliariai vartokite/ duokite Apixaban STADA kaip nurodyta. Jeigu praleidote rytinę dozę, išgerkite/ paduokite ją iš karto, kai tik prisiminsite, be to, ją galima vartoti kartu su vakarine doze. Praleistą vakarinę dozę galima vartoti/ duoti tik tą patį vakarą. Nevartokite/ neduokite dviejų dozių kitą rytą. Kitą dieną toliau vartokite/ duokite įprastą dozę du kartus per parą, kaip rekomenduojama pagal dozavimo planą.
· Nenutraukite Apixaban STADA vartojimo nepasitarę su gydytoju, nes kiltų insulto/ kraujo krešulio ar kitokių komplikacijų rizika.
· Apixaban STADA padeda skystinti kraują. Tačiau dėl to Jums gali būti didesnė kraujavimo rizika.
· Kraujavimo požymiai ir simptomai yra mėlynių atsiradimas ar kraujavimas po oda, deguto spalvos išmatos, kraujas šlapime, kraujavimas iš nosies, svaigulys, nuovargis, blyškumas ar silpnumas, staigus stiprus galvos skausmas, atkosėjimas krauju ar kraujo išvėmimas.
· Jeigu pasireiškia kraujavimas, kuris nenustoja savaime, nedelsdami kreipkitės medicininės pagalbos.
· Jeigu Jums /pacientui reikalinga chirurginė operacija ar bet kokia invazinė procedūra, informuokite gydytoją, kad Jūs/ ligonis vartojate Apixaban STADA.
                                                                                                                   {mm MMMM}


Informacija sveikatos priežiūros specialistams
· Apixaban STADA (apiksabanas) yra geriamasis antikoaguliantas, kuris veikia tiesiogiai selektyviai slopindamas Xa faktorių.
· Apixaban STADA gali didinti kraujavimo riziką. Pasireiškus stipraus kraujavimo reiškiniams, jo vartojimas turi būti nedelsiant nutrauktas.
· Gydymas Apixaban STADA nereikalauja ekspozicijos stebėjimo. Kalibruotas kiekybinis anti‑Xa faktoriaus mėginys gali būti naudingas išskirtinėmis aplinkybėmis, pvz., perdozavimo ir neatidėliotinos operacijos atvejais (protrombino laiko (PL), tarptautinio normalizuotojo santykio (TNS) ir aktyvinto dalinio tromboplastino laiko (aDTL) krešėjimo mėginiai yra nerekomenduojami) – žr. preparato charakteristikų santrauką (PCS).

Yra suaugusiesiems skirtas vaistinis preparatas, neutralizuojantis apiksabano anti-Xa faktoriaus aktyvumą, tačiau jo saugumas ir veiksmingumas vaikams nenustatyti (žr. andeksaneto alfa preparato charakteristikų santrauką).























B. PAKUOTĖS LAPELIS

Pakuotės lapelis: informacija vartotojui

Apixaban STADA 2,5 mg plėvele dengtos tabletės
apiksabanas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją, vaistininką arba slaugytoją.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos simptomai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?

1. Kas yra Apixaban STADA ir kam jis vartojamas
2. Kas žinotina prieš vartojant Apixaban STADA
3. Kaip vartoti Apixaban STADA
4. Galimas šalutinis poveikis
5. Kaip laikyti Apixaban STADA
6. Pakuotės turinys ir kita informacija


1. Kas yra Apixaban STADA ir kam jis vartojamas

Apixaban STADA sudėtyje yra veikliosios medžiagos apiksabano, kuris priklauso antikoaguliantais vadinamų vaistų grupei. Šis vaistas padeda apsisaugoti nuo kraujo krešulių susiformavimo blokuodamas Xa faktorių, kuris yra svarbus kraujo krešėjimo veiksnys.

Apixaban STADA vartojamas suaugusiesiems:
· kad nesusiformuotų kraujo krešulių (apsisaugoti nuo giliųjų venų trombozės [GVT]) po klubo arba kelio sąnario pakeitimo operacijų. Po klubo arba kelio sąnario operacijos Jums gali būti didesnė rizika susiformuoti kraujo krešuliams kojų venose. Tai gali sukelti kojų patinimą su skausmu arba be jo. Jeigu kraujo krešulys nukeliauja iš kojų į plaučius, jis gali blokuoti kraujotaką plaučiuose ir sukelti dusulį su krūtinės skausmu arba be jo. Ši būklė (plaučių embolija) gali būti pavojinga gyvybei ir reikalauti skubios medicinos pagalbos;

· kad nesusiformuotų kraujo krešuliai širdyje pacientams, kurių širdis plaka neritmiškai (pasireiškia prieširdžių virpėjimas) ir yra bent vienas papildomas rizikos veiksnys. Kraujo krešuliai gali atitrūkti, kraujagyslėmis nukeliauti į smegenis ir sukelti insultą arba nukeliauti į kitus organus ir sutrikdyti normalų šių organų aprūpinimą krauju (tokia būklė dar vadinama sistemine embolija). Insultas gali būti pavojingas gyvybei ir reikalauti skubios medicinos pagalbos;

· kraujo krešuliams kojų venose (giliųjų venų trombozei) bei plaučių kraujagyslėse (plaučių embolijai) gydyti ir apsaugoti, kad vėl nesusiformuotų kraujo krešulių Jūsų kojose ir (arba) plaučiuose.

Apixaban STADA vartojamas vaikams nuo 28 dienų iki mažiau nei 18 metų, kraujo krešuliams gydyti ir jų pasikartojimui venose arba plaučių kraujagyslėse išvengti.

Rekomenduojamą dozę, atitinkančią kūno svorį, žr. 3 skyriuje.


2. Kas žinotina prieš vartojant Apixaban STADA

Apixaban STADA vartoti DRAUDŽIAMA:
· jeigu yra alergija apiksabanui arba bet kuriai pagalbinei šio vaisto medžiagai (jos išvardytos 6 skyriuje);
· jeigu smarkiai kraujuojate;
· jeigu sergate kokio nors organo liga, dėl kurios padidėja stipraus kraujavimo rizika (pvz., aktyvi arba neseniai buvusi skrandžio arba žarnų opa, neseniai pasireiškęs kraujavimas į galvos smegenis);
· jeigu sergate kepenų liga, dėl kurios padidėja kraujavimo rizika (kepenų koaguliopatija);
· jeigu vartojate vaistų, mažinančių kraujo krešėjimą (pvz., varfarino, rivaroksabano, dabigatrano arba heparino), išskyrus atvejus, kai keičiamas gydymas antikoaguliantais arba yra veninis arba arterinis kateteris ir heparinas leidžiamas per šį kateterį jo praeinamumui palaikyti, arba jeigu į kraujagyslę įvestas vamzdelis (kateterinė abliacija) nereguliaraus širdies ritmo (aritmijos) gydymui.

Įspėjimai ir atsargumo priemonės
Pasitarkite su gydytoju, vaistininku arba slaugytoju prieš pradėdami vartoti šį vaistą, jeigu Jums yra kuri nors iš toliau išvardytų būklių:
· padidėjusi kraujavimo rizika, pavyzdžiui:
· krešėjimo sutrikimas, įskaitant būkles, dėl kurių sumažėja trombocitų aktyvumas;
· labai aukštas kraujospūdis, kuris nesureguliuojamas skiriant gydymą vaistais;
· esate vyresni kaip 75 metų;
· sveriate 60 kg arba mažiau;
· sunki inkstų liga arba jeigu Jums atliekamos dializės;
· kepenų liga arba anksčiau buvo kepenų funkcijos sutrikimų;
· šio vaisto bus atsargiai skiriama pacientams, kuriems yra kepenų funkcijos sutrikimų požymių;
· į Jūsų stuburą yra įvestas vamzdelis (kateteris) arba buvo leidžiama vaistų (nejautrai sukelti arba skausmui malšinti); šiuo atveju gydytojas nurodys Jums vartoti šio vaisto po kateterio pašalinimo praėjus 5 valandoms ar daugiau;
· Jums protezuoti širdies vožtuvai;
· jei gydytojas nustatė, kad Jūsų kraujospūdis nestabilus arba jei numatoma skirti kitą gydymą ar atlikti chirurginę operaciją kraujo krešuliui iš plaučių pašalinti.

Vartojant Apixaban STADA, ypatingų atsargumo priemonių reikia:
· jeigu žinote, kad sergate liga, vadinama antifosfolipidiniu sindromu (imuninės sistemos sutrikimas, dėl kurio padidėja kraujo krešulių susiformavimo rizika), pasakykite apie tai savo gydytojui, kuris nuspręs, ar reikės keisti Jums taikomą gydymą.

Jeigu Jums prireiks chirurginės operacijos arba procedūros, kuri gali sukelti kraujavimą, Jūsų gydytojas gali paprašyti laikinai nutraukti šio vaisto vartojimą. Jeigu abejojate, ar procedūra gali sukelti kraujavimą, klauskite gydytojo.

Vaikams ir paaugliams
Šio vaisto nerekomenduojama vartoti vaikams ir paaugliams, kurių kūno svoris mažesnis nei 35 kg.

Kiti vaistai ir Apixaban STADA
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui, vaistininkui arba slaugytojui.

Kai kurie vaistai gali stiprinti Apixaban STADA poveikį, o kiti vaistai gali jį silpninti. Gydytojas nuspręs, ar Jums skirti Apixaban STADA šių vaistų vartojimo metu ir kaip atidžiai turi būti stebima Jūsų būklė.

Toliau išvardyti vaistai gali stiprinti Apixaban STADA poveikį ir didinti nepageidaujamo kraujavimo galimybę:
· kai kurie vaistai nuo grybelių sukeltų infekcijų (pvz., ketokonazolas ir kt.);
· kai kurie priešvirusiniai vaistai nuo ŽIV ar AIDS (pvz., ritonaviras);
· kiti kraujo krešėjimui mažinti vartojami vaistai (pvz., enoksaparinas ir kt.);
· vaistai nuo uždegimo ar skausmo (pvz., acetilsalicilo rūgštis ar naproksenas). Ypač, jeigu esate vyresni kaip 75 metų ir vartojate acetilsalicilo rūgšties, Jums gali būti padidėjusi kraujavimo galimybė;
· vaistai nuo aukšto kraujospūdžio ar širdies sutrikimų (pvz., diltiazemas);
· antidepresantai, vadinamieji selektyvieji serotonino reabsorbcijos inhibitoriai arba serotonino-noradrenalino reabsorbcijos inhibitoriai.

Toliau išvardyti vaistai gali silpninti Apixaban STADA gebėjimą apsaugoti nuo kraujo krešulių susiformavimo:
· vaistai nuo epilepsijos ar traukulių (pvz., fenitoinas ir kt.);
· jonažolės preparatai (vaistažolių papildas, vartojamas nuo depresijos);
· tuberkuliozei ar kitoms infekcijoms gydyti vartojami vaistai (pvz., rifampicinas).

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju, vaistininku arba slaugytoju.

Nėštumas
Apiksabano poveikis nėštumo eigai ir negimusiam kūdikiui nežinomas. Nėštumo metu šio vaisto vartoti negalima. Jeigu šio vaisto vartojimo metu pastojote, nedelsdama kreipkitės į savo gydytoją.

Žindymas
Nežinoma, ar apiksabano išsiskiria į gydytų moterų pieną. Prieš vartojant šio vaisto žindymo metu, pasitarkite su gydytoju, vaistininku arba slaugytoju. Jie Jums patars arba nutraukti žindymą, arba nutraukti ar nepradėti vartoti šio vaisto.

Vairavimas ir mechanizmų valdymas
Nenustatyta, kad apiksabanas veiktų gebėjimą vairuoti ar valdyti mechanizmus.

Apixaban STADA sudėtyje yra laktozės ir natrio
Laktozė: jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Natris: šio vaisto tabletėje yra mažiau kaip 1 mmol (23 mg) natrio, t. y. jis beveik neturi reikšmės.


3. Kaip vartoti Apixaban STADA

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją, vaistininką arba slaugytoją.

Dozė
Nurykite tabletę užsigerdami vandeniu. Apixaban STADA galima vartoti valgio metu arba nevalgius.
Stenkitės tabletes vartoti kasdien tuo pačiu laiku, kad būtų pasiektas geriausias gydomasis poveikis.

Jeigu sunku nuryti visą tabletę, su gydytoju aptarkite kitus būdus, kaip vartoti Apixaban STADA. Tabletę galima susmulkinti ir sumaišyti su vandeniu, arba 5 % gliukozės tirpalu, arba obuolių sultimis, arba obuolių tyre, nedelsiant išgerti.

Nurodymai, kaip susmulkinti:
· susmulkinkite tabletes grūstuvėje su piestele;
· atsargiai išberkite visus miltelius į tinkamą indą ir sumaišykite su nedideliu kiekiu, pvz., 30 ml (2 valgomaisiais šaukštais) vandens ar vienu iš kitų pirmiau nurodytų skysčių, padarydami mišinį;
· išgerkite mišinį;
· paskalaukite grūstuvę ir piestelę, kuriuos naudojote, nedideliu kiekiu vandens ar kitu skysčiu (pvz., 30 ml) ir jį išgerkite.

Prireikus, gydytojas gali paskirti vartoti susmulkintą Apixaban STADA tabletę, sumaišytą su 60 ml vandens arba 5 % gliukozės tirpalo, per nosies-skrandžio vamzdelį.

Apixaban STADA vartokite kaip nurodyta toliau

Kad apsaugotų nuo kraujo krešulių formavimosi po klubo arba kelio sąnario pakeitimo operacijų
Rekomenduojama dozė yra viena 2,5 mg Apixaban STADA tabletė du kartus per parą. Pavyzdžiui, vieną tabletę reikia vartoti ryte ir vieną – vakare.
Pirmąją tabletę turite išgerti praėjus 12–24 valandoms po atliktos operacijos.

Jeigu Jums atlikta didelės apimties klubo sąnario operacija, tablečių paprastai reikės vartoti 32‑38 dienas.
Jeigu Jums atlikta didelės apimties kelio sąnario operacija, tablečių paprastai reikės vartoti 10‑14 dienų.

Kad apsaugotų nuo kraujo krešulių formavimosi širdyje pacientams, kurių širdis plaka neritmiškai ir yra bent vienas papildomas rizikos veiksnys
Rekomenduojama dozė yra viena 5 mg Apixaban STADA tabletė du kartus per parą.

Rekomenduojama dozė yra viena 2,5 mg Apixaban STADA tabletė du kartus per parą, jeigu:
· yra sunkus inkstų veiklos (funkcijos) sutrikimas;
· yra dvi arba daugiau iš toliau išvardytų aplinkybių:
· Jūsų kraujo tyrimų rodmenys rodo blogą inkstų funkciją (kreatinino koncentracija serume yra 1,5 mg/dl [133  µmol/l] arba didesnė);
· esate 80 metų arba vyresni;
· sveriate 60 kg arba mažiau.

Rekomenduojama dozė yra viena tabletė du kartus per parą, pavyzdžiui, vieną tabletę reikia vartoti ryte ir vieną – vakare. Gydytojas nuspręs, kaip ilgai turite tęsti gydymą.

Kraujo krešuliams Jūsų kojų venose ir kraujo krešuliams plaučių kraujagyslėse gydyti
Rekomenduojama dozė pirmąsias 7 dienas yra dvi Apixaban STADA 5 mg tabletės du kartus per parą, pavyzdžiui, dvi tabletes reikia vartoti ryte ir dvi – vakare.
Po 7 dienų rekomenduojama dozė yra viena Apixaban STADA 5 mg tabletė du kartus per parą, pavyzdžiui, vieną tabletę reikia vartoti ryte ir vieną – vakare.

Pakartotino kraujo krešulių susiformavimo prevencijai užbaigus 6 mėnesių gydymą 
Rekomenduojama dozė yra viena Apixaban STADA 2,5 mg tabletė du kartus per parą, pavyzdžiui, vieną tabletę reikia vartoti ryte ir vieną – vakare.
Gydytojas nuspręs, kaip ilgai turite tęsti gydymą.

Vartojimas vaikams ir paaugliams
Kraujo krešuliams gydyti ir užkirsti kelią pakartotiniam kraujo krešulių susiformavimui venose arba plaučių kraujagyslėse.

Visada vartokite arba duokite šį vaistą tiksliai, kaip nurodė Jūsų arba vaiko gydytojas, arba vaistininkas. Jeigu abejojate, kreipkitės į savo arba vaiko gydytoją, vaistininką arba slaugytoją.

Stenkitės dozę vartoti arba duoti kasdien tuo pačiu laiku, kad būtų pasiektas geriausias gydomasis poveikis.

Apixaban STADA dozė priklauso nuo kūno svorio, ją apskaičiuos gydytojas.
Rekomenduojama dozė vaikams ir paaugliams, sveriantiems mažiausiai 35 kg, pirmąsias 7 dienas yra keturios Apixaban STADA 2,5 mg tabletės du kartus per parą, pavyzdžiui, keturias tabletes reikia vartoti ryte ir keturias – vakare.
Po 7 dienų rekomenduojama dozė yra dvi Apixaban STADA 2,5 mg tabletės du kartus per parą, pavyzdžiui, dvi tabletes reikia vartoti ryte ir dvi – vakare.

Tėvai ar prižiūrintys asmenys turi stebėti vaiką, kad įsitikintų, jog suvartota visa dozė.

Svarbu laikytis vizitų pas gydytoją grafiko, nes keičiantis svoriui dozę gali tekti keisti.

Jūsų gydytojas gali keisti gydymą antikoaguliantais taip, kaip nurodyta toliau

· Gydymą Apixaban STADA keičiant į gydymą kitais antikoaguliantais
Nutraukite Apixaban STADA vartojimą. Pradėkite gydymą antikoaguliantu (pvz., heparinu) tuo laiku, kada turite išgerti kitą tabletę.

· Gydymą antikoaguliantais keičiant į gydymą Apixaban STADA
Nutraukite antikoaguliantų vartojimą. Pradėkite gydymą Apixaban STADA tuo laiku, kada turėtumėte vartoti kitą antikoagulianto dozę, o toliau vartokite vaistą įprastai.

· Gydymą antikoaguliantu, kurio sudėtyje yra vitamino K antagonisto (pvz., varfarino) keičiant į gydymą Apixaban STADA
Nutraukite vaisto, kurio sudėtyje yra vitamino K antagonisto, vartojimą. Gydytojas turės atlikti kraujo tyrimus ir nurodys Jums, kada pradėti vartoti Apixaban STADA.

· Gydymą Apixaban STADA keičiant į gydymą antikoaguliantu, kurio sudėtyje yra vitamino K antagonisto (pvz., varfarino)
Jeigu gydytojas nurodė Jums, kad pradėtumėte vartoti vaistą, kurio sudėtyje yra vitamino K antagonisto, toliau vartokite Apixaban STADA ne trumpiau kaip 2 paras po to, kai išgersite pirmąją vaisto, kurio sudėtyje yra vitamino K antagonisto, dozę. Gydytojas turės atlikti kraujo tyrimus ir nurodys Jums, kada baigti vartoti Apixaban STADA.

Pacientai, kuriems atliekama kardioversija
Jeigu Jūsų širdis plaka nenormaliai ir reikia atstatyti jos normalų ritmą taikant kardioversija vadinamą procedūrą, vartokite šį vaistą taip, kaip nurodė gydytojas, siekiant išvengti krešulių susiformavimo galvos smegenų ir kitose Jūsų kūno kraujagyslėse.

Ką daryti pavartojus per didelę Apixaban STADA dozę
Jeigu pavartojote didesnę šio vaisto dozę nei buvo paskirta, nedelsdami pasakykite gydytojui. Pasiimkite su savimi vaisto pakuotę, net jeigu joje nebeliko tablečių.

Jeigu pavartojote didesnę Apixaban STADA dozę nei rekomenduojama, Jums gali padidėti kraujavimo rizika. Jeigu pasireikštų kraujavimas, gali prireikti chirurginės operacijos, kraujo perpilymų arba kitokio gydymo, kuris gali panaikinti Xa antifaktoriaus aktyvumą.

Pamiršus pavartoti Apixaban STADA
· Jeigu praleidote rytinę dozę, suvartokite ją iš karto, kai tik prisiminsite; ją galima vartoti ir kartu su vakarine doze.
· Praleistą vakarinę dozę galima vartoti tik tą patį vakarą. Nevartokite dviejų dozių kitą rytą. Kitą dieną tiesiog toliau vartokite įprastą dozę du kartus per parą, kaip rekomenduojama.

Jeigu abejojate, ką daryti, arba pamiršote pavartoti daugiau nei vieną dozę, kreipkitės į gydytoją, vaistininką arba slaugytoją.

Nustojus vartoti Apixaban STADA
Nenutraukite šio vaisto vartojimo prieš tai nepasitarę su gydytoju, kadangi per anksti nutraukus gydymą, gali būti didesnė kraujo krešulio susiformavimo rizika.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.


4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Apixaban STADA gali būti vartojamas esant trims skirtingoms medicininėms būklėms. Kiekvienos šių medicininių būklių atveju žinomas skirtingas šalutinis poveikis, kuris pasireiškia skirtingu dažnumu, todėl išvardytas atskirai toliau. Dažniausiai pasireiškęs bendrasis šio vaisto šalutinis poveikis visų šių medicininių būklių atveju buvo kraujavimas, kuris gali būti pavojingas gyvybei ir reikalauti skubios medicininės pagalbos.

Toliau išvardytas žinomas šalutinis poveikis, kuris gali pasireikšti vartojant apiksabano, kad apsaugotų nuo kraujo krešulių formavimosi po klubo arba kelio sąnario pakeitimo operacijų.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· mažakraujystė, dėl kurios gali pasireikšti nuovargis ar blyškumas;
· kraujavimas, įskaitant mėlynių susidarymą ir patinimą;
· pykinimas (šleikštulys).

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· sumažėjęs trombocitų skaičius kraujyje (dėl to gali sutrikti krešėjimas);
· kraujavimas:
· pasireiškiantis po operacijos, įskaitant kraujosruvų susidarymą ir patinimą, kraujo ar skysčio išsiskyrimą iš chirurginės žaizdos, pjūvio vietos (žaizdos sekreciją) ar injekcijos vietos;
· iš skrandžio, žarnyno ar ryškaus (raudono) kraujo atsiradimas išmatose;
· kraujas šlapime;
· iš nosies;
· iš makšties;
· sumažėjęs kraujospūdis, dėl ko galite jausti silpnumą ar padažnėti širdies plakimas;
· kraujo tyrimai gali rodyti:
· sutrikusią kepenų funkciją;
· padidėjusį kai kurių kepenų fermentų aktyvumą;
· padidėjusį bilirubino kiekį (tai raudonųjų kraujo ląstelių irimo produktas, kuris gali sukelti odos ir akių pageltimą);
· niežėjimas.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· alerginės (padidėjusio jautrumo) reakcijos, kurios gali sukelti: veido, lūpų, burnos, liežuvio ir (arba) gerklės patinimą bei apsunkintą kvėpavimą. Jeigu pasireikštų bet kuris iš šių simptomų, nedelsdami kreipkitės į gydytoją;
· kraujavimas:
· į raumenis;
· akyje;
· iš dantenų ar atsikosėjimas krauju;
· iš tiesiosios žarnos;
· plaukų slinkimas.

Dažnis nežinomas (negali būti apskaičiuotas pagal turimus duomenis):
· kraujavimas:
· į galvos arba nugaros smegenis;
· plaučiuose arba ryklėje (gerklėje);
· burnoje;
· į pilvo ertmę arba į erdvę už pilvo ertmės;
· iš hemoroidų;
· laboratoriniais tyrimais nustatomas kraujas išmatose arba šlapime;
· odos bėrimas su galimu pūslių susiformavimu ir atrodantis kaip maži taikiniai (centre tamsios dėmelės su supančia blyškesne zona bei tamsiu žiedu aplink kraštą) (daugiaformė eritema);
· kraujagyslių uždegimas (vaskulitas), dėl kurio gali atsirasti odos bėrimas arba ryškios, plokščios, raudonos, apvalios dėmės po odos paviršiumi arba mėlynės; 
· kraujavimas inkstuose, kartais su krauju šlapime, dėl kurio inkstai negali tinkamai veikti (su antikoaguliantais susijusi nefropatija).

Toliau išvardytas žinomas šalutinis poveikis, kuris gali pasireikšti vartojant apiksabano, kad apsaugotų nuo kraujo krešulių formavimosi širdyje pacientams, kurių širdis plaka neritmiškai ir yra bent vienas papildomas rizikos veiksnys.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· kraujavimas:
· į akis;
· iš skrandžio arba žarnų;
· iš tiesiosios žarnos;
· kraujas šlapime;
· iš nosies;
· iš dantenų;
· mėlynių atsiradimas ir patinimas;
· mažakraujystė, dėl kurios gali pasireikšti nuovargis ar blyškumas;
· sumažėjęs kraujospūdis, dėl ko galite jausti silpnumą ar padažnėti širdies plakimas;
· pykinimas (šleikštulys);
· kraujo tyrimai gali rodyti:
· padidėjusį gama gliutamiltransferazės (GGT) aktyvumą kraujyje.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· kraujavimas:
· į galvos arba nugaros smegenis;
· iš burnos arba atsikosėjimas krauju;
· į pilvą arba iš makšties;
· ryškaus (raudono) kraujo atsiradimas išmatose;
· po operacijos pasireiškiantis kraujavimas, įskaitant mėlynes ir patinimą, kraujo ar skysčio išsiskyrimas iš chirurginės žaizdos (pjūvio) vietos (žaizdos sekreciją) arba injekcijos vietų;
· iš hemoroidų;
· laboratoriniais tyrimais nustatomas kraujas išmatose arba šlapime;
· sumažėjęs trombocitų skaičius kraujyje (dėl to gali sutrikti krešėjimas);
· kraujo tyrimai gali rodyti:
· sutrikusią kepenų funkciją;
· padidėjusį kai kurių kepenų fermentų aktyvumą kraujyje;
· padidėjusį bilirubino kiekį (tai raudonųjų kraujo ląstelių irimo produktas, kuris gali sukelti odos ir akių pageltimą);
· odos bėrimas;
· niežėjimas;
· plaukų slinkimas;
· alerginės (padidėjusio jautrumo) reakcijos, kurios gali sukelti veido, lūpų, burnos, liežuvio ir (arba) gerklės patinimą bei kvėpavimo pasunkėjimą. Jeigu pasireikštų bet kuris iš šių simptomų, nedelsdami kreipkitės į gydytoją.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· kraujavimas:
· iš plaučių arba gerklės;
· į erdvę už pilvo ertmės;
· į raumenis.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· odos bėrimas su galimu pūslių susiformavimu ir atrodantis kaip maži taikiniai (centre tamsios dėmelės su supančia blyškesne zona bei tamsiu žiedu aplink kraštą) (daugiaformė eritema).

Dažnis nežinomas (negali būti apskaičiuotas pagal turimus duomenis):
· kraujagyslių uždegimas (vaskulitas), dėl kurio gali atsirasti odos bėrimas arba ryškios, plokščios, raudonos, apvalios dėmės po odos paviršiumi arba mėlynės.

Toliau išvardytas žinomas šalutinis poveikis, kuris gali pasireikšti, kai apiksabano vartojama kraujo krešuliams Jūsų kojų venose ir plaučių kraujagyslėse gydyti arba apsaugoti nuo jų kartotinio formavimosi.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· kraujavimas:
· iš nosies;
· iš dantenų;
· kraujo pasirodymas šlapime;
· mėlynių susidarymas ir patinimas;
· skrandyje ar žarnyne;
· iš tiesiosios žarnos;
· burnoje;
· iš makšties;
· mažakraujystė, dėl kurios gali pasireikšti nuovargis ar blyškumas;
· sumažėjęs trombocitų skaičius kraujyje (dėl to gali sutrikti krešėjimas);
· pykinimas (šleikštulys);
· odos bėrimas;
· kraujo tyrimai gali rodyti:
· padidėjusį gama gliutamiltransferazės (GGT) arba alaninaminotransferazės (ALT) aktyvumą kraujyje.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· sumažėjęs kraujospūdis, dėl ko galite jausti silpnumą ar gali padažnėti širdies susitraukimų dažnis;
· kraujavimas:
· akyse;
· iš burnos arba atsikosėjimas krauju;
· ryškaus (raudono) kraujo atsiradimas išmatose;
· tyrimais nustatytas kraujas išmatose ar šlapime;
· po operacijos pasireiškiantis kraujavimas, įskaitant mėlynes ir patinimą, kraujo ar skysčio išsiskyrimas iš chirurginės žaizdos (pjūvio) vietos (žaizdos sekreciją) arba injekcijos vietų;
· iš hemoroidų;
· į raumenis;
· niežėjimas;
· plaukų slinkimas;
· alerginės (padidėjusio jautrumo) reakcijos, kurios gali sukelti veido, lūpų, burnos, liežuvio ir (arba) ryklės (gerklės) patinimą bei kvėpavimo pasunkėjimą. Jeigu pasireikštų bet kuris iš šių simptomų, nedelsdami kreipkitės į gydytoją;
· kraujo tyrimai gali rodyti:
· sutrikusią kepenų funkciją;
· padidėjusį kai kurių kepenų fermentų aktyvumą kraujyje;
· padidėjusį bilirubino kiekį (tai raudonųjų kraujo ląstelių irimo produktas, kuris gali sukelti odos ir akių pageltimą).

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· kraujavimas:
· į galvos arba nugaros smegenis;
· plaučiuose.

Dažnis nežinomas (negali būti apskaičiuotas pagal turimus duomenis):
· kraujavimas:
· į pilvo ertmę arba į erdvę už pilvo ertmės;
· odos bėrimas su galimu pūslių susiformavimu ir atrodantis kaip maži taikiniai (centre tamsios dėmelės su supančia blyškesne zona bei tamsiu žiedu aplink kraštą) (daugiaformė eritema);
· kraujagyslių uždegimas (vaskulitas), dėl kurio gali atsirasti odos bėrimas arba ryškios, plokščios, raudonos, apvalios dėmės po odos paviršiumi arba mėlynės; 
· kraujavimas inkstuose, kartais su krauju šlapime, dėl kurio inkstai negali tinkamai veikti (su antikoaguliantais susijusi nefropatija).

Kitas šalutinis poveikis, kuris gali pasireikšti vaikams ir paaugliams

Jeigu pastebėjote bet kurį iš šių simptomų, nedelsdami kreipkitės į vaiko gydytoją:
· alerginės (padidėjusio jautrumo) reakcijos, kurios gali sukelti veido, lūpų, burnos, liežuvio ir (arba) gerklės patinimą bei kvėpavimo pasunkėjimą. Šie šalutiniai poveikiai yra dažni (gali pasireikšti rečiau kaip 1 iš 10 asmenų).

Apskritai, vaikams ir paaugliams, gydytiems apiksabanu, pastebėtas šalutinis poveikis buvo panašaus pobūdžio kaip ir suaugusiesiems, ir jis daugiausia buvo lengvas arba vidutinio sunkumo. Šalutinis poveikis, kuris vaikams ir paaugliams pasireiškė dažniau, buvo kraujavimas iš nosies ir nenormalus kraujavimas iš makšties.

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· kraujavimas:
· iš makšties;
· iš nosies.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· kraujavimas:
· iš dantenų;
· kraujas šlapime;
· mėlynių atsiradimas ir patinimas;
· kraujavimas iš žarnyno arba tiesiosios žarnos;
· ryškaus (raudono) kraujo atsiradimas išmatose;
· po operacijos pasireiškiantis kraujavimas, įskaitant mėlynes ir patinimą, kraujo sunkimąsi iš chirurginės žaizdos (pjūvio) vietos (žaizdos sekreciją) arba injekcijos vietų;
· plaukų slinkimas;
· mažakraujystė, dėl kurios gali pasireikšti nuovargis ar blyškumas;
· sumažėjęs trombocitų skaičius vaiko kraujyje (dėl to gali sutrikti krešėjimas);
· pykinimas (šleikštulys);
· odos bėrimas;
· niežėjimas;
· sumažėjęs kraujospūdis, dėl ko vaikas gali jausti silpnumą (alpti) ar gali padažnėti širdies susitraukimų dažnis (pulsas);
· kraujo tyrimai gali rodyti:
· sutrikusią kepenų funkciją;
· padidėjusį kai kurių kepenų fermentų aktyvumą;
· padidėjusį alaninaminotransferazės (ALT) aktyvumą.

Dažnis nežinomas (negali būti apskaičiuotas pagal turimus duomenis):
· kraujavimas:
· į pilvo ertmę arba į erdvę už pilvo ertmės;
· skrandyje;
· į akis;
· burnoje;
· iš hemoroidų;
· iš burnos arba atsikosėjimas krauju;
· į galvos arba nugaros smegenis;
· plaučiuose;
· į raumenis;
· odos bėrimas su galimu pūslių susiformavimu ir atrodantis kaip maži taikiniai (centre tamsios dėmelės su supančia blyškesne zona bei tamsiu žiedu aplink kraštą) (daugiaformė eritema);
· kraujagyslių uždegimas (vaskulitas), dėl kurio gali atsirasti odos bėrimas arba ryškios, plokščios, raudonos, apvalios dėmės po odos paviršiumi arba kraujosruvos;
· kraujo tyrimai gali rodyti:
· padidėjusį gama gliutamiltransferazės (GGT) aktyvumą kraujyje;
· laboratoriniais tyrimais nustatomas kraujas išmatose arba šlapime.
· kraujavimas inkstuose, kartais su krauju šlapime, dėl kurio inkstai negali tinkamai veikti (su antikoaguliantais susijusi nefropatija).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5. Kaip laikyti Apixaban STADA

Šį vaistą laikykite vaikams nepastebimoje ir nepasiekiamoje vietoje.

Ant kartono dėžutės po „EXP“ ir lizdinės plokštelės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6. Pakuotės turinys ir kita informacija

Apixaban STADA sudėtis
Veiklioji medžiaga yra apiksabanas. Kiekvienoje tabletėje yra 2,5 mg apiksabano.

Pagalbinės medžiagos yra:
· Tabletės šerdyje: mikrokristalinė celiuliozė, kroskarmeliozės natrio druska, dokuzato natrio druska, skiepytasis polivinilkaprolaktamo-polivinilacetato-polietilenglikolio kopolimeras, magnio stearatas.
· Tabletės plėvelėje (geltonasis „opadry II“): hipromeliozė (2910, 15 mPas), laktozė monohidratas, titano dioksidas (E171), makrogolis (3350), geltonasis geležies oksidas (E172).

Apixaban STADA išvaizda ir kiekis pakuotėje

Plėvele dengtos tabletės yra geltonos spalvos, apvalios ir abipus išgaubtos.
[bookmark: _Hlk227862165]Apixaban STADA 2,5 mg plėvele dengtos tabletės tiekiamos aliuminio-PVC / PE / PVdC lizdinėse plokštelėse ir dalomosiose lizdinėse plokštelėse.

· Lizdinės plokštelės tiekiamos kartono dėžutėse, kuriose yra 10, 20, 30, 60, 90, 100, 168 arba 200 plėvele dengtų tablečių.
· Dalomosios lizdinės plokštelės tiekiamos kartono dėžutėse, kuriose yra 10 x 1, 20 x 1, 30 x 1, 60 x 1, 90 x 1, 100 x 1, 168 x 1 arba 200 x 1 plėvele dengtų tablečių.

Gali būti tiekiamos ne visų dydžių pakuotės.

Paciento kortelėje pateikiama informacija

Kartu su pakuotės lapeliu, Apixaban STADA pakuotėje rasite paciento kortelę arba panašią kortelę gali duoti gydytojas.

Šioje paciento kortelėje pateikiama informacija, kuri bus naudinga Jums ir kitus gydytojus įspės, kad vartojate Apixaban STADA. Šią kortelę turite visada nešiotis su savimi.

1. Kortelę išimkite

2. Jei reikia, atskirkite tą dalį, kurioje informacija pateikta Jūsų kalba (tai palengvina perforuoti kraštai)

3. Užpildykite toliau nurodytas skiltis arba paprašykite, kad jas užpildytų gydytojas:

· Vardas ir pavardė:
· Gimimo data:
· Indikacija:
· Dozė: ..........mg du kartus per parą
· Gydytojo vardas ir pavardė:
· Gydytojo telefono numeris:

4. Kortelę sulenkite ir visada nešiokitės su savimi

Registruotojas ir gamintojas

Registruotojas
STADA Arzneimittel AG
Stadastrasse 2-18
61118 Bad Vilbel
Vokietija

Gamintojas
STADA Arzneimittel AG
Stadastrasse 2-18
61118 Bad Vilbel
Vokietija

arba

Stada M&D S.R.L.
Strada Trascaului Nr 10
401135 Turda
Rumunija

Jeigu apie šį vaistą norite sužinoti daugiau, kreipkitės į vietinį registruotojo atstovą:

UAB „STADA Baltics“
A. Goštauto g. 40A 
LT-03163 Vilnius
Lietuva
Tel.: +370 5 260 3926
El. paštas: stada.baltics@stada.com

Šis vaistas Europos ekonominės erdvės valstybėse narėse registruotas tokiais pavadinimais:

	Vokietija, Estija, Latvija, Lietuva:
	Apixaban STADA

	Graikija, Kipras:
	APIXABAN/STADA



Šis pakuotės lapelis paskutinį kartą peržiūrėtas 2026-07-17.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.


Pakuotės lapelis: informacija vartotojui

Apixaban STADA 5 mg plėvele dengtos tabletės
apiksabanas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją, vaistininką arba slaugytoją.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos simptomai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?

1. Kas yra Apixaban STADA ir kam jis vartojamas
2. Kas žinotina prieš vartojant Apixaban STADA
3. Kaip vartoti Apixaban STADA
4. Galimas šalutinis poveikis
5. Kaip laikyti Apixaban STADA
6. Pakuotės turinys ir kita informacija


1. Kas yra Apixaban STADA ir kam jis vartojamas

Apixaban STADA sudėtyje yra veikliosios medžiagos apiksabano, kuris priklauso antikoaguliantais vadinamų vaistų grupei. Šis vaistas padeda apsisaugoti nuo kraujo krešulių susiformavimo blokuodamas Xa faktorių, kuris yra svarbus kraujo krešėjimo veiksnys.

Apixaban STADA vartojamas suaugusiesiems:
· kad nesusiformuotų kraujo krešuliai širdyje pacientams, kurių širdis plaka neritmiškai (pasireiškia prieširdžių virpėjimas) ir yra bent vienas papildomas rizikos veiksnys. Kraujo krešuliai gali atitrūkti, kraujagyslėmis nukeliauti į smegenis ir sukelti insultą arba nukeliauti į kitus organus ir sutrikdyti normalų šių organų aprūpinimą krauju (tokia būklė dar vadinama sistemine embolija). Insultas gali būti pavojingas gyvybei ir dėl to gali reikalauti skubios medicininės pagalbos;

· kraujo krešuliams kojų venose (giliųjų venų trombozei) bei plaučių kraujagyslėse (plaučių embolijai) gydyti ir apsaugoti, kad vėl nesusiformuotų kraujo krešulių Jūsų kojose ir (arba) plaučiuose.

Apixaban STADA vartojamas vaikams nuo 28 dienų iki mažiau nei 18 metų, kraujo krešuliams gydyti ir jų pasikartojimui venose arba plaučių kraujagyslėse išvengti.

Rekomenduojamą dozę, atitinkančią kūno svorį, žr. 3 skyriuje.


2. Kas žinotina prieš vartojant Apixaban STADA

Apixaban STADA vartoti DRAUDŽIAMA:
· jeigu yra alergija apiksabanui arba bet kuriai pagalbinei šio vaisto medžiagai (jos išvardytos 6 skyriuje);
· jeigu smarkiai kraujuojate;
· jeigu sergate kokio nors organo liga, dėl kurios padidėja stipraus kraujavimo rizika (pvz., aktyvi arba neseniai buvusi skrandžio arba žarnų opa, neseniai pasireiškęs kraujavimas į galvos smegenis);
· jeigu sergate kepenų liga, dėl kurios padidėja kraujavimo rizika (kepenų koaguliopatija);
· jeigu vartojate vaistų, mažinančių kraujo krešėjimą (pvz., varfarino, rivaroksabano, dabigatrano arba heparino), išskyrus atvejus, kai keičiamas gydymas antikoaguliantais arba yra veninis arba arterinis kateteris ir heparinas leidžiamas per šį kateterį jo praeinamumui palaikyti, arba jeigu į kraujagyslę įvestas vamzdelis (kateterinė abliacija) nereguliaraus širdies ritmo (aritmijos) gydymui.

Įspėjimai ir atsargumo priemonės
Pasitarkite su gydytoju, vaistininku arba slaugytoju prieš pradėdami vartoti šį vaistą, jeigu Jums yra kuri nors iš toliau išvardytų būklių:
· padidėjusi kraujavimo rizika, pavyzdžiui:
· krešėjimo sutrikimas, įskaitant būkles, dėl kurių sumažėja trombocitų aktyvumas;
· labai aukštas kraujospūdis, kuris nesureguliuojamas skiriant gydymą vaistais;
· esate vyresni kaip 75 metų;
· sveriate 60 kg arba mažiau;
· sunki inkstų liga arba jeigu Jums atliekamos dializės;
· kepenų liga arba anksčiau buvo kepenų funkcijos sutrikimų;
· šio vaisto bus atsargiai skiriama pacientams, kuriems yra kepenų funkcijos sutrikimų požymių;
· į Jūsų stuburą yra įvestas vamzdelis (kateteris) arba buvo leidžiama vaistų (nejautrai sukelti arba skausmui malšinti); šiuo atveju gydytojas nurodys Jums vartoti šio vaisto po kateterio pašalinimo praėjus 5 valandoms ar daugiau;
· Jums protezuoti širdies vožtuvai;
· jei gydytojas nustatė, kad Jūsų kraujospūdis nestabilus arba jei numatoma skirti kitą gydymą ar atlikti chirurginę operaciją kraujo krešuliui iš plaučių pašalinti.

Vartojant Apixaban STADA, ypatingų atsargumo priemonių reikia:
· jeigu žinote, kad sergate liga, vadinama antifosfolipidiniu sindromu (imuninės sistemos sutrikimas, dėl kurio padidėja kraujo krešulių susiformavimo rizika), pasakykite apie tai savo gydytojui, kuris nuspręs, ar reikės keisti jums taikomą gydymą.

Jeigu Jums prireiks chirurginės operacijos arba procedūros, kuri gali sukelti kraujavimą, Jūsų gydytojas gali paprašyti laikinai nutraukti šio vaisto vartojimą. Jeigu abejojate, ar procedūra gali sukelti kraujavimą, klauskite gydytojo.

Vaikams ir paaugliams
Šio vaisto nerekomenduojama vartoti vaikams ir paaugliams, kurių kūno svoris mažesnis nei 35 kg.

Kiti vaistai ir Apixaban STADA
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui, vaistininkui arba slaugytojui.

Kai kurie vaistai gali stiprinti Apixaban STADA poveikį, o kiti vaistai gali jį silpninti. Gydytojas nuspręs, ar Jums skirti Apixaban STADA šių vaistų vartojimo metu ir kaip atidžiai stebėti Jūsų būklę.

Toliau išvardyti vaistai gali stiprinti Apixaban STADA poveikį ir didinti nepageidaujamo kraujavimo galimybę:
· kai kurie vaistai nuo grybelių sukeltų infekcijų (pvz., ketokonazolas ir kt.);
· kai kurie priešvirusiniai vaistai nuo ŽIV ar AIDS (pvz., ritonaviras);
· kiti kraujo krešėjimui mažinti vartojami vaistai (pvz., enoksaparinas ir kt.);
· vaistai nuo uždegimo ar skausmo (pvz., acetilsalicilo rūgštis ar naproksenas). Ypač, jeigu esate vyresni kaip 75 metų ir vartojate acetilsalicilo rūgšties, Jums gali būti padidėjusi kraujavimo galimybė;
· vaistai nuo aukšto kraujospūdžio ar širdies sutrikimų (pvz., diltiazemas);
· antidepresantai, vadinamieji selektyvieji serotonino reabsorbcijos inhibitoriai arba serotonino-noradrenalino reabsorbcijos inhibitoriai.

Toliau išvardyti vaistai gali silpninti Apixaban STADA gebėjimą apsaugoti nuo kraujo krešulių susiformavimo:
· vaistai nuo epilepsijos ar traukulių (pvz., fenitoinas ir kt.);
· jonažolės preparatai (vaistažolių papildas, vartojamas nuo depresijos);
· tuberkuliozei ar kitoms infekcijoms gydyti vartojami vaistai (pvz., rifampicinas).

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju, vaistininku arba slaugytoju.

Nėštumas
Apiksabano poveikis nėštumo eigai ir negimusiam kūdikiui nežinomas. Nėštumo metu šio vaisto vartoti negalima. Jeigu šio vaisto vartojimo metu pastojote, nedelsdama kreipkitės į savo gydytoją.

Žindymas
Nežinoma, ar apiksabano išsiskiria į gydytų moterų pieną. Prieš vartojant šio vaisto žindymo metu, pasitarkite su gydytoju, vaistininku arba slaugytoju. Jie Jums patars arba nutraukti žindymą, arba nutraukti ar nepradėti vartoti šio vaisto.

Vairavimas ir mechanizmų valdymas
Nenustatyta, kad apiksabanas veiktų gebėjimą vairuoti ar valdyti mechanizmus.

Apixaban STADA sudėtyje yra laktozės ir natrio
Laktozė: jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Natris: šio vaisto tabletėje yra mažiau kaip 1 mmol (23 mg) natrio, t. y. jis beveik neturi reikšmės.


3. Kaip vartoti Apixaban STADA

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją, vaistininką arba slaugytoją.

Dozė
Tabletę galima padalyti į lygias dozes.

Nurykite tabletę užsigerdami vandeniu. Apixaban STADA galima vartoti valgio metu arba nevalgius.
Stenkitės tabletes vartoti kasdien tuo pačiu laiku, kad būtų pasiektas geriausias gydomasis poveikis.

Jeigu sunku nuryti visą tabletę, su gydytoju aptarkite kitus būdus, kaip vartoti Apixaban STADA. Tabletę galima susmulkinti ir sumaišyti su vandeniu, arba 5 % gliukozės tirpalu, arba obuolių sultimis, arba obuolių tyre, nedelsiant išgerti.

Nurodymai, kaip susmulkinti:
· susmulkinkite tabletes grūstuvėje su piestele;
· atsargiai išberkite visus miltelius į tinkamą indą ir sumaišykite su nedideliu kiekiu, pvz., 30 ml (2 valgomaisiais šaukštais) vandens ar vienu iš kitų pirmiau nurodytų skysčių, padarydami mišinį;
· išgerkite mišinį;
· paskalaukite grūstuvę ir piestelę, kurią naudojote, nedideliu kiekiu vandens ar kitu skysčiu (pvz., 30 ml) ir jį išgerkite.

Prireikus gydytojas gali paskirti vartoti susmulkintą Apixaban STADA tabletę, sumaišytą su 60 ml vandens arba 5 % gliukozės tirpalo, per nosies-skrandžio vamzdelį.

Apixaban STADA vartokite kaip nurodyta toliau

Kad apsaugotų nuo kraujo krešulių formavimosi širdyje pacientams, kurių širdis plaka neritmiškai ir yra bent vienas papildomas rizikos veiksnys
Rekomenduojama dozė yra viena 5 mg Apixaban STADA tabletė du kartus per parą.

Rekomenduojama dozė yra viena 2,5 mg Apixaban STADA tabletė du kartus per parą, jeigu:
· yra sunkus inkstų funkcijos sutrikimas;
· yra dvi arba daugiau iš toliau išvardytų aplinkybių:
· Jūsų kraujo tyrimų rodmenys rodo blogą inkstų funkciją (kreatinino koncentracija serume yra 1,5 mg/dl [133  µmol/l] arba didesnė);
· esate 80 metų arba vyresni;
· sveriate 60 kg arba mažiau.

Rekomenduojama dozė yra viena tabletė du kartus per parą, pavyzdžiui, vieną tabletę reikia vartoti ryte ir vieną – vakare.
Gydytojas nuspręs, kaip ilgai turite tęsti gydymą.

Kraujo krešuliams Jūsų kojų venose ir kraujo krešuliams plaučių kraujagyslėse gydyti
Rekomenduojama dozė pirmąsias 7 dienas yra dvi Apixaban STADA 5 mg tabletės du kartus per parą, pavyzdžiui, dvi tabletes reikia vartoti ryte ir dvi – vakare.
Po 7 dienų rekomenduojama dozė yra viena Apixaban STADA 5 mg tabletė du kartus per parą, pavyzdžiui, vieną tabletę reikia vartoti ryte ir vieną – vakare.

Pakartotino kraujo krešulių susiformavimo prevencijai užbaigus 6 mėnesių gydymą
Rekomenduojama dozė yra viena Apixaban STADA 2,5 mg tabletė du kartus per parą, pavyzdžiui: vieną tabletę reikia vartoti ryte ir vieną – vakare.
Gydytojas nuspręs, kaip ilgai turite tęsti gydymą.

Vartojimas vaikams ir paaugliams
Kraujo krešuliams gydyti ir užkirsti kelią pakartotiniam kraujo krešulių susiformavimui venose arba plaučių kraujagyslėse.

Visada vartokite arba duokite šį vaistą tiksliai, kaip nurodė Jūsų arba vaiko gydytojas, arba vaistininkas. Jeigu abejojate, kreipkitės į savo arba vaiko gydytoją, vaistininką arba slaugytoją.

Stenkitės dozę vartoti arba duoti kasdien tuo pačiu laiku, kad būtų pasiektas geriausias gydomasis poveikis.

Apixaban STADA dozė priklauso nuo kūno svorio, ją apskaičiuos gydytojas.
Rekomenduojama dozė vaikams ir paaugliams, sveriantiems mažiausiai 35 kg, pirmąsias 7 dienas yra dvi Apixaban STADA 5 mg tabletės du kartus per parą, pavyzdžiui, dvi tabletes reikia vartoti ryte ir dvi – vakare.
Po 7 dienų rekomenduojama dozė yra viena Apixaban STADA 5 mg tabletė du kartus per parą, pavyzdžiui, vieną tabletę reikia vartoti ryte ir vieną – vakare.

Tėvai ar globėjai turi stebėti vaiką, kad įsitikintų, jog suvartota visa dozė.

Svarbu laikytis vizitų pas gydytoją grafiko, nes keičiantis svoriui dozę gali tekti keisti.

Jūsų gydytojas gali keisti gydymą antikoaguliantais taip, kaip nurodyta toliau

· Gydymą Apixaban STADA keičiant į gydymą kitais antikoaguliantais
Nutraukite Apixaban STADA vartojimą. Pradėkite gydymą antikoaguliantu (pvz., heparinu) tuo laiku, kada turite išgerti kitą tabletę.

· Gydymą antikoaguliantais keičiant į gydymą Apixaban STADA
Nutraukite antikoaguliantų vartojimą. Pradėkite gydymą Apixaban STADA tuo laiku, kada turėtumėte vartoti kitą antikoagulianto dozę, o toliau vartokite vaistą įprastai.

· Gydymą antikoaguliantu, kurio sudėtyje yra vitamino K antagonisto (pvz., varfarino) keičiant į gydymą Apixaban STADA
Nutraukite vaisto, kurio sudėtyje yra vitamino K antagonisto, vartojimą. Gydytojas turės atlikti kraujo tyrimus ir nurodys Jums, kada pradėti vartoti Apixaban STADA.

· Gydymą Apixaban STADA keičiant į gydymą antikoaguliantu, kurio sudėtyje yra vitamino K antagonisto (pvz., varfarino)
Jeigu gydytojas nurodė Jums, kad pradėtumėte vartoti vaistą, kurio sudėtyje yra vitamino K antagonisto, toliau vartokite Apixaban STADA ne trumpiau kaip 2 paras po to, kai išgersite pirmąją vaisto, kurio sudėtyje yra vitamino K antagonisto, dozę. Gydytojas turės atlikti kraujo tyrimus ir nurodys Jums, kada baigti vartoti Apixaban STADA.

Pacientai, kuriems atliekama kardioversija
Jeigu Jūsų širdis plaka nenormaliai ir reikia atstatyti jos normalų ritmą taikant kardioversija vadinamą procedūrą, vartokite šį vaistą taip, kaip nurodė gydytojas, siekiant išvengti krešulių susiformavimo galvos smegenų ir kitose Jūsų kūno kraujagyslėse.

Ką daryti pavartojus per didelę Apixaban STADA dozę
Jeigu pavartojote didesnę Apixaban STADA dozę nei buvo paskirta, nedelsdami pasakykite gydytojui. Pasiimkite su savimi vaisto pakuotę, net jeigu joje nebeliko tablečių.

Jeigu pavartojote didesnę Apixaban STADA dozę nei rekomenduojama, Jums gali būti didesnė kraujavimo rizika. Jeigu pasireikštų kraujavimas, gali reikėti atlikti chirurginę operaciją, perpilti kraują arba taikyti kitą gydymą, kuris gali panaikinti Xa antifaktoriaus aktyvumą.

Pamiršus pavartoti Apixaban STADA
· Jeigu praleidote rytinę dozę, suvartokite ją iš karto, kai tik prisiminsite; ją galima vartoti ir kartu su vakarine doze.
· Praleistą vakarinę dozę galima vartoti tik tą patį vakarą. Nevartokite dviejų dozių kitą rytą. Kitą dieną tiesiog toliau vartokite įprastą dozę du kartus per parą, kaip rekomenduojama.

Jeigu abejojate, ką daryti, arba pamiršote pavartoti daugiau nei vieną dozę, kreipkitės į gydytoją, vaistininką arba slaugytoją.

Nustojus vartoti Apixaban STADA
Nenutraukite šio vaisto vartojimo prieš tai nepasitarę su gydytoju, kadangi per anksti nutraukus gydymą, gali būti didesnė kraujo krešulio susiformavimo rizika.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.


4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms. Dažniausiai pasireiškęs bendrasis šio vaisto šalutinis poveikis buvo kraujavimas, kuris gali būti pavojingas gyvybei ir reikalauti skubios medicininės pagalbos.

Toliau išvardytas žinomas šalutinis poveikis, kuris gali pasireikšti vartojant apiksabano, kad apsaugotų nuo kraujo krešulių formavimosi širdyje pacientams, kurių širdis plaka neritmiškai ir yra bent vienas papildomas rizikos veiksnys.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· kraujavimas:
· į akis;
· iš skrandžio arba žarnų;
· iš tiesiosios žarnos;
· kraujas šlapime;
· iš nosies;
· iš dantenų,
· mėlynių atsiradimas ir patinimas;
· mažakraujystė, dėl kurios gali pasireikšti nuovargis ar blyškumas;
· sumažėjęs kraujospūdis, dėl ko galite jausti silpnumą ar padažnėti širdies plakimas;
· pykinimas (šleikštulys);
· kraujo tyrimai gali rodyti:
· padidėjusį gama gliutamiltransferazės (GGT) aktyvumą kraujyje.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· kraujavimas:
· į galvos arba nugaros smegenis;
· iš burnos arba atsikosėjimas krauju;
· į pilvą arba iš makšties;
· ryškaus (raudono) kraujo atsiradimas išmatose;
· po operacijos pasireiškiantis kraujavimas, įskaitant mėlynes ir patinimą, kraujo ar skysčio išsiskyrimas iš chirurginės žaizdos (pjūvio) vietos (žaizdos sekreciją) arba injekcijos vietų;
· iš hemoroidų;
· laboratoriniais tyrimais nustatomas kraujas išmatose arba šlapime;
· sumažėjęs trombocitų skaičius kraujyje (dėl to gali sutrikti krešėjimas);
· kraujo tyrimai gali rodyti:
· sutrikusią kepenų funkciją;
· padidėjusį kai kurių kepenų fermentų aktyvumą kraujyje;
· padidėjusį bilirubino kiekį (tai raudonųjų kraujo ląstelių irimo produktas, kuris gali sukelti odos ir akių pageltimą);
· odos bėrimas;
· niežėjimas;
· plaukų slinkimas;
· alerginės (padidėjusio jautrumo) reakcijos, kurios gali sukelti veido, lūpų, burnos, liežuvio ir (arba) gerklės patinimą bei kvėpavimo pasunkėjimą. Jeigu pasireikštų bet kuris iš šių simptomų, nedelsdami kreipkitės į gydytoją.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· kraujavimas:
· iš plaučių arba gerklės;
· į erdvę už pilvo ertmės;
· į raumenis.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· odos bėrimas su galimu pūslių susiformavimu ir atrodantis kaip maži taikiniai (centre tamsios dėmelės su supančia blyškesne zona bei tamsiu žiedu aplink kraštą) (daugiaformė eritema)..

Dažnis nežinomas (negali būti apskaičiuotas pagal turimus duomenis):
· kraujagyslių uždegimas (vaskulitas), dėl kurio gali atsirasti odos bėrimas arba ryškios, plokščios, raudonos, apvalios dėmės po odos paviršiumi arba mėlynės;
· kraujavimas inkstuose, kartais su krauju šlapime, dėl kurio inkstai negali tinkamai veikti (su antikoaguliantais susijusi nefropatija).

Toliau išvardytas žinomas šalutinis poveikis, kuris gali pasireikšti, kai apiksabano vartojama kraujo krešuliams Jūsų kojų venose ir plaučių kraujagyslėse gydyti arba apsaugoti nuo jų kartotinio formavimosi.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· kraujavimas:
· iš nosies;
· iš dantenų;
· kraujo pasirodymas šlapime;
· mėlynių susidarymas ir patinimas;
· skrandyje ar žarnyne;
· iš tiesiosios žarnos;
· burnoje;
· iš makšties;
· mažakraujystė, dėl kurios gali pasireikšti nuovargis ar blyškumas;
· sumažėjęs trombocitų skaičius kraujyje (dėl to gali sutrikti krešėjimas);
· pykinimas (šleikštulys);
· odos bėrimas;
· kraujo tyrimų pokyčiai, kurie gali rodyti:
· padidėjusį gama gliutamiltransferazės (GGT) arba alaninaminotransferazės (ALT) aktyvumą kraujyje.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· sumažėjęs kraujospūdis, dėl ko galite jausti silpnumą ar gali padažnėti širdies susitraukimų dažnis;
· kraujavimas:
· akyse;
· iš burnos arba atsikosėjimas krauju;
· ryškaus (raudono) kraujo atsiradimas išmatose;
· tyrimais nustatytas kraujas išmatose ar šlapime;
· po bet kurios operacijos pasireiškiantis kraujavimas, įskaitant mėlynes ir patinimą, kraujo ar skysčio išsiskyrimas iš chirurginės žaizdos (pjūvio) vietos (žaizdos sekreciją) arba injekcijos vietų;
· iš hemoroidų;
· į raumenis;
· niežėjimas;
· plaukų slinkimas;
· alerginės (padidėjusio jautrumo) reakcijos, kurios gali sukelti veido, lūpų, burnos, liežuvio ir (arba) ryklės (gerklės) patinimą bei kvėpavimo pasunkėjimą. Jeigu pasireikštų bet kuris iš šių simptomų, nedelsdami kreipkitės į gydytoją;
· kraujo tyrimai gali rodyti:
· sutrikusią kepenų funkciją;
· padidėjusį kai kurių kepenų fermentų aktyvumą kraujyje;
· padidėjusį bilirubino kiekį (tai raudonųjų kraujo ląstelių irimo produktas, kuris gali sukelti odos ir akių pageltimą).

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· kraujavimas:
· į galvos arba nugaros smegenis;
· plaučiuose.

Dažnis nežinomas (negali būti apskaičiuotas pagal turimus duomenis):
· kraujavimas:
· į pilvo ertmę arba erdvę už pilvo ertmės;
· odos bėrimas su galimu pūslių susiformavimu ir atrodantis kaip maži taikiniai (centre tamsios dėmelės su supančia blyškesne zona bei tamsiu žiedu aplink kraštą) (daugiaformė eritema).
· kraujagyslių uždegimas (vaskulitas), dėl kurio gali atsirasti odos bėrimas arba ryškios, plokščios, raudonos, apvalios dėmės po odos paviršiumi arba mėlynės. 
· kraujavimas inkstuose, kartais su krauju šlapime, dėl kurio inkstai negali tinkamai veikti (su antikoaguliantais susijusi nefropatija).

Kitas šalutinis poveikis, kuris gali pasireikšti vaikams ir paaugliams

Jeigu pastebėjote bet kurį iš šių simptomų, nedelsdami kreipkitės į vaiko gydytoją:
· alerginės (padidėjusio jautrumo) reakcijos, kurios gali sukelti veido, lūpų, burnos, liežuvio ir (arba) gerklės patinimą bei kvėpavimo pasunkėjimą. Šie šalutiniai poveikiai yra dažni (gali pasireikšti rečiau kaip 1 iš 10 asmenų).

Apskritai, vaikams ir paaugliams, gydytiems apiksabanu, pastebėtas šalutinis poveikis buvo panašaus pobūdžio kaip ir suaugusiesiems, ir jis daugiausia buvo lengvas arba vidutinio sunkumo. Šalutinis poveikis, kuris vaikams ir paaugliams pasireiškė dažniau, buvo kraujavimas iš nosies ir nenormalus kraujavimas iš makšties.

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):
· kraujavimas:
· iš makšties;
· iš nosies.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· kraujavimas:
· iš dantenų;
· kraujas šlapime;
· mėlynių atsiradimas ir patinimas;
· iš žarnyno arba tiesiosios žarnos;
· ryškaus (raudono) kraujo atsiradimas išmatose;
· po operacijos pasireiškiantis kraujavimas, įskaitant mėlynes ir patinimą, kraujo sunkimąsi iš chirurginės žaizdos (pjūvio) vietos (žaizdos sekreciją) arba injekcijos vietų;
· plaukų slinkimas;
· mažakraujystė, dėl kurios gali pasireikšti nuovargis ar blyškumas;
· sumažėjęs trombocitų skaičius vaiko kraujyje (dėl to gali sutrikti krešėjimas);
· pykinimas (šleikštulys);
· odos bėrimas;
· niežėjimas;
· sumažėjęs kraujospūdis, dėl ko vaikas gali jausti silpnumą (alpti) ar gali padažnėti širdies susitraukimų dažnis (pulsas);
· kraujo tyrimai gali rodyti:
· sutrikusią kepenų funkciją;
· padidėjusį kai kurių kepenų fermentų aktyvumą;
· padidėjusį alaninaminotransferazės (ALT) aktyvumą.

Dažnis nežinomas (negali būti apskaičiuotas pagal turimus duomenis):
· kraujavimas:
· į pilvo ertmę arba į erdvę už pilvo ertmės;
· skrandyje;
· į akis;
· burnoje;
· iš hemoroidų;
· iš burnos arba atsikosėjimas krauju;
· į galvos arba nugaros smegenis;
· plaučiuose;
· į raumenis;
· odos bėrimas su galimu pūslių susiformavimu ir atrodantis kaip maži taikiniai (centre tamsios dėmelės su supančia blyškesne zona bei tamsiu žiedu aplink kraštą) (daugiaformė eritema);
· kraujagyslių uždegimas (vaskulitas), dėl kurio gali atsirasti odos bėrimas arba ryškios, plokščios, raudonos, apvalios dėmės po odos paviršiumi arba kraujosruvos;
· kraujo tyrimai gali rodyti:
· padidėjusį gama gliutamiltransferazės (GGT) aktyvumą kraujyje;
· laboratoriniais tyrimais nustatomas kraujas išmatose arba šlapime.
· kraujavimas inkstuose, kartais su krauju šlapime, dėl kurio inkstai negali tinkamai veikti (su antikoaguliantais susijusi nefropatija).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5. Kaip laikyti Apixaban STADA

Šį vaistą laikykite vaikams nepastebimoje ir nepasiekiamoje vietoje.

Ant kartono dėžutės po „EXP“ ir lizdinės plokštelės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6. Pakuotės turinys ir kita informacija

Apixaban STADA sudėtis
Veiklioji medžiaga yra apiksabanas. Kiekvienoje tabletėje yra 5 mg apiksabano.

Pagalbinės medžiagos yra:
· Tabletės šerdyje: mikrokristalinė celiuliozė, kroskarmeliozės natrio druska, dokuzato natrio druska, skiepytasis polivinilkaprolaktamo-polivinilacetato-polietilenglikolio kopolimeras, magnio stearatas.
· Tabletės plėvelėje (rausvasis „opadry II“): hipromeliozė (2910, 15 mPas), laktozė monohidratas, titano dioksidas (E171), makrogolis (3350), raudonasis geležies oksidas (E172), geltonasis geležies oksidas (E172).

Apixaban STADA išvaizda ir kiekis pakuotėje

Plėvele dengtos tabletės yra rausvos spalvos, ovalios, su vagele vienoje pusėje.

Apixaban STADA 5 mg plėvele dengtos tabletės tiekiamos aliuminio-PVC / PE / PVdC lizdinėse plokštelėse ir dalomosiose lizdinėse plokštelėse.

· Lizdinės plokštelės tiekiamos kartono dėžutėse, kuriose yra 14, 20, 28, 30, 56, 60, 90, 100, 168 arba 200 plėvele dengtų tablečių.
· Dalomosios lizdinės plokštelės tiekiamos kartono dėžutėse, kuriose yra 14 x 1, 20 x 1, 28 x 1, 30 x 1, 56 x 1, 60 x 1, 90 x 1, 100 x 1, 168 x 1 arba 200 x 1 plėvele dengtų tablečių.

Gali būti tiekiamos ne visų dydžių pakuotės.

Paciento kortelėje pateikiama informacija

Kartu su pakuotės lapeliu, Apixaban STADA pakuotėje rasite paciento kortelę arba panašią kortelę gali duoti gydytojas.

Šioje paciento kortelėje pateikiama informacijos, kuri bus naudinga Jums ir kitus gydytojus įspės, kad vartojate Apixaban STADA. Šią kortelę turite visada nešiotis su savimi.

1. Kortelę išimkite

2. Jei reikia, atskirkite tą dalį, kurioje informacija pateikta Jūsų kalba (tai palengvina perforuoti kraštai)

3. Užpildykite toliau nurodytas skiltis arba paprašykite, kad jas užpildytų gydytojas:

· Vardas ir pavardė:
· Gimimo data:
· Indikacija:
· Dozė: .............. mg du kartus per parą
· Gydytojo vardas ir pavardė:
· Gydytojo telefono numeris:

4. Kortelę sulenkite ir visada nešiokitės su savimi

Registruotojas ir gamintojas

Registruotojas
STADA Arzneimittel AG
Stadastrasse 2-18
61118 Bad Vilbel
Vokietija

Gamintojas
STADA Arzneimittel AG
Stadastrasse 2-18
61118 Bad Vilbel
Vokietija

arba

Stada M&D S.R.L.
Strada Trascaului Nr 10
401135 Turda
Rumunija

Jeigu apie šį vaistą norite sužinoti daugiau, kreipkitės į vietinį registruotojo atstovą:

UAB „STADA Baltics“
A. Goštauto g. 40A 
LT-03163 Vilnius
Lietuva
Tel.: +370 5 260 3926
El. paštas: stada.baltics@stada.com

Šis vaistas Europos ekonominės erdvės valstybėse narėse registruotas tokiais pavadinimais:
	Vokietija, Estija, Latvija, Lietuva:
	Apixaban STADA

	Graikija, Kipras:
	APIXABAN/STADA




Šis pakuotės lapelis paskutinį kartą peržiūrėtas 2026-07-17.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

